
„Un lucrător vrednic de toată cinstea, timp de şaizeci de ani: profesor, mentor şi autor a 
optzeci şi patru de cărți, William MacDonald a fost un om care a avut multe de spus şi de 
scris. Şi totuşi, pentru cei care l-au cunoscut bine, viaţa lui a fost aceea care a avut cea mai 
mare înrâurire. A fost un om care a trăit ceea ce a predicat. Un om smerit, de o amabilitate 
ieşită din comun, un bărbat al rugăciunii, plin de credincioşie faţă de Domnul... William 
MacDonald s-a încrezut în Domnul ca Mântuitor al său la vârsta de 18 ani. Studiile şi le-a făcut la 
Universitatea Tuft, luându-și ulterior masteratul în business administration de la Universitatea 
Harvard. Timp de doi ani a funcționat ca analist de investiții la Bankof Boston. Odată cu izbucnirea 
celui de-al doilea război mondial, s-a înrolat în marina Statelor Unite. În timpul stagiului efectuat în 
cadrul marinei, a avut câteva ocazii să facă evanghelizare şi să predea lecții din Biblie. Tot în acest 
timp, MacDonald a rămas profund impresionat în urma lecturării vieţii lui C.I. Studd. Mai cu 
seamă, l-a captat următoarea afirmaţie a lui C.I. Studd: „Dacă Isus Cristos este Dumnezeu şi a 
murit pentru mine, atunci nici un sacrificiu pe care l-aş putea face pentru El nu e prea mare“. 
Dumnezeu S-a folosit de această afirmaţie pentru a-l aduce pe William MacDonald la o viaţă de 
slujire integrală pentru E]. 

Între 1947 şi 1965, William MacDonald a predat la Şcoala Biblică Emmaus (actualmente 
Emmaus Bible College) din Oak Park, statul Illinois, SUA, totodată slujind şi ca preşedinte al aces- 
tei instituţii de învățământ teologic între 1959 şi 1965. În următorii opt ani, a călătorit intens în 
lumea întreagă, predând Cuvântul lui Dumnezeu, după care s-a stabilit în California, unde a pus 
bazele Programului de Instruire a Intemnilor în Ucenicie, împreună cu vechiul său prieten şi coleg 
Jean Gibson. Programul acesta a funcționat din 1973 până în 1995, timp în care au fost pregătiți 
zeci de tineri în slujirea creştină. Începând din 1995, William MacDonald a activat intens ca predi- 
cator itinerant, la conferințe creştine, continuând, în acelaşi timp, să scrie un număr mare de cărți. 

Astfel, di MacDonald este autorul a 84 de cărți, scrierile sale fiind traduse în peste 100 de limbi. 
Comentariul biblic al credinciosului, Noul Testament a fost publicat în 24 de limbi. 

Cu toate acestea, el a trăit în acelaşi apartament modest, cu un singur dormitor, timp de 35 de 
ani, refuzând să accepte vreun câştig personal de pe urma drepturilor sale de autor, ci vărsând tot 
ce depăşea acoperirea nevoilor sale de bază în lucrarea Domnului, făcând donații cu mână largă 
diverselor misiuni evanghelistice şi contribuind la eforturile de plantare de biserici. 

William MacDonald a plecat acasă la Domnul la vârsta de 90 de ani, la 25 decembrie 2007, În 
cărțile sale ne-a lăsat o moştenire pe care cititorul o poate folosi la acumularea unor cunoştinţe 
aprofundate despre Biblie şi despre Domnul nostru, care a scris-o”. 


Ce-ar putea despărţi sufletul de Cristos, 
legat fiind cu sfinte legături veşnice? 
Odată în EL, în El pe veci — 
aşa dăinuie veşnicul legământ. 
Nimic şi nimeni nu te va smulge 
din ale Mântuitorului 
puternive braţe! 


— JOHN KENT 

1 
Odată în Cristos, pe veci în Cristos 


Încă din primele zile ale Bisericii, această chestiune de importanță vitală a constituit 
subiectul unor intense dezbateri: Este un credincios mântuit pe veci sau poate el să-şi piardă 
mântuirea prin păcătuire? Pe de o parte, sunt calviniştii,! care cred în păstrarea sfinţilor? 
sau, mai precis, păstrarea sfinţilor de către Cristos. Pe de altă parte, sunt arminienii,? care 
propovăduiesc că mântuirea este condiționată. Această dispută doctrinară va continua câtă 
vreme Biserica se va afla pe pământ. 

Sinceri să fim, sunt versete din Scriptură care par să susțină ambele puncte de vedere. 
Astfel, unele versete, dacă sunt luate izolat de context, confirmă, de pildă, credinţa unui 
metodist sau a unui penticostal în ceea ce s-a numit posibilitatea „căderii din har”. În plus, 
există suficiente versete care să-i asigure pe baptişti şi pe mulți alţi credincioşi că mântuirea 
lor este asigurată pe veci. 

Veţi găsi credincioşi autentici în ambele tabere. John Wesley, un puternic armi- 
nian, şi Charles Spurgeon, un puternic calvinist, au avut păreri opuse în această pri- 
vință, şi totuşi, cine s-ar îndoi de realitatea experienţei convertirii lor? Ambii au fost 
creştini adevăraţi. Niciuna dintre părți nu-şi poate aroga monopolul asupra naşterii din 
nou. 

Şi niciuna dintre părţi nu poate pretinde că deține monopolul asupra sfințeniei. 
Vieţile evlavioase ale bărbaţilor şi femeilor din ambele şcoli de gândire ar trebui să ne 
atragă atenţia să nu-i respingem pe nici unii dintre ei, ca fiind eretici sau să vorbim 
necuviincios despre el. 

Prin urmare, în discutarea acestei chestiuni unii cu alţii, este inutil să încercăm să 
demonstrăm punctul nostru de vedere, făcând apel la creştini proeminenţi. Cealaltă 
tabără poate face acelaşi lucru în egală măsură. Chiar citarea acestor lideri este de 
valoare numai dacă cuvintele rostite de ei se întemeiază pe Scriptură, sprijinind-o ca 
o ilustrare a acesteia. 

O altă modalitate nefolositoare de a ne angaja în polemici pe această temă este să 
apelăm la experiența umană. Ca şi cum am încerca să rezolvăm această problemă 
odată pentru totdeauna, adesea auzim următorul verdict: „Dar cunosc un om care...” 

Dar prin această afirmaţie trecem cu vederea faptul că există tot felul de experienţe 
umane. Şi, ceea ce e şi mai important, este faptul că o atare afirmaţie ignoră expe- 
rienţele spirituale, care trebuie să fie conforme Cuvântului lui Dumnezeu, pentru a fi 
cotate ca dovezi. 

În formarea convingerilor noastre pe această temă, noi trebuie să ne apropiem de 
Scriptură cu toată smerenia. Sunt probleme la fiecare dintre cele două tabere, în pri- 
vinţa siguranței mântuirii, dacă e condiționată sau necondiționată. E o chestiune pe 
care trebuie s-o privim în faţă, deschis, cu toată sinceritatea. 

Trebuie să confruntăm Scriptura cu rugăciune, rugându-L pe Duhul Sfânt să ne 
dezvăluie adevărul, în studierea aprofundată a acestor chestiuni. 

Apoi trebuie să confruntăm Scriptura obiectiv. În loc să ne mulțumim doar să 
căutăm argumente în sprijinul ideilor noastre preconcepute, ar trebui să avem o atitu- 
dine de deschidere permanentă faţă de ceea ce vrea să ne înveţe Duhul. Trebuie să 
recunoaştem că acest lucru nu e uşor de realizat. Odată ce am adoptat public o poziție 
în orice chestiune controversată, este dificil să ne schimbăm, mai ales când această 
schimbare ar presupune o pierdere a prestigiului nostru. 

Pentru a studia obiectiv, ne vom ghida după următoarele jaloane: 

1. Un verset trebuie studiat în lumina contextului său imediat. Dacă contextul este 
despre slujire, nu trebuie să aplicăm versetul respectiv la mântuire. 

2. Un verset va trebui interpretat în lumina întregului Cuvânt al lui Dumnezeu. 
Niciun singur pasaj, corect înțeles, nu va contrazice zeci de alte versete. 

3. Definiţiile trebuie să includă fiecare uzanţă majoră a acelui cuvânt. 

4. O doctrină trebuie să se bazeze pe tot ce are de spus Biblia asupra acelui 
subiect. 

Rezultă limpede din titlul acestei cărți că autorul susține concepţia după care un 
credincios are siguranța mântuirii veşnice. În restul cărţii, el se va strădui să prezinte 
baza biblică aflată la temelia acestei credinţe. Dar, în acelaşi timp, el va căuta să expli- 
ce acele pasaje din Biblie care sunt folosite, de obicei, cel mai adesea pentru a demon- 
stra că un credincios îşi poate pierde mântuirea. 

Unii se vor întreba de ce cităm atât de puţine versete din Vechiul Testament, în 
sprijinul siguranţei eterne, şi de ce se acordă atât de puţin spaţiu pentru explicarea 
versetelor din Vechiul Testament folosite de către cei care cred în mântuirea condi- 
ționată. De ce este aceasta? 

Motivul este că acestea nu sunt subiecte clar dezvoltate în Vechiul Testament. De 
pildă, sunt foarte puține pasaje care se ocupă de viața de după moarte în Cer. Nu există 
nicio îndoială asupra faptului că credincioşii evrei au fost mântuiți prin credinţa în 
Domnul. Şi nu am nici o îndoială că aceasta a fost o mântuire veşnică. Deşi copiii 
Domnului aveau o nădejde cerească (Ev. 11:16), principala lor speranţă a fost împără- 
ţia lui Mesia aici pe pământ. Întregul subiect al unei vieţi viitoare de dincolo era învă- 
luit în ceaţă. Asta are darul să confere semnificaţie specială anunţului făcut de Pavel că 
„...Mântuitorul nostru Cristos Isus ...a adus la lumină viaţa şi neputrezirea prin 
Evanghelie” (2 Tim. 1:10). Adevărurile care existau doar sub formă germinală în 
Vechiul Testament sunt dezvoltate în toată plenitudinea în Noul Testament. 

Astfel, pentru ca nimeni să nu creadă să încercăm să evităm dificultățile prin 
nediscutarea pasajelor pertinente din Vechiul Testament, trebuie să menţionăm că 
unele din lucrările definitive asupra siguranţei condiționate de asemenea se rezumă, 
în principal, la Noul Testament. 


NOTE FINALE 


1. Calviniştii urmează învățăturile teologului de extracție franceză loan Calvin (1509- 
1564). EI a devenit liderul principal al Reformei în Elveţia, punând mare accent pe 
suveranitatea lui Dumnezeu. 


2. Păstrarea sfinţilor nu înseamnă că ei sunt mântuiți prin faptul că rămân credincioşi 
până la sfârşit, dar că, dacă sunt cu adevărat mântuiţi, ei vor merge până la capăt. 
Ca cineva să spună: „Ar fi o cutezanţă din partea mea să spun că sunt mântuit” 
demonstrează că acea persoană depinde, în întregime sau parțial, de prestația sa. 
Dacă Dumnezeu spune că oricine Îl are pe Fiul are viaţă chiar acum (1 loan 5:12) 
nu este o cutezanţă din partea credinciosului să facă o asemenea afirmaţie. A o nega 
însă înseamnă a-L face pe Dumnezeu mincinos. 


3. Prin contrast față de calvinişti, arminienii urmează învățăturile la care a ajuns teo- 
logul olandez Jacobus Arminius (1560-1609), care a subliniat voinţa liberă a omu- 
lui, ca principalul factor în mântuirea sa. 


2 
In veac nu vor pieri 


Una dintre cele mai comvingătoare declarații pe tema siguranţei veşnice a mântuirii 
credinciosului este cea de la loan 10:27-29. Oricine o citeşte poate fi scuzat pentru credința 
sa că o persoană născută din nou are asigurată mântuirea pe vecie. De fapt, ar fi greu să 
vedem cum ar putea cineva ajunge la o concluzie diferită. Dar să examinăm acest text pro- 
poziţie cu propoziţie, bucurându-ne de asigurarea pe care ne-o oferă. 


Oile Mele ascultă glasul Meu; Eu le cunosc şi ele vin după Mine. Eu le dau 
viață veşnică, în veac nu vor pieri şi nimeni nu le va smulge din mâna Mea. 
Tatăl Meu, care Mi le-a dat, este mai mare decât toţi, şi nimeni nu le poate 
smulge din mâna Tatălui Meu (loan 10:27-29). 


Oile Mele ascultă glasul Meu; Eu le cunosc, şi ele vin după Mine. Aceasta este o 
frază declarativă, care ne spune cine sunt oile lui Cristos. Sunt oamenii care ascultă 
(aud) Cuvântul Lui, răspund la glasul Lui din evanghelie şi sunt mântuiți. 

EI îi cunoaşte şi-i recunoaşte ca fiind ai Săi. El îi deosebeşte de necredincioşi şi 
de cei cu mărturia mincinoasă. El ştie unde este credinţa adevărată, chiar acolo unde 
noi nu am bănui-0o, cum este cazul lui Lot (2 Petru 2:7) şi al lui Samson (Evrei 
14:32), 

Ele vin după EI (sau Îl urmează). Asta nu este o condiţie. El nu spune că ele sunt 
oile Sale dacă Îl urmează sau atâta timp cât ÎL urmează. Mai degrabă, aceasta îl carac- 
terizează pe credinciosul adevărat. În mod caracteristic el Îl urmează pe Cristos (vezi 
loan 10:4-5). Spun „caracteristic” deoarece nimeni nu face acest lucru la perfecție. 
Încă suntem „tentaţi să ne abatem... tentaţi să-L părăsim pe Dumnezeu, pe care-L 
iubim”. Dar Păstorul Îşi ia răspunderea de a readuce oaia rătăcită la calea cea dreap- 
tă. 

Eu le dau viaţă veşnică. Din nou, avem o făgăduință necondiționată sau fără pre- 
condiţii. Viaţa veşnică este un dar. Or, un dar cu precondiţii nu mai e deloc un dar! 
Oricine s-a predat pe sine Domnului Isus Cristos, ca să-i fie mântuit sufletul, poate 


Îi 

şti, bazându-se pe Cuvântul lui Dumnezeu, că are viaţa veşnică. 

În veac nu vor pieri. Gândiţi-vă o clipă la consecinţele care ar urma, dacă o sin- 
gură oaie a lui Cristos ar pieri vreodată. Ar însemna atunci ca Cristos să-ŞI fi călcat 
promisiunea! El nu ar mai fi Dumnezeu. Sfânta Treime ar înceta să mai existe, şi nu 
ne-am mai putea bizui deloc pe Biblie. Iar noi ne-am afla mai departe în păcatele 
noastre. Dar asemenea lucru nu se poate întâmpla, întrucât împlinirea acestei făgă- 
duinţe depinde în întregime de Cristos, iar nu de oile Sale. 

Și nimeni nu le va smulge din mâna Mea. Isus Cristos, Fiul veşnic al lui Dumne- 
zeu, garantează că oile Sale sunt ținute în mâinile Sale puternice; şi nimeni nu le poate 
smulge, oricât ar încerca. 

Arminienii argumentează însă: „Nimeni a/tul nu le poate smulge, dar un credin- 
cios se poate smulge [din mâinile Sale]”. Este o afirmaţie bizară — adică un creştin 
adevărat să aibă mai multă putere decât oricare altul din întregul univers?! Nimeni 
— şi aici sunt incluse şi oile — nu se poate smulge din mâna tare a Păstorului. 

Tatăl Meu, care Mi le-a dat, este mai mare decăt toți. Pentru a sublinia şi mai mult 
siguranța credinciosului, Isus afirmă că adevărații creştini sunt darul pe care I l-a 
făcut Tatăl Fiului Său. Dacă un singur credincios s-ar putea smulge din mâna lui 
Cristos, atunci ar fi de conceput că toate oile Sale ar putea face acest lucru. Şi nu 
numai că ar putea-o face, dar probabil că ar proceda aşa! În cazul acesta, darul lui 
Dumnezeu către Fiul Său nu ar mai exista. Căci ce fel de dar ar fi acesta? Negreşit, 
ar fi nevrednic de Tatăl ceresc. 

Nicidecum, ci Tatăl este mai mare decât toţi, adică, este mai mare decât toate cele- 
lalte puteri din univers şi, cu siguranță, mai mare decât tăria unei oi. În cuvântul „toţi” 
sunt cuprinse şi oile. 

Nimeni nu le poate smulge din mâna Tatălui Meu. Având în vedere această minu- 
nată asigurare, este o îndărătnicie ca unii oameni să obiecteze, spunând că o oaie 
autentică a lui Cristos poate să decidă că el sau ea nu mai vrea să fie oaie, putându-se 
astfel smulge din mâna Tatălui! 

Argumentul nu stă în picioare. „Nimeni” este un termen absolut, neadmiţând nici 
o excepţie. Textul inspirat nu spune: „Nimeni, cu excepția unei oi oarecare a lui Cris- 
tos”. Prin urmare, nici noi nu trebuie să facem nicio excepţie. 

3 
Prin har, prin credinţă 


Ori de câte ori mă gândesc la siguranţa veşnică a credinciosului, unul dintre primele 
pasaje care îmi vine în minte este cel de la Efeseni 2:8-10. 


Căci prin har aţi fost mântuiţi, prin credinţă. Şi aceasta nu vine de la voi, ci 
este darul lui Dumnezeu. Nu prin fapte, ca să nu se laude nimeni. Căci noi 
suntem lucrarea Lui, şi am fost zidiţi în Cristos Isus pentru faptele bune, pe 
care le-a pregătit Dumnezeu mai dinainte, ca să umblăm în ele (Ef. 2:8-10). 


Mântuirea este prin har. Asta înseamnă că nimeni nu o merită. Este darul nemeri- 
tat al lui Dumnezeu către cei care merită pedeapsa veşnică. Este totul în schimbul a 
nimic, pentru unul care nu merită nimic. Este un dar, care, odată ce a fost dat, nu va 
mai fi niciodată retras (Romani 11:29). Darul este necondiţionat. De îndată ce ai adău- 
gat condiţii, nu mai e har, ci devine o datorie; or, Dumnezeu nu Se lasă îndatorat 
nimănui (Romani 11:35). Harul cu condiţii nu mai e deloc har. Singura modalitate 
prin care se poate asigura cineva de mântuirea sa este când acea mântuire este prin har 
(Romani 4:16). 

În Efeseni 2:8-9 Pavel le reamintește efesenilor că prin har au fost mântuiți. 
Atunci când prin credință L-au primit pe Isus Cristos ca Domn şi Mântuitor, au fost 
mântuiți, fiind în continuare mântuiţi. N-au existat niciun fel de precondiţii. A fost un 
eveniment spiritual cu rezultate continue. Niciun fel de cerinţe de ordin juridic nu 
fuseseră impuse asupra lor, cu ameninţarea unei posibile condamnări eterne. Nu este 
niciun „dacă” după cuvântul „mântuiţi”; este un cuvânt care lipseşte cu desăvârşire. 

Dumnezeu dăruieşte mântuirea în dar, gratuit, dar păcătosul trebuie s-o primească, s-o 
accepte. Or, tocmai aici intervine credința. Credinţa este încrederea implicită în Cuvântul 
lui Dumnezeu. Domnul nu-i constrânge pe oameni. El nu duce pe nimeni în cer care nu 
doreşte să fie acolo. Pentru a fi mântuit, fiecare trebuie să-L primească pe Isus Cristos prin- 
tr-un hotărâtor act al credinţei. Credinţa nu este meritorie şi, prin urmare, nu lasă loc mân- 
driei. Nu cantitatea credinţei contează, ci Obiectul acelei credinţe! 

Când Pavel adaugă şi aceasta nu vine de la voi, e de înţeles ca unii oameni să 
creadă că el se referă aici la credinţă. Şi apoi, de aici ei trec mai departe, trăgând ero- 
nat concluzia că Dumnezeu le dă credinţă unora, pe când altora nu le dă. Aceasta este 
însă o concluzie ciudată. Antecedentul lui și aceasta nu vine de la voi este mântuirea 
prin har, prin credință.! Ceea ce spune Pavel este că nu există niciun lucru demn de 
laudă pe care să-l poată face cineva ca să fie mântuit sau, cel puţin, să-l aducă drept 
contribuţie la mântuirea sa. Tot meritul Îi aparține lui Cristos, nimic nemairămânân- 
du-i credinciosului [de făcut]. 

Cum am văzut, mântuirea este darul gratuit al lui Dumnezeu. Când face EI o pro- 
misiune necondiționată de viață veşnică, niciun fel de restricții nu se mai pot adăuga 
ulterior care să anuleze acea promisiune. Când dăruieşte El un dar, nicio lege ulte- 
rioară nu mai poate anula acel dar. 

Mântuirea nu este prin fapte, ca să nu se laude nimeni. Nu este nici un lucru meri- 
toriu pe care îl poate face cineva ca s-o câştige.? Altminteri raiul ar fi plin de oameni 
care s-ar lăuda cu propriile lor realizări. Mântuirea este, de la început până la sfârşit, 
lucrarea lui Dumnezeu. Omul nu este decât beneficiarul fericit al acesteia. El este, şi 
pe veci va fi „doar un păcătos mântuit prin har”. Harul şi faptele se exclud reciproc 
(Romani 11:6). 

Versetul 10 subliniază că faptele nu sunt mijlocul prin care suntem noi mântuiţi, 
ci urmarea sau rezultatul mântuirii. Ele nu sunt rădăcina, ci roada. Noi nu suntem 
mântuiți prin fapte bune, ci pentru fapte bune. Acesta este scopul pentru care am fost 
creaţi în Cristos Isus. Înainte de a fi mântuiţi, Dumnezeu a pregătit faptele bune pe 
care să le facem noi în viața noastră de credincioşi. 

De-a lungul veacurilor trecute, milioane de oameni şi-au pus siguranţa lor veşnică, 
s-au odihnit, rezemându-se pe adevărul lui Dumnezeu cuprins în aceste versete din 
Efeseni 2, şi niciunul nu a rămas dezamăgit, ci a ajuns, în cele din urmă, în Cer! 


NOTE FINALE 


1. Ca în spaniolă, franceză şi latină, textul original foloseşte substantive şi adjective 
de genul masculin, feminin sau (în greacă) neutru. Întrucât termenii pentru har şi 
credinţă sunt ambii de genul feminin în greacă, dacă Pavel ar fi dorit să se refere la 
unul dintre ei, ar fi folosit forma feminină. Dar el a folosit un cuvânt de genul neu- 
tru, referindu-se la întreaga propoziţie precedentă prin har ați fost mântuiți prin 
credinţă. 


2. Într-un sens, chiar credinţa este o faptă (loan 6:28-29), dar nu este o faptă meritorie. 


Înseamnă, pur şi simplu, să-L credem pe Cineva care nu poate spune decât ceea ce 
este adevărat. 

4 
Siguranţa credinciosului 
în Romani 8 


Nicăieri în Biblie nu este mai clar şi mai temeinic prezentată siguranţa credinciosului 
decât în al optulea capitol din Romani. În acest citat din Romani, Pavel acumulează ade- 
văr după adevăr, arătând că nimeni şi nimic nu poate să-i răpească credinciosului destinul 
său veşnic cu Cristos în Cer. 

În versetele 29 şi 30, apostolul descrie cinci paşi din marele program al lui Dum- 
nezeu pentru noi, din veşnicie în veşnicie. 


Căci pe aceia pe care i-a cunoscut mai dinainte EL i-a şi predestinat să fie ase- 
menea chipului Fiului Său, pentru ca El să fie cel întâi născut dintre mai mulți 
frați. Şi pe aceia pe care i-a predestinat, i-a şi chemat; şi pe aceia pe care i-a 
chemat i-a şi îndreptăţit, iar pe aceia pe care i-a îndreptăţit i-a şi proslăvit. 


EI ne-a cunoscut mai dinainte. Asta înseamnă că EI i-a cunoscut din veşnicia tre- 
cută pe cei care ÎI vor alege pe Cristos ca Mântuitor. Dumnezeu l-a cunoscut şi pe Isra- 
el (Romani 11:2). Asta înseamnă că EI a ales acea naţiune ca popor al Său pământesc.| 
Cu siguranţă, asta nu înseamnă că poporul Israel L-a ales pe EI, căci istoria israeliților 
arată că ei nu L-au ales, de fapt. Harul a fost totul. Şi totuşi, cunoştinţa dinainte a lui 
Dumnezeu nu-l absolvă pe om de responsabilitatea lui.? 

EI ne-a predestinat. Ţelul urmărit de Dumnezeu a fost ca cei pe care i-a cunoscut 
mai dinainte să fie asemenea Fiului Său — moral, spiritual şi fizic, într-un trup slăvit.3 
Toţi cei care cred în Domnul Isus sunt fii ai lui Dumnezeu. Dar EI are un singur Fiu 
unic. Şi Tatăl a stabilit ca Isus să aibă locul de onoare supremă (întâiul născut) printre 
ceilalți fii şi fiice ale Sale. 

EI ne-a chemat. Preştiinţa şi predestinaţia Sa au avut loc înainte de întemeierea 
lumii. Chemarea Sa a avut loc în timp. Într-un sens real, EI îi cheamă pe toţi cei care 
aud predicarea evangheliei (Apo. 22:17). Dar aici apostolul se gândeşte la eficacitatea 

acelei chemări în cei care răspund la evanghelie, fiind convertiți. 

EI ne-a îndreptăţit. Când ne pocăim şi credem, Dumnezeu ne declară drepţi (nepri- 
hăniţi). EI ne achită de orice acuzaţie împotriva noastră. Este mai mult decât a fi decla- 
rați nevinovaţi. EI, realmente, ne atribuie neprihănirea Lui, ne socoteşte neprihăniți. 
Noi stăm înaintea Lui îmbrăcați în neprihănirea Lui, în dreptatea Sa. 

Acesta nu este un verdict condiționat, care să depindă de îndeplinirea de către noi 
a anumitor fapte, ci este o declaraţie făcută odată pentru totdeauna, că păcătosul care 
crede este achitat de orice acuzaţie. Întrucât lucrarea jertfitoare a lui Cristos a ispăşit 
pentru toate păcatele comise de păcătosul credincios de la naştere până la moarte, 
Dumnezeu, Judecătorul, nu mai găseşte niciun singur păcat în zapis pentru a-l pedepsi 
cu moarte veşnică. 

EI ne-a proslăvit. Aici este cheia din lanţul cu cinci verigi care dezleagă întreaga 
argumentaţie! Duhul Sfânt plasează cu îndrăzneală verbul la timpul trecut — El ne-a 
proslăvit — deşi actualele noastre neputinţe ne tot amintesc că nu am atins încă acea 
stare proslăvită. Ideea de aici este că dacă cineva a fost îndreptăţit, proslăvirea Sa este 
tot atât de certă ca şi cum ar fi avut deja loc. 

Dar Pavel nu a terminat încă. În restul capitolului, el demonstrează concludent 
poziția imbatabilă a persoanei care este în Cristos, iar apoi cercetează cu de-amănun- 
tul întregul univers pentru a găsi vreun lucru care să-l poată despărți pe credincios de 
dragostea lui Dumnezeu — dar nu găseşte niciunul! 


Deci, ce vom zice noi în fața tuturor acestor lucruri? Dacă Dumnezeu este 
pentru noi, cine va fi împotriva noastră? EI, care n-a cruțat nici chiar pe Fiul 
Său, ci L-a dat pentru noi toţi, cum nu ne va da fără plată, împreună cu El, 
toate lucrurile? Cine va ridica pără împotriva aleşilor lui Dumnezeu? Dum- 
nezeu este Acela care-i socoteşte neprihăniţi! Cine-i va osândi? Cristos a 
murit! Ba mai mult, El a şi înviat, stă la dreapta lui Dumnezeu şi mijloceşte 
pentru noi! Cine ne va despărți pe noi de dragostea lui Cristos? Necazul sau 
strâmtorarea sau prigonirea sau foametea sau lipsa de îmbrăcăminte sau pri- 
mejdia sau sabia? După cum este scris: ,„Din pricina Ta suntem daţi morții 
toată ziua; suntem socotiți ca nişte oi de tăiat”. Totuşi, în toate aceste lucruri 
noi Suntem mai mult decăt biruitori, prin Acela care ne-a iubit. Căci sunt bine 
încredințat că nici moartea, nici viața, nici îngerii, nici stăpânirile, nici pute- 
rile, nici lucrurile de acum, nici cele viitoare, nici înălțimea, nici adâncimea, 
nici vreo altă făptură nu vor fi în stare să ne despartă de dragostea lui Dum- 
nezeu, care este în Isus Cristos, Domnul nostru (Romani 8:3 1-39). 


Apostolul demonstrează aici cu încă cinci argumente solide că nimeni nu ar putea 
fi mai sigur că va petrece veşnicia în Cer decât persoana care şi-a pus încrederea în 
Cristos, luându-L ca Mântuitor al său. 

Dumnezeu este pentru noi. Întrucât Dumnezeu este de partea noastră, adversarii 
noştri sunt adversarii lui Dumnezeu. Nimic nu poate fi mai zadarnic decât să lupte 

cineva împotriva lui Dumnezeu. Niciun atac împotriva noastră, până la urmă, nu va 
reuşi.4 

Cel mai mare îl cuprinde pe cel mai mic. Dumnezeu a făcut deja jertfa supremă, 
trimițându-L pe Fiul Său pe pământ. Şi EI deja a dăruit cel mai mare dar, dându-L pe 
Domnul Isus să moară pentru noi toți. Urmează că împreună cu El ne va da gratuit 
toate lucrurile. Şi în „toate lucrurile” se cuprinde şi darul mântuirii desăvârşite, com- 
plete şi eterne. Întrucât este un dar gratuit, el este necondiţionat şi nu depinde de proba 
purtării noastre. Totul depinde de generozitatea Dătătorului, şi nu de meritul recepto- 
rului. 

Nimeni nu ne poate acuza. Adică, nimeni nu ne poate acuza pe drept sau cu suc- 
ces. O, da, diavolul ne acuză zi şi noapte (Apo. 12:10). Dar ce importanţă are, când 
neprihănirea lui Dumnezeu ne-a fost trecută în contul nostru? 


Ce acuze ar putea să-mi azvârle-n faţă 
Pârâşul sufletului meu? 
Le ştiu şi eu prea bine şi alte mii de rele; 
Jehova nu găseşte însă niciuna. 
— Samuel W. Gandy 


Nimeni nu ne poate condamna. Motivul constă în faptul că Cristos a murit, pur- 
tând osânda noastră pe cruce. EI a înviat, ca dovadă că Dumnezeu este pe deplin satis- 
făcut de lucrarea Sa încheiată în beneficiul nostru. EI stă acum la dreapta lui Dumne- 
zeu ca Mare Preot şi Avocat (Apărător) al nostru. El mijloceşte pentru noi, asigurân- 
du-ne că prin puterea Sa nemărginită ne păstrează în deplină siguranță. 

Nu este nicio condamnare pentru cei ce sunt în Cristos Isus. Plata păcatului lor a 
fost achitată în întregime; or, Dumnezeu nu mai pretinde din nou această plată. 


Întrucât Tu mi-ai câştigat eliberarea de vină, 
Îndurând în locul meu 
Întreaga mânie divină, 
Dumnezeu nu va pretinde încă o plată — 
Mai întâi din mâna însângerată a Garantului meu, 
Și-apoi şi din partea mea. 

— Augustus M. Toplady 


Nu mai e nicio condamnare, nici iad pentru mine! 
Al său chin şi foc ochii mei nu le vor vedea! 
Gata, s-a terminat! Nu mă mai aşteaptă nicio sentinţă, 
Pentru mine, moartea bold nu mai are, 
Deoarece Cristos, Domnul meu, m-a salvat 
Şi-n veci mă va ocroti cu aripa Sa! 
— Paul Gerhardt 

Nimic nu ne poate despărți. Fiind cuprins de un avânt sfânt, Pavel răscoleşte tim- 
pul şi spațiul, căutând să găsească măcar ceva care l-ar putea despărți pe credincios de 
dragostea lui Dumnezeu, care este în Cristos Isus, Domnul nostru. Dar căutarea lui se 
dovedeşte zadarnică. 

Observaţi expresia: nici vreo altă făptură. Unii susţin că, deşi nicio altă făptură 
nu-l poate despărți pe credincios, totuşi el se poate despărți singur. Aceasta nu consti- 
tuie o modalitate demnă de mânuire a Cuvântului lui Dumnezeu! Şi credinciosul însuşi 
este inclus în expresia: orice altă făptură. Duhul Sfânt insistă că nimeni şi nimic, 
inclusiv credinciosul însuşi, nu-l poate despărți de dragostea lui Dumnezeu. 

Ce nevoie mai avem să argumentăm? Ce nevoie mai avem de martori? 


NOTE FINALE 


1. Alegerea Israelului nu a fost în vederea mântuirii, ci a unui rol pe care să-l joace în 
planurile lui Dumnezeu. Mulţi aleşi din Israel nu au fost Israelul adevărat (Romani 
9:6), adică nu au avut o relaţie vie cu Dumnezeu. Întrucât a fost posibil ca israeliţii 
(de pildă, Core) să se piardă, pot cei „aleşi... în EI” (Ef. 1:4) să fie pierduţi? Nicide- 
cum, căci alegerea Israelului s-a întemeiat doar pe naşterea fizică, pe când, alegerea 
creştinului se bazează pe naşterea din nou. Ca atare, noi avem viaţă veşnică, nepu- 
tând pieri niciodată (loan 3:16). ed. 


2. Ca în orice relație omenească de dragoste (dragostea neschimbătoare a lui Dumne- 
zeu este tema conclusivă a capitolului 8 din Romani), dacă un bărbat alege o fată 
să-i fie obiectul iubirii sale, urmează atunci că ea nu mai are de ales? O, nu, căci şi 
ea alege să-l iubească, iar Noul Testament e plin de asemenea chemări de „a veni”, 
„a primi”, „a crede”, „a se încrede”, etc. ed. 


3. Cum am observat mai înainte, predestinaţia nu are de a face cu locul unde se vor 
afla cei care-L primesc pe Cristos (în Cer sau în iad), ci cu ceea ce vom fi, prin harul 
lui Dumnezeu (vezi şi loan 1:11-12). ed. 


4. Hărţuit de duşmanii săi din Geneva şi de forțele din restul Elveţiei, care se împotri- 


veau Reformei, Calvin a făcut din Romani 8:31 ceea ce noi am numi astăzi „verse- 
tul de aur” al vieţii sale. 

5 
Mult mai mult 


Căci pe când eram noi încă fără putere, Cristos, la vremea cuvenită, a murit pen- 
tru cei nelegiuiţi. Pentru un om neprihănit cu greu ar muri cineva, dar pentru 
binefăcătorul lui poate că s-ar găsi cineva să moară. Dar Dumnezeu Îşi arată 
dragostea faţă de noi prin faptul că, pe când eram noi încă păcătoşi, Cristos a 
murit pentru noi. Deci, cu atât mai mult acum, când suntem socotiți neprihăniți, 
prin sângele Lui, vom fi mântuiți prin EI de mânia lui Dumnezeu. Căci dacă atunci 
când eram vrăjmaşi am fost împăcaţi cu Dumnezeu prin moartea Fiului Său, cu 
mult mai mult acum, când suntem împăcaţi cu El, vom fi mântuiţi prin viaţa Lui. Și 
nu numai atât, dar ne şi bucurăm în Dumnezeu, prin Domnul nostru Isus Cristos, 
prin care am căpătat împăcarea (Romani 5:6-11). 


Cuvintele mult mai mult necesită atenție specială în pasajul acesta despre siguranța 
credinciosului. lată firul argumentaţiei: 

Cristos a murit pentru noi pe când nu eram nici neprihăniţi, nici buni. De fapt, 
eram nişte păcătoşi răi, lipsiţi de tărie. Cu alte cuvinte, nu aveam nimic cu care să ne 
mândrim în fața lui Dumnezeu. Nu era nimic în noi care să atragă dragostea Sa. Dim- 
potrivă, existau motive puternice pentru care EI, Cel Sfânt, să nu ne iubească. Şi 
totuşi, tocmai pe când eram în condiţia aceasta de totală nevrednicie, ne-a iubit Dum- 
nezeu, trimițându-L pe Cristos să moară pentru noi! 

Asta ne conduce la primul mult mai mult. Dacă Domnul ne-a iubit pe când noi 
eram atât de nevrednici de iubire, cu atât mai mult ne va mântui El de mânia veşnică 
acum, când suntem îndreptăţiți prin sângele Lui. Întrucât L-a costat atât de mult să ne 
socotească neprihăniţi, oare va îngădui El vreodată să-l alunecăm din mână? Ne va 
lăsa EI să plecăm de la EI? Este o întrebare care reclamă un hotărât „Nu”! 

Pe lângă toate celelalte sechele ale noastre, eram vrăjmaşi ai lui Dumnezeu. Veţi 
zice că e suficient să ne împiedice să primim vreo îndurare de la El. Dar tocmai pe 
când eram noi duşmani aprigi ai Săi, ne-a împăcat EI cu Sine prin moartea Fiului 
Său. 

Şi acum al doilea mult mai mult. Prin lucrarea Domnului Isus de la Calvar, Dum- 
nezeu ne-a pus la dispoziţie o cale prin care putem fi împăcaţi cu El. Atunci când ne 
pocăim, crezând în Cristos, este îndepărtată vrăjmăşia. „Deci, fiindcă suntem socotiți 
neprihăniţi, prin credință, avem pace cu Dumnezeu, prin Domnul nostru Isus Cristos” 
(Rom. 5:1). Dacă costul împăcării noastre a fost moartea Fiului lui Dumnezeu, cu atât 
mai mult vom fi mântuiţi prin viața Sa. Dacă Cristos a murit pentru noi când eram 
vrăjmaşii Lui, ne va lăsa EI oare să pierim acum când suntem prietenii Lui? 

Dar cum suntem noi mântuiţi prin viața Sa? Prin asta nu se înțelege viaţa Sa ca 
Om pe când trăia aici pe pământ, ci înseamnă viaţa Lui actuală, la dreapta lui Dum- 
nezeu în Cer, unde El este Apărătorul (Avocatul) nostru, Mijlocitorul nostru, Marele 
nostru Preot şi Păstorul nostru. 

În acest punct este bine să ne reamintim că mântuirea are trei timpuri gramatica- 
le: 

Trecut. Am fost mântuiţi de pedeapsa veşnică a păcatului când ne-am încrezut în 
Cristos. Când a murit EI, toate păcatele noastre erau în viitor, iar EI a plătit pedeapsa 
pentru toate. 

Prezent. Noi suntem mântuiți de puterea păcatului. Asta se înţelege prin cuvinte- 
le mântuiți prin viaţa Lui. Dacă siguranţa noastră zilnică ar depinde de jalnicele 
noastre realizări, am fi cu toţii pierduţi. Suntem apăraţi, păziți şi păstraţi prin mijloci- 
rea Sa. Suntem păziți pentru că EI pledează cauza noastră. Suntem în siguranță pentru 
că EI ne reface când ne rătăcim. 

Viitor. Noi vom fi mântuiți de însăşi prezenţa păcatului. Asta se referă, desigur, la 
acel timp când vom fi în Cer, unde vom fi liberi de orice urmă de păcat. 

Argumentaţia este convingătoare. Dacă Dumnezeu ne-a mântuit de mânie prin 
faptul că L-a dat pe Fiul Său să moară pentru noi, El nu ne va lăsa niciodată să sufe- 
rim acea mânie. Dacă am fost împăcaţi cu Dumnezeu prin sângele lui Cristos pe când 
eram vrăjmaşi, El ne va asigura mântuirea noastră încontinuu prin actuala slujbă de 
mijlocire a lui Cristos pentru noi. 


20 


6 
Duhul asigurării 


Nicio discuţie pe tema siguranței mântuirii veşnice a credinciosului nu este completă 
fără să ne referim şi la lucrarea Duhului Sfânt. EI Însuşi este chezăşia că orice credincios 
autentic va ajunge, în cele din urmă, în Cer. 

Fiecare copil al lui Dumnezeu are Duhul Sfânt. „Dacă n-are cineva Duhul lui Cristos, 
nu este al Lui” (Rom. 8:9). Isus le-a promis ucenicilor că Duhul adevărului va fi în ei 
(oan 14:17), iar Pavel ne reaminteşte că trupul nostru este templul Duhului Sfânt (1 Cor. 
6:19). 

Odată ce Duhul Îşi stabileşte reşedinţa într-un credincios, El rămâne pentru totdeau- 
na. Promiţându-ni-L, Mântuitorul a zis: „Şi Eu voi ruga pe Tatăl, şi El vă va da un alt 
Mângâietor [în greacă: Paraclet, adică Apărător, Ajutor], care să rămână cu voi în veac” 
(loan 14:16). Este o făgăduință necondiționată. Nu se sugerează deloc că Duhul ar putea 
pleca de la noi, dacă-L întristăm. 

A treia Persoană a Sfintei Treimi este dăruită creştinului ca o pecete: 


EI [Dumnezeu] ne-a şi pecetluit... (2 Cor. 1:22). 


„„„ați crezut în EI şi aţi fost pecetluiți cu Duhul Sfânt, care fusese făgăduit (Ef. 
1:13b). 


Pecetea ne vorbeşte despre dreptul de proprietate şi despre siguranţă. Oricine are 
Duhul este posesiunea lui Dumnezeu. În acest sens, pecetea este similară semnului făcut 
cu fierul roşu asupra vitelor sau petei de vopsea de pe oi, care-l identifică pe proprietar. 

Fiind pecetea, Duhul Sfânt garantează păstrarea în siguranță veşnică a copilului lui 
Dumnezeu. 


Să nu întristaţi pe Duhul Sfânt al lui Dumnezeu, prin care ați fost pecetluiţi pentru 
Ziua răscumpărării (Efeseni 4:30). 

Ziua răscumpărării este acel timp când vom primi trupurile noastre proslăvite. Tot aşa, 
desigur, cum avem pecetea, avem şi siguranța că vom ajunge, la urmă, în Cer. 
Duhul Sfânt le este dat copiilor lui Dumnezeu şi ca o arvună: 


EI [Dumnezeu] ne-a... şi pus în inimă arvuna Duhului (2 Cor. 1:22). 


Și Cel ce ne-a făcut pentru aceasta este Dumnezeu, care ne-a dat arvuna 
Duhului 2 Cor. 5:5). 


Arvuna este o garanție că plata finală se va face. Când cineva cumpără o casă, mai întâi 
achită prima rată, ca o garanţie că va achita plata deplină. Când un cuplu se logodeşte, veri- 
gheta este un angajament că va urma căsătoria.! Ca o garanție, Duhul Sfânt este promisiu- 
nea lui Dumnezeu făcută credinciosului că deplina moştenire va urma. Când suntem mân- 
tuiți, duhul şi sufletul nostru sunt răscumpărate, dar noi suntem încă în trupul nostru, care 
este supus bolii şi morții. Răscumpărarea trupului şi casa noastră din cer sunt încă în viitor. 
Dar garanţia Duhului le face să fie absolut sigure. Pavel precizează acest lucru în Ef. 1:14: 


[Duhul Sfânt al făgăduinţei] este o arvună a moştenirii noastre, pentru răscumpă- 
rarea celor câştigaţi de Dumnezeu, spre lauda slavei Lui. 


O altă figură de stil folosită în legătură cu Duhul este cea a roadelor dintâi. În Vechiul 
Testament, un fermier lua o mână din grăunțele care s-au copt primele şi o aducea ca jertfă 
lui Dumnezeu, drept recunoştinţă pentru recolta ce încă urma să fie recoltată în viitor. 
Pavel vede o aplicaţie spirituală aici: 


Și nu numai ea, dar şi noi, care avem cele dintâi roade ale Duhului, suspinăm în 
noi şi aşteptăm înfierea, adică răscumpărarea trupului nostru (Rom. 8:23). 


Noi deja avem roadele dintâi ale Duhului, cum sunt, de pildă, pecetea şi prima rată pe 
care le-am discutat deja. Dar noi tânjim după rodirea deplină a lucrării Sale în viețile noas- 
tre, adică, răscumpărarea trupurilor noastre. 

Este o modalitate distinctivă în care cei care au roadele dintâi ale Duhului suferă: Noi 
gemem înăuntrul nostru, aşteptând cu anticipație adoptarea, răscumpărarea trupului (vezi 
v. 23). Aşadar „dacă” din Romani 8:17 nu exprimă suferinţele posibile ale unui grup select 
de câţiva oameni, ci privilegiul de care au parte toți copiii lui Dumnezeu. 

Noi am fost mântuiţi cu această nădejde: nădejdea vieţii veşnice cu Domnul în Cer. 
Dar nu există niciun element de nesiguranţă în această nădejde, pentru că ea se întemeiază 
pe Cuvântul lui Dumnezeu, care este lucrul cel mai sigur din univers. 

Trebuie să menţionăm încă o slujbă a Duhului: ungerea. În 1 Ioan 2:27, apostolul 
scrie: 

DUHUL ASIGURĂRII 


Căt despre voi ungerea pe care aţi primit-o de la El rămâne în voi şi n-aveţi trebu- 
ință Să vă înveţe cineva, ci, după cum ungerea Lui vă învaţă despre toate lucrurile 
şi este adevărată, şi nu este o minciună, rămâneți în EI, după cum v-a învăţat ea. 


Ungerea de aici se referă la lucrarea de învăţător a Duhului Sfânt, capacitatea pe care o 
dăruieşte EI credincioşilor de a discerne între adevăr şi eroare. Subliniaţi cuvintele: „rămâ- 
ne în voi”. Ungerea nu vine, pentru ca apoi să plece, ci rămâne în copilul lui Dumnezeu, 
pentru că Duhul Sfânt rămâne! 

De fapt, toate slujbele Ajutorului pe care le-am menționat au menirea să-l umple pe 
credincios cu asigurarea deplină privitoare la destinul său veşnic în cer. Nu găsim aici nicio 
sugestie că un copil adevărat al lui Dumnezeu poate să-şi piardă mântuirea lui sau a ei. 
Duhul Sfânt ne garantează că, în final, vom primi trupul nostru glorificat. Siguranţa noas- 
tră veşnică şi Duhul Sfânt sunt una, neputând fi separate. Numai dacă Duhul ar putea da 
greş, atunci ar putea da greş şi siguranța noastră. 


NOTE FINALE 


1. Este un fapt fascinant că exact cuvântul din greaca primului secol folosit de Pavel aici a 
ajuns să însemne „verighetă de logodnă” în greaca modernă. 


2. E demn de remarcat faptul că termenul pe care-l foloseşte Pavel aici pentru „speranță” 
este mai puternic decât englezescul „hope”. 

7 
În Cristos 


De îndată ce crede cineva în Domnul Isus, acea persoană este „în Cristos”. Asta se 
referă la poziția de favoare pe care i-o dăruieşte Dumnezeu. lehova nu mai priveşte la toată 
nevrednicia lui, ci acum îl vede pe credincios în toată vrednicia lui Cristos. 

În Cristos credinciosul a fost cunoscut mai dinainte, ales şi predestinat înainte de înte- 
meierea lumii (Rom. 8:28-30). Evident, aceasta a fost înainte de a fi făcut el vreun bine 
sau rău. Întrucât Dumnezeu este atotştiutor, EI a ştiut dinainte tot ce va face cel ales şi l-a 
selectat şi predestinat să fie asemenea Fiului Său pe veci. Dacă credinciosul ar putea să-şi 
piardă mântuirea, ceea ce a decretat Domnul nu s-ar mai întâmpla niciodată. Iar alegerea 
Sa ar fi, în acest caz, o greşeală. Dar e cu neputinţă ca Dumnezeu să greşească. 

În Cristos, credinciosul este neprihănit în privinţa poziţiei sale înaintea lui 
Dumnezeu. De fapt, el este îmbrăcat cu neprihănirea lui Dumnezeu (2 Cor. 5:21). El 
nu este neprihănit în sine, ci neprihănirea lui Dumnezeu i-a fost trecută în contul său 
Asta, şi doar asta, este singurul lucru care-l face să fie vrednic pentru „moştenirea 
sfinților în lumină”. 

Tocmai în Cristos este acceptat un păcătos care crede (Ef. 1:6). În Cristos el este 
tot atât de aproape de Dumnezeu cât este şi Cristos, şi la fel de scump în ochii Lui 
(loan 17:23). Înainte de a-şi putea pierde credinciosul această poziţie de mare privi- 
legiu, Domnul Isus ar trebui să-Şi piardă poziția de totală acceptare la Dumnezeu 
Tatăl. Or, nimic nu ar fi mai greu de imaginat! 

În Cristos, copilul lui Dumnezeu este complet (Col. 2:10). Cristos îl face pe 
deplin acceptabil pentru Cer. Meritele lui Cristos şi atitudinea adecvată a credincio- 
sului sunt două laturi inseparabile. 

Nu numai că este credinciosul în Cristos, dar şi Cristos este în credincios. Unirea 
dintre cei doi este atât de desăvârşită, încât apostolul Pavel e îndreptăţit să afirme: 
„Dar cine se lipeşte de Domnul este un singur Duh cu EI” (1 Cor. 6:17). Nimic nu 
poate fi mai apropiat, mai indivizibil decât aceasta! 

Nu este mai mare siguranţă decât a fi în Cristos şi a fi umplut de El. Poziţia aceas- 
ta de siguranță dăinuieşte atâta timp cât dăinuieşte Cristos, adică în veci. 

8 
Mădulare ale trupului 


În clipa în care îşi pune cineva încrederea în Domnul Isus, Duhul Sfânt îl aşază în 
trupul lui Cristos, adică în Biserică. Cristos este Capul, iar credincioşii sunt cu toții mădu- 
larele. Pavel scrie: „Căci, după cum trupul este unul şi are multe mădulare, şi după cum 
toate mădularele trupului, măcar că sunt mai multe, sunt un singur trup, tot aşa este şi 
Cristos” (1 Cor. 12:12). Iată aici o folosire fără precedent a numelui „Cristos”! EI se refe- 
ră nu doar la Capul, care este în Ceruri, ci şi la mădularele din Cer şi de pe pământ. Asta 
vorbeşte elocvent despre unitatea care există între Domnul şi ai Săi. 

În capitolul citat, apostolul schiţează o analogie între mădularele trupului uman şi 
cele ale trupului lui Cristos. El subliniază faptul că niciun mădular nu este lipsit de impor- 
tanță — fiecare este esențial, având rolul său unic de îndeplinit. ŞI niciun membru nu tre- 
buie să se simtă atotsuficient, întrucât toți depindem unii de alții. 

Acum, să zicem că s-ar întâmpla ceva de neconceput: un mădular să decidă să se 
îndepărteze singur din trup, printr-un act al voinţei sale proprii. Astfel, el va decide că nu 
mai doreşte să fie mădular al trupului. Asta e, negreşit, o mare ciudăţenie! Căci printr-un 
act al puterii divine a fost unit el cu trupul, dar iată că acum el pare să poată desfiinţa 
această unire prin propia sa putere. Dar acest lucru e cu desăvârşire imposibil! 

Sau să spunem că Domnul l-ar elimina pe credinciosul respectiv din trup, din pricina 
unei grave şi prelungite perioade de păcătuire. Nu aşa este zugrăvit Capul Bisericii în 
Efeseni 5. Acolo EI este Mântuitorul trupului, iar nu Nimicitorul său (v. 23). El iubeşte 
Biserica şi S-a dat pe Sine pentru ea (v. 25). El nu-Şi urăşte propriul Său trup, ci îl hrăneş- 
te şi-l îngrijeşte (v. 29). 

Perfecțiunile Domnului Isus interzic faptul ca trupul Lui să fie vreodată dezcomple- 
tat, având membrele mutilate sau amputate. Scopul Său final este să aibă o Biserică glo- 
rioasă, fără pată, fără zbârcitură sau cusur ori ceva de felul acesta. Asta, cu siguranță, 
împiedică vreo imperfecţiune sau vreun membru lipsă. 

Harold Barker arată că, întrucât suntem mădulare ale trupului lui Cristos, destinul 
nostru este acela de a fi legaţi de destinul Său. Acolo unde este EI pe vecie, acolo vom fi şi 
noi (loan 14:3)!1 

NOTE FINALE 
1. Barker, Harold P., Secure Forever (In siguranţă pe veci), Neptune, NJ: Loizeaux 
Brothers, 1974, pg. 78. 

9 
Viaţă veşnică sau neveşnică? 


Unul din cele mai iubite versete din Biblie este loan 3:16: 


Fiindcă atât de mult a iubit Dumnezeu lumea, încât a dat pe singurul Lui Fiu, pen- 
tru ca oricine crede în EI să nu piară, ci să aibă viața veşnică. 


Milioane de oameni şi-au întemeiat destinul lor veşnic pe această făgăduinţă de 


nezdruncinat a lui Dumnezeu, că dacă vor crede în Fiul Lui unic, vor avea viață veşnică. 


In esență, versetul 15 din loan 3 spune acelaşi lucru: 
„„„pentru ca oricine crede în EI să nu piară, ci să aibă viaţa veşnică. 


Oricine crede în Cristos este asigurat că nu va pieri niciodată, ci are, încă de pe acum, 


viaţa veşnică. 


Credinţa şi viaţa veşnică sunt legate intrinsec, din nou la loan 3:36: 


Cine crede în Fiul are viaţa veşnică, dar cine nu crede în Fiul nu va vedea viaţa, ci 
mânia lui Dumnezeu rămâne peste el. 


Dacă cineva vede viaţa sau, dimpotrivă, suferă mânia veşnică a lui Dumnezeu, depin- 


de de faptul dacă el sau ea crede în Fiul lui Dumnezeu. 


Oricui bea din apa aceasta îi va fi iarăşi sete. Dar oricui va bea din apa pe care i-o 
voi da Eu în veac nu-i va fi sete, ba încă apa pe care i-o voi da Eu se va preface în 
el într-un izvor de apă, care va țâşni în viaţa veşnică (loan 4:13-14). 


Apa pe care o oferă lumea nu dă satisfacție durabilă. Isus dăruieşte vestea bună a mân- 


tuirii prin credinţa în EI. Oricine bea din această apă, adică, oricine crede în EI nu va mai 
înseta nicodată. El primeşte o viaţă care nu se va sfârşi niciodată. EI nu va avea nevoie să 

înseteze după ea, pentru că o va avea în veci de veci. EI va avea în el un izvor, ce va tâşni 
până în viaţa veşnică. 
Promisiunea vieţii veşnice este prezentată limpede în loan 5:24: 


Adevărat, adevărat vă spun, că cine ascultă cuvintele Mele şi crede în Cel ce M-a 
trimis are viaţa veşnică şi nu vine la judecată, ci a trecut din moarte la viaţă. Vă 
spun că cine ascultă cuvintele Mele şi crede în Cel ce M-a trimis are viaţa veşnică 
şi nu vine la judecată, ci a trecut din moarte la viață. 


Aici EI prefaţează promisiunea prin cuvintele adevărat, adevărat, ca şi când ar vrea să 
sublinieze certitudinea cuvintelor Sale. Cel care crede în EI deja are viaţa veşnică. ŞI, ca şi 
cum s-ar feri de vreo neînțelegere a cuvintelor Sale, Mântuitorul adaugă: nu vine la jude- 
cată. lar dacă aceasta n-ar fi de ajuns, El adaugă: ci a trecut din moarte la viaţă. 

Domnul Isus nu putea să Se exprime mai clar şi mai puternic decât a făcut-o în loan 
6:47: 


Adevărat, adevărat vă spun, că cine crede în Mine are viaţa veşnică. 


Oricine crede în El are o viaţă care este veşnică. Observaţi că nu se pune nicio singură 
condiţie, nu se face nicio excepție. 

E drept că cei mai mulți care citesc aceste versete îşi vor forma impresia distinctă că 
viaţa veşnică o au de pe acum toţi cei care cred în Domnul Isus Cristos. Smântâna se ridică 
totdeauna la suprafață. Sensul limpede de la suprafaţă este acela că credinţa şi mântuirea 
sunt inseparabil legate între ele: cei care cred sunt mântuiţi ve veci! 

Atunci cum îşi permit unii oameni să nege acest lucru, propovăduind că siguranța cre- 
dinciosului este condinționată?! 

Mai întâi de toate, ei au un mod cam întortocheat de a contesta, spunând că viaţa veşni- 
că nu este, de fapt, veşnică! Ei au dreptate când arată că viaţa veşnică denotă nu numai 
ideea de durată, ci şi o calitate a vieţii. Este mai mult decât existenţă nesfârşită, deoarece 
chiar şi cei nemântuiţi vor exista în veci. Este acea viață — viaţa lui Cristos, ce este dăruită 
unui credincios la convertirea sa. Nici o persoană nemântuită nu o posedă. 

Dar, apoi ei par să nesocotească aspectul duratei acestei vieţi, spunând, în continuare, 
că ai această calitate a vieţii numai atâta timp cât continui să umbli în ascultare de porunci- 
le Domnului. Cu alte cuvinte, permanenţa acestei vieți este doar în momentul afirmației. 
Da, o poţi avea acum, dar ţi-o poţi pierde în ceasul următor, spun ei. Dacă asta ar fi adevă- 
rat, atunci cuvântul adecvat ar trebui să fie „temporară” sau „condiționată”. 

Nu avem permisiunea de a separa calitatea vieţii veşnice de durata ei. Dacă eu primesc 
viaţa lui Cristos prin credință, o am veşnic, pentru că asta este ea: viață veşnică! Domnul 
nostru nu a spus: „Credeţi în Mine şi veţi avea viaţă condiționată”, ci Ela spus: „viaţă veş- 
nică”, şi asta este exact ceea ce a intenționat EI să spună! 

A-L cunoaşte pe Cristos este viaţa veşnică (loan 17:3). Odată ce Îl cunoaşte cineva pe 
Cristos, este cu neputinţă să decidă că nu-L mai cunoaşte. 

Cuvântul veşnic înseamnă fără sfârşit, etern. Este folosit cu referire la Dumnezeu (1 
Tim. 1:17) şi la Duhul Sfânt (Ev. 9:14). Judecata celor nemântuiţi este veşnică (Marcu 
3:29; Ev. 6:2), ca, de altfel, flăcările iadului (Iuda 1:7). Răscumpărarea pe care ne-a cum- 
părat-o Cristos este veşnică (Ev. 9:12), cum este şi viaţa credinciosului (loan 6:47). În 
niciunul din versetele care conțin cuvintele „viaţă veşnică” nici măcar nu se sugerează că 
viaţa se poate pierde prin păcat. 

În două versete, apostolul Pavel vorbeşte despre viaţa veşnică drept o nădejde: 


„„.în nădejdea vieţii veşnice, făgăduite mai înainte de veşnicii de Dumnezeu, care 
nu poate să mintă... (Tit 1:2). 


„Pentru ca, odată socotiți neprihăniți prin harul Lui, să ne facem, în nădejde, 
moştenitori ai vieții veşnice... (Tit 2:7). 


Aceasta ar putea crea impresia că nu putem fi siguri de viaţa veşnică până nu se sfâr- 
şeşte viaţa aceasta de pe pământ. Actualmente, când folosim cuvântul nădejde (sau speran- 
ță), de obicei există o anumită doză de îndoială. Nutrim speranţa că lucrul dorit îl vom 
avea, dar nu avem siguranța deplină că ni se va împlini dorinţa. 

Însă, cum am arătat deja, nu tot aşa stau lucrurile cu nădejdea în uzanţa Noului 
Testament, unde ea este prezentată ca o certitudine, pentru că e întemeiată pe făgăduinţa 
lui Dumnezeu. Or, niciun lucru din întregul univers nu este mai sigur decât acesta! Noi 
deja avem viaţa veşnică, dar nădejdea ei este starea proslăvită pe care o vom avea în Cer. 

Nădejdea creştinului nu ne poate dezamăgi: 


Însă nădejdea aceasta nu înșală, pentru că dragostea lui Dumnezeu a fost turnată 
în inimile noastre prin Duhul Sfânt, care ne-a fost dat... (Rom. 5:5). 


„„„pe care o avem ca o ancoră a sufletulu, o nădejde tare şi neclintită, care pătrun- 
de dincolo de perdeaua dinlăuntrul Templului, unde Isus a intrat pentru noi ca 
înainte mergător, când a fost făcut Mare Preot în veac, după rânduiala lui 
Melhisedec, ca, odată socotiți neprihăniţi prin harul Lui, să ne facem, în nădejde, 
moştenitori ai vieţii veşnice... (Ev. 6:19-20). 


Domnul Isus, premergătorul nostru, deja a intrat în Cer, unde este descris (în engleză, 
n.tr.) drept „Prezenţa de dincolo de văl”. Or, devreme ce a intrat El pentru noi, ce poate să 
însemne oare asta, decât că-L vom urma şi noi acolo! 

Dar mai e o modalitate prin care promotorii mântuirii condiționate caută să-şi promo- 
veze cauza. Pe lângă faptul că redefinesc cuvântul „veşnic”, ei încearcă să demonstreze, 
pornind de la gramatica limbii greceşti, că timpul prezent al verbului „a crede” întotdeauna 
descrie un proces continuu, iar nu un act singular al credinţei. Cu alte cuvinte, trebuie să 
crezi şi să perseverezi în a crede.2 De îndată ce ai încetat să mai crezi, nu mai eşti mântuit, 
zic ei. 

Cei care afirmă acest lucru se bazează pe o abordare supra simplificată a gramaticii. 
Tipul prezent al verbului folosit în cazul lui „a crede” din versetele de mai sus nu conţine în 
sine vreo implicaţie referitoare la genul de acţiune avut în vedere.? EI nu descrie întotdeau- 
na o acţiune continuă, ci se poate referi la un act singular. De pildă, „„...cel care Se coboară 
din cer...” (loan 6:33) descrie întruparea. A fost un act unic, care nu se mai repetă. Acelaşi 
timp gramatical e folosit în expresii de genul: „Binecuvântați sunt morţii care mor în 
Domnul” (Apo. 14:13), expresie care, în mod cert, nu poate să însemne „„...care mor şi con- 
tinuă să moară [la nesfârşit]! 

În loan 3:14-15, Isus a folosit imaginea şarpelui de aramă din pustiu (Num. 21:6-9). 
Când israeliţii au fost muşcaţi de şerpi veninoşi, Dumnezeu 1-a poruncit lui Moise să ridi- 
ce, atârnat de o prăjină, un şarpe de aramă. Ori de câte ori cel aflat pe moarte privea la 
şarpe, se însănătoşea. EI nu trebuia să privească țintă încontinuu; o singură privire era de 
ajuns. Acesta e miezul cuvintelor din loan 3:14-15. 

Isus i-a spus samaritencei: „Dar oricui va bea din apa pe care i-o voi da Eu, în veac nu-i 
va [mai] fi sete...” (loan 4:14). A spus EI: „bea şi continuă să bea”? Evident că nu. Dacă 
cineva ar „bea, bând din nou, la nesfârşit”, atunci înseamnă că acea persoană a însetat din 
nou. Sensul este clar: O singură sorbitură din apa dătătoare de viață stâmpără setea cuiva 
pe veci. În acest pasaj, a bea este sinonim cu a crede. Un singur act de credinţă se va prefa- 
ce „într-un izvor de apă, care va țâşni în viaţa veşnică”. 

Când Pavel i-a spus temnicerului din Filipi să „creadă în Domnul Isus Cristos” (Fapte 
16:31), el a reclamat o acţiune precisă, instantanee.+ 

Desigur, afirmând aceasta, trebuie să ţinem cont că, dacă persoana respectivă este năs- 
cută din nou, nu va înceta să creadă.? A crede în Cristos este o parte vitală a vieţii sale spiri- 
tuale, cum este respirația pentru trupul său fizic. Acea persoană nu-şi poate permite să 
înceteze a respira la nesfârşit printr-un act al voinţei sale. Tot aşa, el sau ea nu poate să 
înceteze a crede. 

Rezumând, vom spune că mărturia consecventă a Noului Testament este că Dumnezeu 
dăruieşte o viaţă veşnică celor care cred în Domnul Isus Cristos. Nu este nicio aluzie în 
niciuna din aceste făgăduinţe că viaţa aceasta se poate pierde. Este adevărat că sunt unele 
pasaje care par să admită excepții, dar aceste fragmente, puţine la număr, nu pot să contra- 
zică mulțimea precumpănitoare de versete care spun că mântuirea nu se poate pierde. Dar 
chiar şi acele — puţine la număr — versete din Biblie, când sunt înţelese corect, nu neagă 
deloc faptul că mântuirea credinciosului este sigură pe veci de veci. Sperăm să demon- 
străm aceasta în paginile următoare. 


NOTE FINALE 


1. Redarea textuală este „amin, amin”. Acesta este modul în care exprimă ebraica „aşa [să 
fie]” sau „aşa va fi”. 


2. Adepții siguranţei veşnice şi cei care cred în siguranța condiționată apelează la textul 
grec al Noului Testament, ca să-şi demonstreze punctul lor de vedere. Dar o cunoaştere 

a gramaticii greceşti nu va rezolva definitiv problema, căci altfel specialiştii ar fi făcut-o 
demult. Când experții în greacă nu pot ajunge la un numitor comun, noi nu trebuie să ne 
simţim în dezavantaj, ci să recurgem la traducerile englezeşi (sau româneşti, n.tr.). 


3. In loan 6:47, avem, de fapt, un participiu prezent însoţit de un articol hotărât — textual 
„crezând” sau „cel crezând”. Poate fi şi este caracteristic pentru persoana la care se refe- 
ră. De unde, „credinciosul în Mine” descrie o persoană, mai degrabă decât durata acțiu- 
nii sale. 


4. Porunca de a crede este la timpul aorist, care subliniază aici un act decisiv, iar nu o con- 
tinuitate a acţiunii. 


5. Face parte integrantă din lucrarea actuală de mijlocire a lui Cristos să Se roage pentru 
sfinţii Săi [să ajungă] acasă. Faptul acesta e ilustrat prin cuvintele spuse de EI lui Petru 
înainte ca acesta să se lepede de EI, cu jurăminte şi blesteme: „Eu M-am rugat pentru 
tine, ca să nu ţi se piardă credința”. Curajul şi mărturia lui Petru puteau să se piardă, dar 
credinţa lui nu se putea pierde, deoarece era susținută de Cristos. ed. 


Se 


10 
Capacitate sau realizare? 


Sunt versete minunate, care ne asigură că Dumnezeu este în stare să ne mântuiască şi 
să ne păzească până la capăt. Dar cei care cred în mântuirea condiţionată ar dori să ne 
răpească această binefacere scumpă a mântuirii, spunând că, doar pentru că El e în stare 
să facă ceva, nu înseamnă ca va și face acel lucru! Doar pentru că poate să-i ajute pe cei 
care sunt ispitiți (Ev. 2:18) nu garantează că EI o va şi face. Faptul că poate să-şi supună 
toate lucrurile (Filipeni 3:21) nu înseamnă că se va şi întâmpla aşa, spun aceştia. 

Aceşti oameni să nu-şi facă griji! Pentru fiecare verset care vorbeşte despre capacita- 
tea Sa de a mântui sau de a ne păzi pe veci, sunt altele, care fac împlinirea lor sigură. 

În 2 Timotei 1:12, Pavel şi-a exprimat convingerea că Domnul e în stare să păzească 
ce 1-a încredinţat el până în Ziua aceea. Da, EI era în stare — dar avea s-o şi facă? Negreşit 
că da! Apostolul nu avea nicio îndoială, drept care a spus: „Domnul mă va izbăvi de orice 
lucru rău şi mă va mântui, ca să intru în Împărăţia Lui cerească...” (2 Tim. 4:18). 

Scriitorul către Evrei a izbucnit de bucurie şi încredere: „De aceea, şi poate să mântu- 
iască în chip desăvârşit pe cei ce se apropie de Dumnezeu prin El, pentru că trăieşte puru- 
rea ca să mijlocească pentru ei” (7:25). Actuala Sa slujbă de apărare a cauzei noastre e 
garanția faptului că însăşi capacitatea Sa va fi transformată în realizare. Şi, dacă aceasta 
n-ar fi de ajuns, avem făgăduinţa în plus a onoarei divine că „... Acela care a început în voi 
această bună lucrare o va isprăvi până în ziua lui Isus Cristos” (Filipeni 1:6). 


Lucrarea pe care a început-o bunătatea Lui 
Brațul tăriei Lui o va duce la bun sfârşit. 
Făgăduinţa Lui e ,,Da şi Amin”, 
Ce n-a fost până acum încălcată. 
Lucrurile viitoare şi lucrurile de-acum, 
Precum şi toate lucrurile de jos şi cele de sus 
Nu pot face planul să Şi-l schimbe 
Ori să-mi despartă sufletul de iubirea Sa. 
— Augustus M. Toplady 

Promotorii mântuirii condiţionate formulează un argument oarecum similar privitor 
la versete cum ar fi cele de la loan 6:39-40;: 


Şi voia Celui ce M-a trimis este să nu pierd nimic din tot ce Mi-a dat E, ci să-l 
înviez în ziua de apoi. Voia Tatălui Meu este ca oricine vede pe Fiul şi crede în E 
să aibă viaţa veşnică; şi Eu îl voi învia în ziua de apoi. 


Ei spun: „O, da, voia lui Dumnezeu este ca niciunul din cei pe care îi dăruieşte El 
Fiului să nu se piardă, dar asta nu înseamnă că toți vor fi mântuiţi. Dumnezeu doreşte ca 
niciunul să nu piară (2 Pet. 3:9), dar noi ştim că mulți pier totuşi”. 

Argumentul e şubred — se clatină. Este voia lui Dumnezeu ca Fiul să nu piardă pe 
niciunul dintre cei pe care ] i-a dat Tatăl. Este voia lui Dumnezeu ca Domnul Isus să-i învie 
în ziua de apoi. 

Fiul întotdeauna face voia Tatălui (loan 8:29). Tot ce-i încredinţează Tatăl Fiului să 
facă se va face. Asta înseamnă că niciunul dintre cei pe care Dumnezeu | i-a dat lui Cristos 
nu se va pierde. Ei Îl vor vedea cu toţii, vor crede în EI, vor avea viaţă veşnică şi vor învia 
în ziua de apoi. 

Dumnezeul şi Mântuitorul nostru poate să ne păzească de orice cădere şi să ne înfățişe- 
ze fără prihană înaintea slavei Lui cu bucurie negrăită (luda 1:24). Dar să însemne oare 
asta că Elo va şi face? Pavel ne linişteşte gândurile cu asigurarea că Isus Cristos „„...vă va 
întări până la sfârşit, în aşa fel, încât să fiți fără vină în ziua venirii Domnului nostru Isus 
Cristos” (1 Corinteni 1:8). 

Slăvitul nostru Domn poate să-i păzească, să-i mântuiască, să-i supună şi să-i ajute pe 
cei ce sunt ispitiţi. ŞI, în toate aceste cazuri, capacitatea Lui este egală cu realizarea Lui. 
Faptul că poate include şi promisiunea că o va face. 

N 
Asigurare sau incertitudine? 


Marea majoritate a textelor din Noul Testament le dau tuturor celor care au fost cu ade- 
vărat născuţi din nou deplina asigurare că vor ajunge în Cer la urmă. Este în mod clar 
scopul Sfintelor Scripturi să le dea copiilor lui Dumnezeu încredere deplină că, odată ce au 
primit darul de mântuire a lui Dumnezeu prin credinţa în Cristos, să fie siguri că vor ajunge 
în casa Tatălui. 

Sunt, mai întâi de toate, multe promisiuni sigure că oricine primeşte pe Isus Cristos ca 
Domn şi Mântuitor al său, printr-un act hotărât al credinței, va fi mântuit, regenerat, îndrep- 
tățit şi împăcat cu Domnul. El sau ea nu va fi niciodată condamnat, ci a trecut din moarte la 
viaţă. 

Dar apoi sunt multe pasaje în care Domnul Isus sau apostolii vorbesc cu certitudine 
despre viitorul credincioşilor. De pildă, în istoria oii pierdute, Mântuitorul a spus: „Lot aşa, 
vă spun că este bucurie înaintea îngerilor lui Dumnezeu pentru un singur păcătos care se 
pocăieşte” (Luca 15:10). De îndată ce se pocăieşte un păcătos, cerul întreg izbucneşte în 
strigăte de bucurie. Celebrarea nu se amână până ce îngerii află dacă cel mântuit îndepli- 
neşte anumite condiţii! Dacă viaţa sa eternă ar depinde de un lucru pe care mai trebuie să-l 
facă, atunci extazul ar fi prematur. 

Într-alt verset, Mântuitorul le-a garantat ucenicilor Săi că Se duce să le pregătească un 
loc în casa Tatălui şi că vor fi cu EI acolo (loan 14:3). El a spus: „,...pentru că Eu trăiesc, şi 
voi veţi trăi” (loan 14:19) -— o promisiune clară a viitoarei lor stări de binecuvântare. Aceste 
promisiuni nu au fost date în funcție de realizările lor. 

Nu a existat nici o îndoială în mintea apostolului Pavel asupra faptului că în casa lui eter- 
nă, adică în Cer, va cunoaşte după cum este şi el cunoscut (1 Cor. 13:12). EI ştia că atât el, cât 
şi credincioşii corinteni vor fi în întregime schimbaţi, adică vor primi cu toții trupuri glorifica- 
te (1 Cor. 15:51-52). Adresându-se tuturor celor răscumpăraţi, el a spus: „Ştim, în adevăr, că, 
dacă se desface casa pământească a cortului nostru trupesc, avem o clădire în cer de la 
Dumnezeu, o casă, care nu este făcută de mâini, ci este veşnică în ceruri” (2 Cor. 5:1). Fără să 
ataşeze nici un fel de condiţii, el şi-a exprimat deplina încredere că, atunci când vor fi absenţi 
din trup, voi fi prezenţi cu Domnul (2 Cor. 5:8). Niciun fel de restricții nu sunt adăugate la 

EI şi-a exprimat încrederea că până şi duhul credinciosului din Corint care comisese 
incest va „fi mântuit în ziua Domnului Isus” (1 Cor. 5:5), deşi, între timp, el avea să sufere 
disciplinarea Domnului. 

Scriind filipenilor, el a spus că pentru el a muri este câştig (Fil. 1:21) şi nu a fost nici o 
sugestie că aceasta ar fi depins de îndeplinirea cu credincioşie a vreunor fapte. El i-a încurajat 
cu certitudinea că Domnul Isus va transforma trupurile lor smerite, pentru a se face aidoma 
trupului Său slăvit (Filipeni 3:21), dar el nu a adăugat: „dacă îndurați până la capăt”! 

Cum a putut el să le promită colosenilor că se vor arăta cu Cristos în slavă (Col. 3:4), dacă 
ei trebuiau întotdeauna să asculte de poruncile Domnului, ca să fie siguri? Cum ar fi ştiut el? 

Evident, Pavel a crezut în siguranţa veşnică. EI se aştepta să fie în cer şi se aştepta ca şi 
tesalonicenii să fie acolo, deoarece le spune: „Căci cine este, în adevăr, nădejdea sau bucuria 
sau cununa noastră de slavă? Nu sunteți voi, înaintea Domnului nostru Isus Cristos, la venirea 
Lui?” (1 Tes. 2:19). El nu a spus: „Dar şi voi şi eu trebuie să credem încontinuu”, pentru că 
era convins că ei vor face acest lucru. Aşteptând venirea lui Cristos pentru Biserică, el a spus: 
„ȘI astfel vom fi întotdeauna cu Domnul” (1 Tes. 4:17b). Din nou, în 2 Tesaloniceni 1:7, el îi 
asigură pe sfinţi de odihna necondiționată de care vor avea parte, când Domnul va fi desco- 
perit din cer cu îngerii Lui puternici. 

Către sfârşitul vieţii sale, când încă era posibil să cadă, el a declarat: „M-am luptat lupta 
cea bună, mi-am isprăvit alergarea, am păzit credinţa. De acum mă aşteaptă cununa neprihă- 
nirii, pe care mi-o va da, în ziua aceea, Domnul, Judecătorul cel drept. Şi nu numai mie, ci şi 
tuturor celor ce vor fi iubit venirea Lui” (2 Tim. 4:7-8). El nu s-a încrezut în propria sa tărie, 
ci a ştiut că Domnul îl va păstra pentru împărăţia Sa cerească (2 Tim. 4:18). 

Şi Petru a crezut în siguranţa eternă a mântuirii credinciosului. EI a scris despre harul care 
va fi adus cititorilor săi la descoperirea lui Isus Cristos (1 Petru 1:13). Cuvântul „dacă” nu 
face deloc parte din propoziția respectivă. EI ştia că atunci când se va descoperi slava lui 
Cristos, credincioşii care sufereau se vor bucura cu o bucurie negrăită (1 Petru 4:13). De unde 
putea el şti aceasta, dacă mântuirea lor finală ar fi depins în vreun fel de realizările lor? EI şi 
cititorii săi aşteptau ceruri noi şi un pământ nou, în care locuieşte neprihănirea (2 Pet. 3:13). 
El nu putea afirma aceasta, dacă credea în mântuirea condiţionată. 

În fine, apostolul loan le dă cititorilor săi asigurarea de nespusă certitudine: ,„...noi ştim 
că atunci când Se va arăta EI, Îl vom vedea aşa cum este” (1 loan 3:2b). Este o certitudine 
necondiționată pentru fiecare copil al lui Dumnezeu. 

Nu e de mirare că toţi copiii Domnului de-a lungul veacurilor şi-au întemeiat asigurarea 
că vor fi primiţi în cer numai pe baza lucrării lui Cristos, şi nu pe nişte realizări imprevizibile 
şi dubioase ale lor. 

Doar atunci când mântuirea este prin har, prin credință, fără niciun fel de fapte, poate fi 
asigurat cineva de mântuirea veşnică. În clipa în care adaugi condiţii de ordin legal, care, 
chipurile, trebuie să fie îndeplinite de credincios, asigurarea devine imposibilă, deoarece nu 
poți şti dacă el sau ea va îndeplini condiţiile respective cum se cuvine. 

12 
Apostaţi sau alunecaţi? 


Partea întâi 


Cei care susțin mântuirea condițională se bazează în sprijinul părerii lor pe epistola 
către Evrei, mai mult decât pe orice altă carte din Biblie. Înainte de a examina rând pe rând 
pasajele citate de ei, să aruncăm o privire de ansamblu asupra epistolei, ca atare. 

În primele zile ale Bisericii, evanghelia s-a răspândit mai întâi printre evrei. Mulţi din- 
tre ei au avut o convertire autentică la credinţa creştină. Alții au fost atraşi de lumina evan- 
gheliei, devenind doar aderenţi cu numele. Unii dintre aceştia au mers până acolo, încât să 
se şi boteze şi să devină membri ai unei adunări creştine, identificându-se cu ceata de cre- 
dincioşi. 

Privind lucrurile din perspectiva evreilor, constituia un act de trădare din partea unora 
dintre ei să mărturisescă credinţa creştină. Aceştia au fost supuşi la excomunicare, ostraci- 
zare, dezmoştenire şi chiar la abuzuri fizice. Fruntaşii lor religioşi, familiile şi prietenii 
acestora au depus enorme presiuni ca să-i determine să se întoarcă la sistemul de ceremo- 
nii elaborate al iudaismului. Astfel, ei le-au amintit acestor căutători nesiguri ce anume 
abandonau prin îmbrățişararea creştinismului: 


* strălucirea profeților din Vechiul Testament; 

* misiunea îngerilor în istoria națiunii ebraice; 

* conducerea lui Moise şi a lui Iosua; 

* preoţia lui Aaron şi sistemul de sacrificii animale. 


Opţiunea era clară: fie să continue spre o încredere deplină în Cristos, ca Domn şi 
Mântuitor personal, fie să-L respingă categoric. A se lăsa de credinţa creştină însemna să 
comită păcatul apostaziei, pentru care nu mai este pocăință. 

Aşadar, cu această situaţie era confruntat autorul cărții Evrei. Uneori el îi îndeamnă pe 
creştinii adevăraţi să trăiască o viață de credință şi de îndurare a necazurilor. Dar, în majo- 


= AA 


ritatea cazurilor, el îi avertizează pe iudeii care nu se puteau hotări încotro s-o apuce împo- 

triva păcatului apostaziei. EI le arată că Cristos este împlinirea tuturor tipurilor şi umbrelor 
iudaismului. 

Cuvântul apostat provine din greacă, unde are sensul de „unul care se detaşează sau 
dezertează”. Mai întâi de toate, descrie o persoană care mărturiseşte credinţa creştină, dar 
care nu L-a primit pe Cristos printr-un act hotărât al credinţei sale. Pe apostaţi i-a avut în 
vedere apostolul loan când a scris: „Ei au ieşit din mijlocul nostru, dar nu erau dintre ai 
noştri. Căci dacă ar fi fost dintre ai noştri, ar fi rămas cu noi, ci au ieşit, ca să se arate că nu 
toți sunt dintre ai noştri” (1 loan 2:19). Mai degrabă, a fost un act de respingere totală a 
credinţei creştine. Plecarea lor a demonstrat că nu erau „dintre ai noştri”, respectiv, nu erau 
credincioşi adevăraţi. Or, dacă ar fi fost, ar fi rămas în credinţă, căci credinţa adevărată 
întotdeauna are calitatea perseverării. Plecând însă, ei au demonstrat că nu erau membri 
adevărați ai comunității creştine. Asocierea lor la acest grup era superficială. 

Trebuie să precizăm că e o mare deosebire între a/unecare şi apostazie. Un creştin 
poate aluneca sau cădea, dar nu de tot. Părtăşia sa cu Dumnezeu poate fi întreruptă, dar nu 
şi relaţia sa cu Dumnezeu. În schimb, apostatul nu a avut niciodată o relaţie adevărată cu 
Dumnezeu. Când păcătuieşte un credincios, mai devreme sau mai târziu, îşi va imputa lui 
însuşi şi-şi va mărturisi păcatul; pe de altă parte, apostatul va cădea în păcat şi în eşec moral 
şi va da vina pe Dumnezeu. Cel căzut se pocăieşte şi este iertat; apostatul nu-şi face griji în 
privinţa păcatului său; ba mai mult, va manifesta o atitudine de sfidare la adresa sa. Acesta 
nu va afla iertare.2 Petru a cazut, dar luda a fost un apostat. „Petru a ieşit afară şi a plîns cu 
amar” (Luca 22:62), dar după aceea s-a întors la Stăpânul său (loan 21:15-19). Însă luda 
s-a dus şi s-a spânzurat (Matei 27:5). 

Observaţi gravitatea păcatului apostaziei: el echivalează cu răstignirea din nou a Fiului 
lui Dumnezeu pentru păcătos şi expunerea Sa la ocară pe faţă (Evrei 6:6). Este totuna cu 
a-L călca pe Fiul lui Dumnezeu în picioare, socotind sângele Lui un lucru obişnuit şi insul- 
tându-L pe Duhul Sfânt (Evrei 10:29). Apostaţii sunt anticrişti (1 loan 2:18). 

Să examinăm acum pasajele din Evrei la care apelează de obşte cei care susțin siguran- 
ţa condiționată sau neagă siguranța mântuirii veşnice: 


De aceea, cu atât mai mult trebuie să ne ținem de lucrurile pe care le-am auzit, ca 
să nu fim depărtaţi de ele. Căci, dacă Cuvântul vestit prin îngeri s-a dovedit nezgu- 
duit, şi dacă orice abatere şi orice neascultare şi-a primit o dreaptă răsplătire, 
cum vom scăpa noi, dacă stăm nepăsători faţă de o mântuire aşa de mare, care, 


după ce a fost vestită întâi de Domnul, ne-a fost adeverită de cei ce au auzit-o? 
(Evrei 2:1-3). 


Pasajul acesta este o avertizare faţă de pericolul apostaziei. Cititorilor li se aminteşte că 
pedeapsa pentru călcarea celor zece porunci era moartea. Or, dacă aşa stăteau lucrurile în 
acel caz, cu cât mai mare pierzare îi aşteaptă pe cei care neglijează evanghelia. Prin a 
neglija se înţelege aici a nesocoti, a diminua sau a ignora. 

Nu trebuie să ne inducă în eroare folosirea pronumelui personal noi de aici, ca şi când 

autorul epistolei s-ar include şi pe el şi pe alţi credincioşi adevăraţi în această categorie. Nu 
aşa stau lucrurile. Ei acceptaseră deja evanghelia. Acesta e un caz de folosire editorială a 
pronumelui noi; autorii Bibliei au avut tot atât de mult dreptul de a-l folosi pe cât avem şi 
noi cei de azi. Aici are sensul de „cei care erau în pericol de a neglija evanghelia”. 

Acestea nu sunt versetele potrivite pentru a demonstra că un credincios s-ar putea, 
până la urmă, să-şi petreacă veşnicia în iad: 


6 Dar Cristos este credincios ca Fiu, peste casa lui Dumnezeu. Și casa Lui suntem 
noi, dacă păstrăm până la sfârşit încrederea nezguduită şi nădejdea cu care ne lău- 
dăm. 7 De aceea, cum zice Duhul Sfânt: „Astăzi, dacă auziţi glasul Lui, 8 nu vă 
împietriţi inimile, ca în ziua răzvrătirii, ca în ziua ispitirii în pustie, 9 unde părinții 
voştri M-au ispitit şi M-au pus la încercare şi au văzut lucrările Mele patruzeci de 
ani! 10 De aceea, M-am dezgustat de neamul acesta şi am zis: „Ei totdeauna se 
rătăcesc în inima lor. N-au cunoscut căile Mele! 11 Am jurat dar în mânia Mea că nu 
vor intra în odihna Mea!” 12 Luaţi seama dar, fraţilor, ca niciunul dintre voi să 
n-aibă o inimă rea şi necredincioasă, care să vă despartă de Dumnezeul cel viu. 13 
Ci îndemnați-vă unii pe alții în fiecare zi, câtă vreme se zice: „Astăzi ”, pentru ca 
niciunul din voi să nu se împietrească prin înşelăciunea păcatului. 14 Căci ne-am 
făcut părtaşi ai lui Cristos, dacă păstrăm până la sfârşit încrederea nezguduită de la 
început, 15 câtă vreme se zice: „Astăzi, dacă auziţi glasul Lui, nu vă împietriţi inimi- 
le, ca în Ziua răzvrătirii ”. 16 Cine au fost, în adevăr, cei ce s-au răzvrătit după ce 
auziseră? N-au fost oare toţi aceia care ieşiseră din Egipt prin Moise? 17 Şi cine au 
fost aceia de care S-a dezgustat El patruzeci de ani? N-au fost oare cei ce păcătuise- 
ră şi ale căror trupuri moarte au căzut în pustie? 18 Şi cui S-a jurat El că n-au să 
intre în odihna Lui? Nu S-a jurat oare celor ce nu ascultaseră? 19 Vedem dar că n-au 
putut să intre din pricina necredinţei lor (Ey. 3:6-19). 


Când abordăm aceste versete, e bine să ne reamintim că cel care le-a scris se adresează 
unui auditoriu mixt. Ca şi astăzi, unii erau credincioşi adevăraţi, pe când alţii aveau o 
formă de evlavie, tăgăduindu-i însă puterea. Liniile de demarcație nu erau precis trasate. 
Nimeni nu € în stare să discearnă în fiecare caz dacă o persoană se află cu adevărat în 
Cristos. Prin urmare, era necesar să-i avertizeze pe cei nedecişi împotriva pericolului apos- 
taziei şi să-i asigure pe alții în credința lor. 

Versetul 6: Cei care s-au născut din nou prin credinţa în Domnul îşi demonstrează rea- 
litatea credinţei lor prin faptul că se ţin tare de încrederea lor, bucurându-se în nădejde 
neclintiți până la capăt. Ei nu sunt mântuiţi prin faptul că rămân tari — căci asta ar însemna 
mântuirea prin fapte; ar fi o realizare cu care ar putea să se laude. Dar lauda este exclusă pe 
principiul credinţei (Rom. 3:27). 

Versetele 7-11: Creştinii nominali trebuiau avertizaţi prin experienţa Israelului în pus- 
tie. Timp de 40 de ani, oamenii L-au provocat pe Dumnezeu prin necredinţa lor. În cele diu 
urmă, El a jurat în mânia Sa că nu vor intra în odihna Sa, adică odihna ţării Canaan. 

Versetele 12-14: „Fraţii” de care se aminteşte în versetul 12 ar putea fi fraţii unei 
comunităţi generale de oameni, fraţii aceleiaşi națiuni ebraice sau fraţi creştini doar cu 
numele. A se depărta de Dumnezeul cel viu este totuna cu a deveni apostaţi. În ciuda 
mărturisirii lor de credință, ei au devenit membri ai lui Cristos numai dacă se ţineau de 
începutul încrederii lor până la sfârşit. Din nou, „a se ţine strâns” nu este rădăcina mân- 
tuirii, ci roada ei. 

Versetele 15-19: Credinţa este o chestiune crucială. După cum necredinţa i-a ţinut 
pe israeliți afară din odihna Canaanului, tot aşa ea îi va ţine pe oameni afară din odihna 
lui Dumnezeu astăzi, cum vom vedea în secţiunea următoare. 


1 Să luăm dar bine seama, ca, atâta vreme cât rămâne în picioare Jăgăduinţa intrării 
în odihna Lui, niciunul din voi să nu se pomenească venit prea târziu. 2 Căci şi nouă 
ni s-a adus o veste bună ca şi lor; dar lor cuvântul care le-a fost propovăduit nu le -a 
ajutat la nimic, pentru că n-a găsit credinţă la cei ce l-au auzit. 3 Pe când noi, fiindcă 
am crezut, intrăm în „odihna ” despre care a vorbit El, când a zis: „Am jurat în mânia 
Mea, că nu vor intra în odihna Mea!” Măcar că lucrările Lui fuseseră isprăvite încă 
de la întemeierea lumii. 4 Căci într-un loc a vorbit astfel despre ziua a şaptea: 
„Dumnezeu S-a odihnit în ziua a şaptea de toate lucrările Lui”. 5 Şi aici este zis 
iarăşi: „„Nu vor intra în odihna Mea!” 6 Deci, fiindcă rămâne ca să intre unii în 
odihna aceasta şi pentru că aceia cărora li s-a vestit întâi vestea bună n-au intrat în 
ea, din pricina neascultării lor, 1 EI hotărăşte din nou o zi: „Astăzi ”, zicând, în 
David, după atâta vreme, cum s-a spus mai Sus: „Astăzi, dacă auziţi glasul Lui, nu 
vă împietriți inimile!” 8 Căci, dacă le-ar fi dat Iosua odihna, n-ar mai vorbi 
Dumnezeu după aceea de o altă zi. 9 Rămâne dar o odihnă ca cea de Sabat pentru 
poporul lui Dumnezeu. 10 Fiindcă cine intră în odihna Lui se odihneşte şi el de 
lucrările lui, cum S-a odihnit Dumnezeu de lucrările Sale. 11 Să ne grăbim dar să 
intrăm în odihna aceasta, pentru ca nimeni să nu cadă în aceeaşi pildă de neascul- 
tare. 12 Căci Cuvântul lui Dumnezeu este viu şi lucrător. mai tăietor decât orice 
sabie cu două tăișuri; pătrunde până acolo că desparte sufletul şi duhul, încheietu- 
rile şi măduva, judecă simțirile şi gândurile inimii. 13 Nicio făptură nu este ascunsă 
de EI, ci totul este gol şi descoperit înaintea ochilor Aceluia cu care avem a face. 
14 Astfel, fiindcă avem un Mare Preot însemnat, care a străbătut cerurile — pe Isus, 
Fiul lui Dumnezeu — să rămânem tari în mărturisirea noastră. 15 Căci n-avem un 
Mare Preot, care să n-aibă milă de slăbiciunile noastre, ci Unul care în toate lucru- 
rile a fost ispitit ca şi noi, dar fără păcat. 16 Să ne apropiem dar cu deplină încrede- 
re de scaunul harului, ca să căpătăm îndurare şi să găsim har, pentru ca Să fim aju- 
taţi la vreme de nevoie (Ev. 4:1-16). 


Patru odihne sunt menționate în Evrei: odihna creației lui Dumnezeu (4:4); odihna 
Israelului în Canaan (3:11); actuala odihnă a credinţei (4:1, 3a, 8-10); rodirea ei deplină, 
odihna sabatului etern ce urmează să vină (4:9). 

Deşi trebuie se recunoaştem că e greu de urmărit firul gândirii, argumentul pare să fie 

următorul: făgăduinţa de odihnă a lui Dumezeu n-a fost împlinită prin odihna creaţiei Sale. 
Iar losua nu a condus poporul la acea odihnă, deoarece mai târziu Dumnezeu încă vorbea 
despre ea pe vremea lui David. Cei care cred în Cristos intră în odihna aceasta (v. 3a). Ei au 
încetat de a încerca să-şi câştige mântuirea prin faptele lor proprii, bucurându-se, în 
schimb, de pe-acum de odihna conştiinţei, ştiind că Mântuitorul Şi-a isprăvit lucrarea pe 
cruce. Odihna cerească îi aşteaptă pe toți copiii lui Dumnezeu. 

Creştinii nominali (împreună cu toţi necredincioşii) trebuie să ia seama să nu se vădu- 
vească de odihna promisă, ci să se străduiască să intre în ea, punându-și credinţa în Domnul 
Isus. Necredinţa niciodată nu rămâne nedescoperită, deoarece Cuvântul Viu este atotştiu- 
tor. 

ŞI, întrucât adevărații credincioşi sunt şi răspunzători în fața Lui, ei ar trebui să se ţină 
strâns de mărturisirea lor. Dar ei nu pot face asta prin puterea lor, ci prin Marele lor Preot, 
care dăruieşte har la vreme de nevoie. 

Se pare că cei care susţin punctul de vedere al căderii din har scot în evidență versetele 
1, 11 şi 14 în sprijinul poziţiei lor, potrivit căreia credincioşii adevăraţi se pot pierde până la 
urmă. Ei par să nu vadă că versetele 1 şi 11 sunt pentru cei care nu au ajuns încă la adevăra- 
ta credinţă în Domnul Isus. Ei nu se bucură de odihna conştiinţei. Or, întrucât nu au atins-o, 
sunt în pericol de a cădea în aceeaşi cursă a apostaziei. Versetul 14 este o încurajare pentru 
credincioşi să fie viteji, mărturisindu-L pe Cristos, asiguraţi că Marele lor Preot le va da 
tăria necesară. 


„„„măcar că era Fiu, a învăţat să asculte prin lucrurile pe care le-a suferit. Şi, după 
ce a fost făcut desăvârşit, S-a făcut pentru toți cei ce-L ascultă urzitorul unei mântu- 
iri veşnice (Ev. 5:8-9). 


Textul principal cu care arminienii încearcă aici să-şi demonstreze punctul de vedere 
este versetul 9: Cristos este autorul mântuirii veşnice al celor care ascultă de EI. Implicaţia 
este că dacă încetezi să mai asculți de EI, îţi pierzi mântuirea. Dar asta sună foarte mult ca 
mântuirea prin fapte! 

Noi trebuie să înțelegem că evanghelia este un mesaj în faţa căruia trebuie să te 
supui şi pe care trebuie să-l asculți, crezând în Domnul Isus Cristos. În acest context, 
ascultarea este sinonimă cu credinţa. Este ceea ce Pavel în alte locuri numeşte asculta- 
rea credinței (Rom. 1:5; 16:26). lar Luca vorbeşte despre mulţi preoţi care erau ascul- 
tărori ai credinţei (Fapte 6:7). Experienţa mântuirii lor a fost un eveniment singular, iar 
nu un proces de durată. 

Unul din pasajele folosite cel mai frecvent pentru a arăta că credinciosul poate, până 
la urmă, să fie pierdut se află la Evrei 6:4-8. 


Căci cei ce au fost luminaţi odată şi au gustat darul ceresc, şi s-au făcut părtaşi 
Duhului Sfânt, şi au gustat Cuvântul cel bun al lui Dumnezeu şi puterile veacului 
viitor. şi care totuşi au căzut este cu neputinţă să fie înnoiţi iarăşi şi aduşi la pocăin- 
Ță, fiindcă ei răstignesc din nou pentru ei pe Fiul lui Dumnezeu şi-L dau să fie batjo- 

corit. Când un pământ este adăpat de ploaia care cade adesea pe el şi rodeşte o 
iarbă folositoare celor pentru care este lucrat, capătă binecuvântare de la Dumnezeu. 
Dar dacă aduce spini şi mărăcini, este lepădat şi aproape să fie blestemat, şi sfârşeş- 
te prin a i se pune foc. 


Să fim drepţi, trebuie să admitem că sunt multe interpretări diferite ale acestor versete. 
Chiar şi printre cei care cred în siguranța mântuirii sunt mai multe păreri.3 Prin urmare, 
trebuie s-o adoptăm pe cea care credem că se potriveşte cel mai bine în context şi este în 
acord cu restul Cuvântului inspirat. Pentru autor, pasajul acesta controversat se referă la 
apostaţi. 

Ei fuseseră odată luminaţi. Nu trebuie să avem nicio îndoială că acest lucru poate fi vala- 
bil în cazul celor neconvertiți. E cu totul posibil să fii luminat, fără a răspunde la lumină. 

E1 au gustat din darul ceresc. Darul ceresc se poate referi fie la Domnul Isus, fie la Duhul 
Sfânt. Cuvântul „a gusta” poate să însemne fie să savureze fără să înghită, ca în Matei 27:34; 
când Isus a gustat vinul acru amestecat cu fiere, EI a refuzat să-l bea. Sau ar putea însemna a 
se familiariza cu ceva prin intermediul experienţei. De pildă, Isus, prin harul lui Dumnezeu, a 
gustat moartea pentru toţi. A fost moarte în sensul cel mai profund al cuvântului. Aşadar, 
cuvântul de aici din Evrei nu este decisiv în el însuşi. Dar este de ajuns să spunem că o per- 
soană poate să fie familiarizată cu darul ceresc, fără ca să-L accepte. 

Au devenit părtaşi ai Duhului Sfânt. Observaţi că nu se spune că au fost umpluţi, botezați 
sau copleşiți de Duhul Sfânt. Dar au fost părtaşi la lucrări ale Duhului Sfânt, cum sunt con- 
vingerea de păcat şi cunoştinţa căii mântuirii. 

Au gustat Cuvântul bun al lui Dumnezeu. Se înţelege de la sine că este posibil să auzi 
Cuvântul fără să-l crezi. Sunt oameni care au capul plin de cunoştinţa Bibliei, dar care mor în 
păcatele lor. A gusta nu este de ajuns. 

Au gustat puterile veacului viitor. Evreii descrişi aici fuseseră martori la miracolele care 
însoţiseră propovăduirea evangheliei de către apostoli. Aceste minuni sunt descrise drept 
„puterile veacului viitor”. Asta înseamnă că vor fi repetate în Mia de ani, când Domnul Isus 
va domni ca Rege al regilor şi Domn al domnilor. 

Prin urmare, ținând cont că aceste cinci caracteristici de bază pot fi valabile în cazul 
necredincioşilor, să analizăm restul pasajului. 

Dacă oamenii descrişi aici cad de tot, este cu neputinţă să fie reînnoiți la pocăință. S-ar 
putea ca ei să se fi pocăit cândva, în mod superficial (2 Cor. 7:10), fără să creadă în Cristos, 
dar odată ce devin apostați, pierzarea lor e pecetluită. Ei au trecut dincolo de punctul răscum- 
părării. Lucrul acesta este dovedit de mărturia istoriei. Niciun apostat real nu a ajuns vreodată 
la credința mântuitoare a Domnului Isus. 

Dacă pasajul acesta s-ar referi la credincioşi adevărați, care au alunecat în păcat, ar însem- 
na că nu mai pot să fie niciodată mântuiţi. Dar asta se dovedeşte prea mult pentru adepţii 
doctrinei căderii din har. 

Oamenii aceştia nu sunt copii adevăraţi ai lui Dumnezeu, pentru că „ei răstignesc din nou 
pentru ei înşişi pe Fiul lui Dumnezeu şi-L expun la ruşine publică”. Cu greu ar putea fi aceas- 
ta purtarea caracteristică a celor ce s-au născut din Dumnezeu. 

În versetul 7, scriitorul îi aseamănă pe toţi credincioşii adevăraţi cu un pământ bine udat, 
care aduce o recoltă binecuvântată de Dumnezeu. În schimb, apostaţii sunt ca pământul care 
„aduce spini şi mărăcini”, care este „lepădat şi aproape să fie blestemat şi sfârşeşte prin a i se 
pune foc”. Expresia „aproape să fie blestemat” nu oferă altă posibilitate. Mai degrabă, ea 
exprimă certitudinea judecății, aceasta fiind confirmată de verdictul: „şi sfârşeşte prin a 1 se 
pune foc”. 

ŞI, ca să nu rămână nicio îndoială cu privire la condiţia spirituală a apostaţilor pe care a 
descris-o, scriitorul adaugă afirmaţia definitorie din versetul 9: „Dar, preaiubiţilor, totuşi de 
la voi aşteptăm lucruri mai bune, care însoțesc mântuirea”. Aici el se adresează creştinilor 
autentici, cu termenul „preaiubiților”. EI este încredinţat că ei nu produc spini şi mărăcini, că 
nu sunt aproape a fi blestemaţi şi că sfârşitul lor nu este să li se pună foc. EI este încredinţat că 
sunt caracterizați de lucrurile care însoțesc mântuirea, ceea ce nu este valabil în cazul celor 
descrişi în versetele precedente. 


9 Măcar că vorbim astfel, preaiubiţilor, totuşi de la voi aşteptăm lucruri mai bune şi 
care însoțesc mântuirea. 10 Căci Dumnezeu nu este nedrept ca să uite osteneala 
voastră şi dragostea, pe care aţi arătat-o pentru Numele Lui, voi, care aţi ajutorat şi 
ajutoraţi pe sfinţi. |l Dorim însă ca fiecare din voi să arate aceeaşi râvnă, ca să 
păstreze până la sfârşit o deplină nădejde, 12 aşa încât să nu vă leneviţi, ci să călcaţi 
pe urmele celor ce, prin credinţă şi răbdare, moştenesc făgăduinţele. 13 Dumnezeu, 
când a dat lui Avraam făgăduinţa, fiindcă nu putea să Se jure pe unul mai mare decăt 
EI, S-a jurat pe Sine Însuşi 14 şi a zis: „„Cu adevărat te voi binecuvânta şi îţi voi 
înmulți foarte mult sămânţa ”. 15 Şi astfel, fiindcă a aşteptat cu răbdare, a dobândit 
făgăduinţa. 16 Oamenii, ce-i drept, obişnuiesc să jure pe cineva mai mare; jurămân- 
tul este o chezăşie, care pune capăt oricărei neînţelegeri dintre ei. 17 De aceea, şi 
Dumnezeu, fiindcă voia să dovedească cu mai multă tărie moştenitorilor făgăduinţei 
nestrămutarea hotărârii Lui, a venit cu un jurămint, 18 pentru ca, prin două lucruri 
care nu se pot schimba şi în care este cu neputinţă ca Dumnezeu Să mintă, Să găsim 
o puternică îmbărbătare, noi, a căror scăpare a fost să apucăm nădejdea care ne era 
pusă înainte, 19 pe care o avem ca o ancoră a sufletului; o nădejde tare şi neclintită, 
care pătrunde dincolo de perdeaua dinlăuntrul Templului, 20 unde Isus a intrat pen- 
tru noi ca înainte mergător, când a fost făcut „„Mare Preot în veac, după rânduiala 
lui Melhisedec ” (Ev. 6:9-20). 


Avem aici un puternic paragraf despre siguranța veşnică a credinciosului. Ciudat însă că 
el este folosit pentru a dovedi exact contrariul! Este adresat celor care erau creştini dedicați. 
Cum am văzut, versetul 9 spune că ei erau caracterizați de lucrurile care însoțesc mântuirea. 
Versetul următor adaugă dovezi în plus despre realitatea credinţei lor. Ei sunt apoi încurajați 
să continue în lucrarea sfinților şi să nu se lenevească. Ei trebuie să-i emuleze pe cei care, prin 
credință şi răbdare, moştenesc [împlinirea acelor] promisiuni. Versetele care urmează demon- 
strează clar că credinţa şi răbdarea nu sunt mijlocul prin care moştenesc ei [împlinirea acelor] 
promisiuni, ci atitudinea lor spirituală, în drumul lor spre ținta finală. 

Dumnezeu i-a făcut lui Avraam o promisiune necondiționată că-l va binecuvânta şi-i 
va înmulţi sămânţa. Întrucât Dumnezeu nu poate minţi, această promisiune a fost la fel de 
sigură ca şi cum s-ar fi şi întâmplat deja. Nu depindea deloc de realizările lui Avraam. 
Nimic nu putea s-o împiedice de a avea loc, pentru că totul depindea de Dumnezeu. 
Avraam a aşteptat în răbdare să se împlinească. 

Dumnezeu a făcut un legământ necondiţionat al harului, promițând mântuire veşnică 
tuturor celor care se vor pocăi de păcatele lor, primindu-L pe Cristos ca Domn şi Mântuitor 
al lor prin credinţă.+ Întrucât Dumnezeu nu putea să mintă, promisiunea se va împlini 
absolut sigur. Un credincios este tot atât de sigur de Cer ca şi când s-ar afla deja acolo. 
Sfinții din Cer sunt „mai fericiţi, dar cu nimic mai siguri” decât suntem noi. Tăria legămân- 
tului constă în faptul că totul depinde de Dumnezeu. 

Versetele 18-20 ne oferă patru tablouri pentru a sublinia siguranța mântuirii: 

Primul este o cetate de refugiu, în care să fugim ca să apucăm nădejdea ce ne-a fost 
aşezată înaintea noastră. Cristos este acea cetate de refugiu, iar nădejdea este mântuirea 
veşnică. Întrucât nădejdea aceasta se bazează pe lucrarea lui Dumnezeu, nu poate exista 
nicio fărâmă de îndoială sau nesiguranţă. 

A doura imagine este o ancoră. Ancora noastră, nădejdea gloriei veşnice, este ancorată 
în prezenţa lui Dumnezeu, unde nimic nu poate s-o clatine. Este tare şi sigură. 

Dar nu aici se termină totul. Isus Însuşi a străpuns vălul, ca Premergător al nostru. 
Prezența Sa dincolo de văl este garanția noastră că şi noi vom ajunge în Cer, la urmă. 

În fine, El este acolo ca Mare Preot al nostru. Viaţa Sa ne garantează că vom fi păziţi în 
veci (Rom. 5:10). El Se află acolo în veci, ca să mijloceastă pentru noi (Ev. 7:25). 

Un alt pasaj care descrie un apostat se găseşte în capitolul 10, versetele 26-31: 


Căci, dacă păcătuim cu voia, după ce am primit cunoştinţa adevărului, nu mai rămâ- 
ne nicio jertfă pentru păcate, ci doar o aşteptare înfricoşată a judecății şi văpaia 
unui foc, care va mistui pe cei răzvrătiți. Cine a călcat Legea lui Moise era omorât 
fără milă, pe mărturia a doi sau trei martori. Cu cât mai aspră pedeapsă credeți că 
va lua cel ce va călca în picioare pe Fiul lui Dumnezeu, va pângări sângele legămân- 
tului cu care a fost sfințit şi va batjocori pe Duhul harului?! Căci ştim cine este Cel 
ce a zis: „„A Mea este răzbunarea, Eu voi răsplăti!” Şi în altă parte: „Domnul va 
judeca pe poporul Său”. Grozav lucru este să cazi în mâinile Dumnezeului celui 
viu! 


Păcatul cu voia din versetul 26 este apostazia. E adevărat că, într-un sens, toate păcatele 
sunt cu voia, dar acesta este cu voia într-un sens ce nu e valabil la niciun altul, cum vom 
vedea. 

Când un apostat renunță la Cristos după ce a primit cunoştinţa adevărului, el s-a despărțit 
definitiv, pentru vecie, de puterea curățitoare a jertfei isprăvite a lui Cristos pentru păcatele 
sale. EI a luat loc împreună cu vrăjmaşii lui Cristos, având astfel parte cu ei de pierzarea lor. 
Nu este de ajuns să primeşti cunoştinţa adevărului. Ea trebuie urmată de primirea lui Cristos. 

Dacă respingerea legii lui Moise constituia o crimă ce se pedepsea cu moartea, cu cât mai 

gravă este comiterea păcatului apostaziei, pentru că acesta înseamnă: 

a. calcarea în picioare a Fiului lui Dumnezeu, supunându-L la dispreţ şi batjocură; 

b. socotirea sângelui legământului prin care a fost sfințit el drept un lucru comun; 

c. insultarea Duhului harului. 

Să privim la aceste groaznice păcate unu cât unu, întrebându-ne apoi dacă ele zugrăvesc 
un tablou real al copilului lui Dumnezeu. 

Au existat perioade în istoria Bisericii când oamenilor care au voit să-L respingă pe 
Cristos şi să revină la religia lor strămoşească li s-a cerut să se supună unei probe simbolice. 
Sângele animalului era vărsat pe podea. Apoi li se spunea acestor oameni: „Acest sânge 
reprezintă sângele lui Cristos. Deci, acum calcă-l în picioare!” Dacă făceau acest lucru, scă- 
pau de prigoană în viața aceasta — dar îşi pierdeau sufletul în cea viitoare. Acest lucru este 
valabil în cazul tuturor celor ce renunţau la credinţa lor mărturisită în Cristos. 

Un apostat consideră că sângele lui Cristos nu valorează mai mult decât cel al unui ani- 
mal necurat. Şi totuşi, prin sângele legământului este sfinţit el. Devenind un creştin nominal, 
el este sfințit, adică pus deoparte într-o poziţie de privilegiu exterior, după cum soţul necre- 
dincios este sfințit prin intermediul unei soţii credincioase (1 Cor. 7:14). A fi sfințit nu înseam- 
nă neapărat a fi mântuit. 

A întoarce spatele singurului şi suficientului Mântuitor este totuna cu a insulta Duhul 
harului. Înseamnă a privi cu dispreț pe Duhul Sfânt şi lucrarea Sa de a-L preamări pe Cristos, 
ca singura ce duce la Dumnezeu Tatăl. 

Iarăşi, descrierea unui apostat este urmată de o descriere a pedepsei drepte a lui 
Dumnezeu care îl aşteaptă pe apostat. Propoziția: „Domnul va judeca pe poporul Său” ar 
putea crea impresia că scriitorul cărții Evrei se referă la credincioşi adevăraţi. Dar nu aşa stau 
lucrurile. Toţi bărbaţii şi toate femeile sunt ai lui Dumnezeu prin virtutea creației (Fapte 
17:28). Națiunea Israel a fost poporul pământesc străvechi al lui Dumnezeu (Deut. 14:2). În 
prezent, toţi cei care cred în Fiul Său sunt poporul Său ales (1 Pet. 2:9). Dar când spune: 
„Domnul va judeca pe poporul Său”, nu poate să se refere la credincioşii adevărati, deoarece 
Mântuitorul Însuşi a promis că cel care ascultă cuvântul Său şi crede în Cel care I-a trimis „nu 
vine la judecată” (loan 5:24). Autorul citează Deuterenom 32:36 (sau Ps. 135:14) în contex- 
tul apostaților, iar nu al credincioşilor adevărați. Propoziția „Domnul va judeca pe poporul 
Său” confirmă citatul precedent: „Răzbunarea este a Mea; Eu voi răsplăti, zice Domnul ”. 

Da, un creştin poate aluneca, dar el nu poate să-şi piardă părtăşia cu Domnul. El poate 
săvârşi orice păcat faţă de care e avertizat în Biblie, dar nu poate renunţa la Cristos, cu răutate. 
S-ar putea ca el să alunece de şapte ori, dar de fiecare dată se va ridica iarăşi (Prov. 24:16). 


Aduceți-vă aminte de zilele de la început, când, după ce aţi fost luminaţi, ați dus o 
mare luptă de suferinţe: pe de o parte, eraţi puşi ca privelişte în mijlocul ocărilor şi 
necazurilor, şi, pe de alta, v-aţi făcut părtaşi cu aceia care aveau aceeaşi soartă ca 
voi. În adevăr, ați avut milă de cei din temniţă şi aţi primit cu bucurie răpirea averi- 
lor voastre, ca unii care ştiţi că aveți în ceruri o avuţie mai bună, care dăinuieşte. 
Să nu vă părăsiți dar încrederea voastră, pe care o aşteaptă o mare răsplătire! 
Căci aveți nevoie de răbdare, ca, după ce aţi împlinit voia lui Dumnezeu, să puteți 

căpăta ce v-a fost făgăduit. „Încă puţină, foarte puţină vreme ” şi „Cel ce vine va 
veni, şi nu va Zăbovi. Şi cel neprihănit va trăi prin credinţă, dar dacă dă înapoi, 
sufletul Meu nu găseşte plăcere în el”. Noi însă nu suntem dintre aceia care dau 


înapoi ca să se piardă, ci dintre aceia care au credinţă pentru mântuirea sufletului 
(Evrei 10:32-39) 


Evreilor credincioşi li se reaminteşte de tot ce suferiseră din pricina credinţei lor în 
Domnul Isus. Ei au avut parte de aceleaşi suferințe ca ale altor credincioşi, l-au slujit pe auto- 
rul epistolei în întemnițarea lui şi au acceptat bucuroşi pierderea averilor lor, conştienţi de 
faptul că adevăratele lor comori erau în Cer. 

Ei nu trebuiau să-şi piardă cumpătul acum, ci să rămână tari în încercările lor, pentru ca, 
după ce au făcut voia lui Dumnezeu, să primească [împlinirea ] promisiunii. Nu se face nici o 
sugestie în versetele 35-36 că primirea promisiunii ar depinde de suportarea încercărilor. Mai 
degrabă, acesta e modul în care trebuie să trăiască ei, anticipând revenirea Domnului (v. 37). 

Prima parte a versetului 38 îi descrie pe adevărații credincioşi — „cel drept va trăi prin 
credință”, ceea ce înseamnă „cel îndreptățit prin credință va trăi”. Restul versetului descrie un 
apostat — „dar dacă dă cineva înapoi”. Adică, dă înapoi de la ce? De la credinţa în Domnul 
Isus. 

Dar cineva va întreba: „De unde ştii că acesta este sensul versetului?” Pentru că asta afir- 
mă el! „Noi [credincioşii adevăraţi] însă nu suntem din aceia care dau înapoi ca să se piardă 
[apostaţii], ci din aceia care au credinţă pentru mântuirea sufletului [credincioşii]”. Cu alte 
cuvinte, apostaţii nu cred în mântuirea sufletului. Ei mărturisesc credința o vreme, dar după 
aceea, dau înapoi. 


În credință au murit toți aceştia, fără să fi căpătat lucrurile făgăduite, ci doar le-au 
văzut şi le-au urat de bine de departe, mărturisind că sunt străini şi călători pe 
pământ. Cei ce vorbesc în felul acesta arată desluşit că sunt în căutarea unei patrii. 
Dacă ar fi avut în vedere pe aceea din care ieşiseră, negreşit că ar fi avut vreme Să se 
întoarcă în ea. Dar doreau o patrie mai bună, adică o patrie cerească. De aceea, lui 
Dumnezeu nu-l este ruşine să Se numească Dumnezeul lor, căci le-a pregătit o ceta- 
te (Evrei 11:13-16). 


Mărturisesc că cam fost surprins şi nedumerit să găsesc aceste cuvinte printre pasajele 
folosite în sprijinul mântuirii condiționate. În urma studiului suplimentar, nu am putut decât 
să concluzionez că versetul 15 este textul de încercare: ar fi avut vreme să se întoarcă în ea. 
E folosit cu scopul de a arăta că, după cum patriarhii ar fi putut să se răzgândească în pri- 
vința continuării spre Canaan, tot aşa credincioşii pot înceta să mai creadă şi să revină la 
felul lor de viață de dinainte de a fi mântuiţi. Cu alte cuvinte, se spune că actul inițial de 
credință mântuitoare nu este de ajuns, ci trebuie urmat de o credință continuă. Cineva îşi 
poate pierde mântuirea intenţionat, încetând să mai creadă. 

Dar asta nu corespunde faptelor. Da, aş avea prilejul să mă întorc la modul de viaţă de 
dinainte de convertire, dar nu am dorinţa sau înclinația de a face acest lucru. Dacă cineva 

spune că este creştin şi se decide să revină la o viață de păcat, asta demonstrează că nicio- 
dată nu a devenit o creație nouă în Cristos Isus, în primul rând. 

A sugera că actul iniţial de credinţă nu stabileşte destinul final este o răstălmăcire a 
evangheliei. Înseamnă că Cristos nu a ispășit pentru toate păcatele credinciosului, ci numai 
pentru acelea comise până la data convertirii, după care credinciosul s-ar afla pe cont pro- 
priu! Gândiţi-vă la ramificațiile ce se nasc din această opinie! 

1. Această doctrină neagă faptul că Cristos este Mântuitorul unic şi suficient; credin- 
ciosul ar lua parte şi el la acea lucrare. 

2. Neagă faptul că lucrarea lui Cristos rezolvă pedeapsa pentru toate păcatele creştinu- 
lui: trecute, prezente şi viitoare — chiar dacă la vremea când a murit El erau toate în viitor. 

3. Este o negare a mântuirii prin harul fără plată, sugerând că oamenii pot câştiga mântu- 
irea prin meritele lor, perseverând în credință. 


1 Și noi, dar, fiindcă suntem înconjurați cu un nor aşa de mare de martori, să dăm la 
o parte orice piedică şi păcatul care ne înfăşoară aşa de lesne şi să alergăm cu stăru- 
ință în alergarea care ne stă înainte. 2 Să ne uităm ţintă la Căpetenia şi Desăvârşirea 
credinţei noastre, adică la Isus, care, pentru bucuria care-l era pusă înainte, a suferit 
crucea, a disprețuit ruşinea şi şade la dreapta scaunului de domnie al lui Dumnezeu. 
3 Uitaţi-vă dar cu luare aminte la Cel ce a suferit din partea păcătoşilor o împotrivi- 
re aşa de mare faţă de Sine, pentru ca nu cumva să vă pierdeţi inima şi să cădeți de 
oboseală în sufletele voastre. 4 Voi nu v-aţi împotrivit încă până la sânge, în lupta 
împotriva păcatului. 5 Și aţi uitat sfatul, pe care vi-l dă ca unor fii: „Fiule, nu dispre- 
țui pedeapsa Domnului şi nu-ți pierde inima când eşti mustrat de El. 6 Căci Domnul 
pedepseşte pe cine-l iubeşte şi bate cu nuiaua pe orice fiu pe care-l primeşte”. 1 
Suferiți pedeapsa: Dumnezeu Se poartă cu voi ca şi cu nişte fii. Căci care este fiul pe 
care nu-l pedepseşte tatăl? 8 Dar dacă sunteți scutiți de pedeapsă, de care toți au 
parte, sunteți nişte feciori din curvie, iar nu fii. 9 Şi apoi, dacă părinții noştri trupeşti 
ne-au pedepsit, şi tot le-am dat cinstea cuvenită, nu trebuie oare cu atât mai mult să 
ne supunem Tatălui duhurilor şi să trăim? 10 Căci ei, în adevăr, ne pedepseau pentru 
puţine zile, cum credeau ei că e bine, dar Dumnezeu ne pedepseşte pentru binele 
nostru, ca să ne facă părtaşi Sfințeniei Lui. || Este adevărat că orice pedeapsă deo- 
camdată pare o pricină de întristare, şi nu de bucurie, dar mai pe urmă aduce celor 
ce au trecut prin şcoala ei roada dătătoare de pace a neprihănirii. 2 Întăriți-vă dar 
mâinile obosite şi genunchii slăbănogiți; 13 croiţi cărări drepte cu picioarele voastre, 
pentru ca cel ce şchiopătează să nu se abată din cale, ci mai degrabă să fie vindecat. 
14 Urmăriţi pacea cu toţii şi sfinţirea, fără de care nimeni nu va vedea pe Domnul. 15 
Luaţi seama bine ca nimeni să nu se abată de la harul lui Dumnezeu, pentru ca nu 
cumva să dea lăstari vreo rădăcină de amărăciune, să vă aducă tulburare şi mulți să 
fie întinaţi de ea. 16 Vegheaţi să nu fie între voi nimeni curvar sau lumesc ca Esau, 
care pentru O mâncare şi-a vândut dreptul de întâi născut. 17 Ştiţi că mai pe urmă, 
când a vrut să moștenească binecuvântarea, a fost respins; pentru că, măcar că o 
cerea cu lacrimi, n-a găsit loc pentru pocăință (Ev. 12:1-17). 

Evrei 11-13 conține, în mare, îndemnuri la credință şi răbdare. Dar îndemnurile nu sunt 
neapărat porunci însoțite de amenințări. Când îi spun unui nou convertit: „Mergi înainte pen- 
tru Domnul”, nu sugerez că va fi pierdut pe veci dacă nu contiunuă în credință. Având în 
vedere acest lucru, permiteţi-mi să redau pe scurt această secțiune. 

Creştinii evrei care suferă pentru credinţa lor trebuie să fie încurajați, oferindu-li-se pilda 
de credinţă şi răbdare a eroilor din capitolul 11. Concret, ei trebuie să se ferească de orice 
tendință de a se îndoi sau de a dispera, trebuind să alerge în alergarea creştină cu răbdare. Ei 
trebuie să aibă ochii ațintiți asupra lui Isus, care ne arată cum trebuie să alergăm de la început 
până la sfârşit. EI a îndurat ura păcătoşilor. EI a îndurat crucea. Ei nu s-au dus până acolo cât 
S-a dus EI, împotrivindu-Se până la sânge, adică, textual, să moară. 

Iar ei nu trebuie să dispreţuiască educaţia de copii ai Domnului.5 (La acea dată, erau sufe- 
rințele îndurate de ei pentru E[.) Tatăl nu-i educă decât pe ai Săi. Aşadar, credincioşii să nu 
dispreţuiască sau să se lase descurajați de această educaţie. Tocmai aceia pe care Dumnezeu 
nu-i pedepseşte sunt copii nelegitimi, adică nu sunt deloc credincioşi. 

Versetele 12-14 sunt îndemnuri generale la încurajare reciprocă, la pilda unei vieţi de 
sfinți, la pace şi la sfințenie. Poate că expresia: „Urmăriţi... sfințenia, fără de care nimeni nu 
va vedea pe Domnul” ar părea că sprijină ideea siguranței condiționate în mințile unora. Nu 
trebuie să pară aşa. 

În clipa în care este mântuit cineva, el este sfinţit din punct de vedere al poziţiei pe care o 
ocupă. Dumnezeu îi dăruieşte o poziţie sfântă, pentru că este în Cristos. Dar apoi Dumnezeu 
spune, de fapt: „Acum fii sfânt! Purtarea ta să se armonizeze cu poziţia pe care o ocupi tu”. 
Asta se numeşte sfinţirea practică. 

Aici, în versetul 12, găsim cel de-al doilea aspect al sfințeniei avut în vedere. Noi trebuie 
să urmărim sfințenia. Observaţi că este o urmărire, nu o realizare. Noi nu vom deveni perfect 
sfinți până când nu vom ajunge în cer. 

Toţi credincioşii adevăraţi tânjesc după mai multă sfințenie şi o urmăresc, unii într-o 
măsură mai mare decât alții. Dar, întrucât este o urmărire, creştinii trebuie să fie îndemnați să 
caute un grad tot mai mare de asemănare cu Cristos. 

Versetele 15-17 sunt un alt avertisment împotriva apostaziei. Dar oare de ce este strecurat 
aici într-un capitol referitor la încurajarea creştinilor? Pentru că adunarea evreilor creştini de 
atunci era asemenea bisericilor de astăzi, cuprinzând şi credincioşi autentici, şi din cei falşi. 
Or, mesajul trebuie să ţină cont de aceasta. 


Observaţi cinci lucruri în legătură cu apostazia: 

1. Este o scădință (o neatingere) a harului lui Dumnezeu. Atât de aproape, şi totuşi atât 
de departe! Apostatul este luminat, dar nu merge atât de departe încât să fie regenerat. 

2. Este o rădăcină de amărăciune, nemulțumindu-se să ţină otrava în izolare, pentru sine, 
ci hotărât s-o răspândească şi la alții. 

3. Adesea este asociată cu moralitatea. Multă apostazie îşi are rădăcinile în eşec moral. 

4. Este profană, adică îi lipseşte orice afinitate sau apreciere pentru realitățile spirituale. 

5. Nu găseşte loc pentru pocăință. 

Luaţi seama ca nu cumva să nu voiţi să ascultați pe Cel ce vă vorbeşte! Căci dacă 
n-au scăpat cei ce n-au vrut să asculte pe Cel ce vorbea pe pământ, cu atât mai mult 
nu vom scăpa noi, dacă ne întoarcem de la Cel ce vorbeşte din ceruri, al cărui glas 
a clătinat atunci pământul şi care acum a făcut făgăduinţa aceasta: „Voi mai clătina 
încă odată nu numai pământul, ci şi cerul”. Cuvintele acestea „încă odată ” arată că 
schimbarea lucrurilor clătinate, adică a lucrurilor făcute, este făcută tocmai ca să 
rămână lucrurile care nu se clatină. Fiindcă am primit dar o împărăție, care nu se 
poate clătina, să ne arătăm mulțumitori şi să aducem astfel lui Dumnezeu o închina- 
re plăcută, cu evlavie şi cu frică; fiindcă Dumnezeul nostru este un foc mistuitor 
(Evrei 12:25-29). 


Cum am văzut, scriitorul face o descriere foarte generală. EI le vorbeşte celor născuți din 
nou, dar şi potenţialilor apostaţi aproape în aceeaşi suflare, fără să identifice pe cine anume 
are în vedere. Am putea cita, în acest sens, zicala: „Dacă ţi se potriveşte pantoful, poartă-l!” 

Din nou, el contrastează pericolul de a-L refuza pe Dumnezeu, în ipostaza în care El a dat 
legea pe Muntele Sinai, cu pericolul şi mai mare de a-L refuza pe EI când vorbeşte în evan- 
ghelie din ceruri. 

Acesta nu este cazul închipuit al cuiva care a crezut şi apoi s-a decis să nu mai creadă, ci 
se referă la o persoană care nu a crezut niciodată cu adevărat. Acelaşi care a zguduit pământul 
la Sinai va zgudui universul creat, aşa încât numai realitățile spirituale, cum ar fi împărăția 
eternă, vor supravieţui. Credincioşii au obligația de a-l sluji lui Dumnezeu cum se cuvinte, cu 
reverență şi cu teamă sfântă. Numai cei care L-au primit pe Fiul lui Dumnezeu pot face 
aceasta. 

Cum trebuie să înțelegem cuvintele de încheiere: „căci Dumnezeul nostru este un foc 
mistuitor”? Afirmația se pretează la cel puţin două interpretări. Mai întâi, focul Său va fi pier- 
zare veşnică pentru toți necredincioşii. Dar când focul e folosit în legătură cu cei răscumpă- 
raţi, se referă la faptele lor, nu la sufletele lor (1 Cor. 3:13, 15). 


Să nu vă lăsaţi amăgiţi de orice fel de învățături străine, căci este bine ca inima să 

fie întărită prin har, nu prin mâncări, care n-au Slujit la nimic celor ce le-au păzit. 
Noi avem un altar, din care n-au drept să mănânce cei ce fac slujbă în cort. În adevăr, 
trupurile dobitoacelor, al căror sânge este adus de marele preot în Locul prea sfânt, 
pentru păcat, „sunt arse de tot afară din tabără ”. De aceea, şi Isus, ca să sfințească 
norodul cu însuşi sângele Său, a pătimit dincolo de poartă. Să ieşim dar afară din 
tabără la E şi să suferim ocara Lui. Căci noi n-avem aici o cetate stătătoare, ci sun- 
tem în căutarea celei viitoare (Evrei 13:9-14). 


Acesta este unul din numeroasele paragrafe folosite pentru a arăta că Epistola către Evrei 
a fost scrisă pentru credincioşi, implicaţia fiind că a fost alcătuită exclusiv pentru cei care i 
aparțin lui Cristos. Pornind de la această premisă, vom spune că versetele adresate apostaţilor 
au fost ipso facto, adică scrise credincioşilor şi că, prin urmare, apostaţii sunt membri ai lui 
Cristos care-şi pot pierde mântuirea. 

Eroarea argumentului constă în cuvântul subînţeles exc/usiv. Nimeni nu neagă că anumi- 
te părți ale epistolei au fost destinate evreilor convertiți pe deplin. Dar asta nu reclamă ca cei 
care nu aveau decât o profesiune de credință golită de sens să nu fie cuprinşi şi ei. Doi 
Corinteni a fost scrisă „bisericii lui Dumnezeu care este la Corint, împreună cu toți sfinţii care 
sunt în toată Ahaia”, dar li se spune să se cerceteze dacă sunt în credinţă (13:5). Galateni a 
fost adresată, în mare, bisericilor din Galatia, dar Pavel avea îndoieli cu privire la unii dintre 
ei (4:20). 


Aduceți-vă aminte de mai marii voştri, care v-au vestit Cuvântul lui Dumnezeu, 
uitați-vă cu băgare de seamă la sfârşitul felului lor de viețuire şi urmaţi-le credin- 
ța!... Ascultaţi de mai marii voştri şi fiți-le supuşi, căci ei priveghează asupra sufle- 
telor voastre, ca unii care au să dea socoteală de ele; pentru ca să poată face lucrul 


acesta cu bucurie, nu suspinând, căci aşa ceva nu v-ar fi de niciun folos (Ev. 13:7, 
17). 


Din nou, argumentul constă în faptul că aceste îndemnuri au fost adresate, în mod clar, 
adevăraţilor sfinți ai lui Dumnezeu; întrucât apostaţilor li se acodă un spaţiu atât de mare în 
această epistolă, aceste îndemnuri demonstrează că apostaţii erau cândva creştini. Atunci ar 
urma că creştinii pot să-şi piardă credința, fiind pierduţi. 

Numai că raționamentul nu ține cont de faptul că epistola către Evrei nu a fost adresată 
exclusiv credincioşilor. Nimeni nu neagă că numeroasele îndemnuri i-au avut în vedere pe 
sfinți. Dar multe altele au fost adresate evreilor care erau creştini în exterior, dar care se aflau 
sub presiunea enormă de a se reveni la iudaism. 

Dacă apostaţii erau creştini autentici, care ulterior au renuțat la credinţa lor, atunci aceştia 
nu mai puteau fi mântuiți. Dar asta nu e în acord cu părerile susținătorilor mântuirii condițio- 
nate, căci aceştia credeau că apostaţii pot să-şi revină! 

De asemenea, părerea respectivă ignoră cu bună ştiinţă faptul că Evrei 13 conţine o pro- 
misiune sigură din partea lui Dumnezeu, comform căreia El nu-i va părăsi pe ai Săi: 


Fie ca purtarea voastră să fie fără lăcomie; nu fiţi iubitori de bani. Mulţumiţi-vă cu 
ce aveți, căci EI Însuşi a zis: „Nicidecum n-am să te las, cu nici un chip nu te voi 
părăsi”. Aşa că putem zice plini de încredere: „Domnul este ajutorul meu, nu mă voi 
teme. Ce mi-ar putea face omul? ” (Ev. 13:5-6). 


Aceste versete se ocupă, în principal, de purtarea de grijă a lui Dumnezeu pentru nevoile 
fizice ale credincioşilor. În cadrul prigoanelor din vremea aceea, mulţi credincioşi riscau să-şi 
piardă tot avutul (10:34). Chiar şi pentru credincioşii autentici din mijlocul lor, asta va fi fost 
o puternică ispită la gelozie şi lăcomie. Dar autorul epistolei îi îmbărbătează, reamintindu-le 
că Dumnezeu Se va îngriji de ei, câtă vreme va fi nevoie să împlinească planul Său pentru ei 
în viaţa aceasta. Observaţi că nu se spune: „Dacă vă veţi păzi de lăcomie, El nu vă va părăsi”, 
ci se spune, în fapt: „Nicidecum n-am să vă las. Aşadar, păziți-vă de lăcomie”. 

ŞI, aşa cum a procedat Pavel în Romani 5 şi 8, negreşit putem raționa aici de la mai mic la 

mai mare. Dumnezeu poartă de grijă chiar de nevoile fizice ale copiilor Săi. Îi va lăsa EI 
atunci să se descurce singuri în tăria lor, în ce priveşte paza lor spirituală? 

Adesea unii au făcut observaţia că în originalul său, versetul acesta spune: „Niciodată, 
niciodată, niciodată nu te voi lăsa sau părăsi”. Emfatică subliniere, nu-i aşa?6 

Împotrivindu-se siguranţei eterne a credinciosului, un adept al doctrinei căderii din har a 
mers până acolo, încât să pună la îndoială dacă păstorii care cred în siguranța necondiționată 
au calităţile necesare de a avea grijă de sufletele turmei lor cum se cuvine. Desigur, aceasta e 
o judecată subiectivă, la care ar putea recurge, tot atât de bine, cei din tabăra opusă. 

NOTE FINALE 


Prefixul apo înseamnă „din” sau „de la”, iar restul cuvântului provine de la verbul „a sta în 
picioare”, de unde: a lua o poziție contrară celor susținute anterior. 


. Iuda i-a părut rău, dar a fost un sentiment de remuşcare, nu de pocăință sinceră (Mat. 27:3; 


2 Cor. 7:10). El a fost un diavol (loan 6:70). El nu a avut niciodată baia regenerării (loan 
13:10-11). EI s-a dus la locul său (Fapte 1:25). Când Isus l-a numit fiul pierzării (loan 
17:12), sensul versetului e acesta: „Cei pe care Tu Mi i-ai dat i-am păzit, şi niciunul dintre 
ei nu s-a pierdut, decât fiul pierzării, pentru ca Scriptura să se împlinească”. Textul de la 
loan 18:9 arată clar că „cei pe care Tu Mi i-ai dat” se referă la cei unsprezece, adică la cre- 
dincioşii adevăraţi, nu la Iuda. 


„Câteva păreri alternative susținute de cei care cred că pasajul se referă la creştinii adevărați 


care nu-şi pot pierde mântuirea: 


* Credincioşii care cad în păcat, dorind apoi să fie reînnoiți la pocăință, adică, să fie mân- 
tuiți din nou. Făcând aceasta, ei L-ar aşeza din nou pe Cristos înapoi pe cruce, declarând cu 
neruşinare că lucrarea Lui săvârşită odată pentru totdeauna nu ar fi de ajuns să mântuie pe 
veci. 

* Creştinii care comit păcat şi sunt supuşi judecății lui Dumnezeu în viaţa aceasta, dar sunt 
mântuiţi în viața viitoare. 

* Creştinii care sunt avertizaţi împotriva apostaziei, fiind astfel împiedicaţi efectiv de a 
comite acest păcat. Dar aceasta este o interpretare pur ipotetică. 


O părere alternativă a celor care cred că pasajul se referă la creştinii adevărați care îşi pot 
pierde mântuirea: 


* Credincioşii care sunt în siguranță pe vecie, cu condiţia să nu comită acel păcat unic al 
apostaziei. ed. 


Pocăinţa şi credinţa nu sunt fapte meritorii prin care noi am putea contribui cu ceva la 
lucrarea isprăvită a lui Cristos. 


. Cuvântul chastening (disciplinare) cuprinde tot ce este implicat în creşterea unui copil — 


instruire, încurajare, îndreptare, pedepsire, etc. 


De fapt, este un negativ a/căruit din cinci părți în greacă! 

Apostaţi sau alunecaţi? 


Partea a doua 


Inainte de a ne despărți de tema apostaziei, ne mai rămâne să examinăm pasajele perti- 
nente din 1 loan şi din Iuda. Ele ne vor ajuta să confirmăm definiţia unui apostat, întărind 
cazul nostru pentru siguranţa veşnică a credinsiosului. 


18 Copilaşilor, este ceasul cel de pe urmă. Şi, după cum aţi auzit că are să vină 
Anticrist, Să ştiţi că acum S-au ridicat mulţi anticrişti: prin aceasta cunoaştem că 
este ceasul de pe urmă. 19 Ei au ieşit din mijlocul nostru, dar nu erau dintre ai 
noştri. Căci dacă ar fi fost dintre ai noştri, ar fi rămas cu noi, ci au ieşit ca să se 
arate că nu toți sunt dintre ai noştri. 20 Dar voi ați primit ungerea din partea Celui 
sfânt şi ştiţi orice lucru. 21 V-am scris nu că n-aţi cunoaşte adevărul, ci pentru că 
îl cunoaşteţi şi ştiţi că nicio minciună nu vine din adevăr. 22 Cine este mincinosul, 
dacă nu cel ce tăgăduieşte că Isus este Cristosul? Acela este Anticristul, care tăgă- 
duieşte pe Tatăl şi pe Fiul. 23 Oricine tăgăduieşte pe Fiul n-are pe Tatăl. Oricine 
mărturiseşte pe Fiul are şi pe Tatăl. 24 Ce ați auzit de la început aceea să rămână 
în voi! Dacă rămâne în voi ce aţi auzit de la început, şi voi veți rămine în Fiul şi în 
Tatăl. 25 Şi făgăduinţa pe care ne-a făcut-o EI este aceasta: viața veşnică. 26 
V-am scris aceste lucruri în vederea celor ce caută să vă rătăcească. 27 Cât des- 
pre voi, ungerea pe care aţi primit-o de la El rămine în voi şi n-aveţi trebuinţă să 
vă învețe cineva, ci, după cum ungerea Lui vă învaţă despre toate lucrurile şi este 
adevărată, şi nu este o minciună, rămâneţi în EI, după cum v-a învăţat ea. 28 Şi 
acum, copilaşilor, rămâneţi în EI, pentru ca atunci când Se va arăta EI, să avem 
îndrăzneală şi, la venirea Lui, să nu rămânem de ruşine şi depărtaţi de EI (1 loan 
2:18-28). 


Aici loan îşi avertizează cititorii cu privire la învățătorii apostați, reamintindu-le că 
Duhul Sfânt este suficient să-i păzească de învățăturile eretice. Epoca Bisericii este ceasul 

din urmă. Deja sunt învăţători falşi, care promovează câteva dintre aceleaşi doctrine ca şi 
Antiscrist, care va veni. Pe vremea lui loan, gnosticii erau apostaţi. Ei s-au dat la început 
drept credincioşi, dar, în cele din urmă, I-au întors spatele lui Cristos, părăsind părtăşia 
creştină. Prin faptul că au căzut de la credință, ei au demonstrat că niciodată n-au fost năs- 
cuţi din nou cu adevărat. 

Credincioşii au o ungere, adică lucrarea de învățătură a Duhului Sfânt. Având Cuvântul 
lui Dumnezeu şi Duhul lui Dumnezeu, ei au tot ce le trebuie pentru învățătură sănătoasă şi 
o viaţă evlavioasă. Adevărul este ceea ce spune Dumnezeu. Credincioşii au adevărul şi ştiu 
că învăţăturile contrare lui sunt o minciună. 

Testul critic este ce crede cineva despre Isus Cristos. A tăgădui că Isus este Cristosul 
este duhul anticristic. Dacă nu-L are cineva pe Fiul, nu-L are nici pe Tatăl. 

Astfel, credincioşii sunt îndemnați să rămână în doctrina sănătoasă pe care loan şi cei- 
lalți apostoli i-au învăţat şi astfel să continue în părtăşie fericită cu Fiul şi cu Tatăl. Ei nu 
trebuie să uite făgăduinţa de viață veşnică pe care le-o face Cristos tuturor celor născuţi din 
nou. La aceasta nu sunt ataşate niciun fel de condiţii. 

Întotdeauna există pericolul învăţătorilor înşelători. Dar Duhul Sfânt rămâne în copiii 
lui Dumnezeu şi, prin urmare, ei n-au nevoie de „adevărul” în plus al acestor apostaţi gnos- 
tici. Duhul Sfânt este garanţia că credincioşii vor rămâne în Cristos. 

loan face apel la sfinți să rămână în Cristos, pentru ca atunci când Se va arăta EI la 
Răpire şi la Scaunul de Judecată (adică la tribunalul Său), loan şi ceilalți apostoli să aibă 
încredere şi să nu fie ruşinaţi înaintea Lui. (loan e sigur că cititorii săi se vor afla acolo!) 
Aici nu se pune problema de încredere în contrast cu condamnarea, ci cu ruşinea. 

Să analizăm acum un alt pasaj care se ocupă de apostazie. 


Dacă vede cineva pe fratele său săvârşind un păcat care nu duce la moarte, să se 
roage; şi Dumnezeu îi va da viaţă, pentru cei ce n-au săvârşit un păcat care duce 
la moarte. Este un păcat care duce la moarte; nu-i zic să se roage pentru păcatul 
acela (1 loan 5:16). 


Este aproape inevitabil ca versetul acesta să nu fie folosit de către cei care susțin doctri- 
na siguranţei condiționate. Pare să lase uşa deschisă pentru posibilitatea ca un creştin să 
comită un păcat de neiertat,! pentru acest creştin rugăciunea fiind zadarnică. Dar asta să 
spună oare versetul respectiv?2 

Mai întâi de toate, nu se spune că un credincios este cel care comite un păcat ce duce la 
moarte. Cel care comite un păcat ce nu duce la moarte este un frate, adică, un copil adevă- 
rat al lui Dumnezeu. Dar nu se menţionează deloc cuvântul „„frate” în a doua parte a verse- 
tului. 

În al doilea rând, loan nu spune dacă moartea din acest verset este moartea fizică sau 
moartea veşnică spirituală. Trebuie să apelăm la context, pentru a dobândi înțelegerea 
corectă. 

O mare parte a scrisorii a fost scrisă pentru a apăra Biserica de învățătorii falşi, cunos- 
cuţi sub denumirea de gnostici. Pretinzând că ar poseda cunoştinţe superioare, aceşti 

oameni s-au infiltrat în adunările creştine, dându-se drept credincioşi, ba chiar şi botezân- 
du-se. Dar, în cele din urmă, ei au părăsit părtăşia creştină cu totul, dovedind că niciodată 
n-au fost mântuiţi. Aceştia s-au dovedit a fi apostaţi. Ei păcătuiau păcate care duceau la 
moarte. Era imposibil să fie reînnoiţi la pocăință (Ev. 6:4-6). 

Şi astfel, loan arată aici că sunt unii oameni pentru care nu are rost să te rogi. În cazul 
celor mai multe păcate, e posibil ca Dumnezeu să-l aducă pe păcătos la pocăință, pentru 
aceasta noi trebuind să ne rugăm. Dar apostazia este un păcat care duce inevitabil la moar- 
te spirituală. Or, când cineva cade până în acest punct, nu mai trebuie să ne pierdem timpul 
pe genunchi pentru el sau pentru ea. 


5 Vreau să vă aduc aminte, măcar că ştiţi odată pentru totdeauna toate aceste lucruri, 
că Domnul, după ce a izbăvit pe poporul Său din țara Egiptului, în urmă a nimicit pe 
cei ce n-au crezut. 6 EI a păstrat pentru judecata zilei celei mari, puşi în lanţuri veş- 
nice, în întuneric, pe îngerii care nu şi-au păstrat vrednicia, ci şi-au părăsit locuinţa. 
7 Tot aşa, Sodoma şi Gomora şi cetățile dimprejurul lor, care se dăduseră ca şi ele la 
curvie şi au poftit după trupul altuia, ne stau înainte ca o pildă, suferind pedeapsa 
unui foc veşnic. 8 Totuşi, oamenii aceştia, târâți de visările lor, îşi pângăresc la fel 
trupul, nesocotesc stăpânirea şi batjocoresc dregătoriile. 9 Arhanghelul Mihail, 
când se împotrivea diavolului şi se certa cu el pentru trupul lui Moise, n-a îndrăznit 
să rostească împotriva lui o judecată de ocară, ci doar a zis: „Domnul să te mustre!” 
10 Aceştia, dimpotrivă, batjocoresc ce nu cunosc şi se pierd singuri în ceea ce ştiu 
din fire, ca dobitoacele fără minte. || Vai de ei! Căci au urmat pe calea lui Cain! 
S-au aruncat în rătăcirea lui Balaam, din dorinţa de câştig! Au pierit într-o răscoală 
ca a lui Core! 12 Sunt nişte stânci ascunse la mesele voastre de dragoste, unde se 
ospătează fără ruşine împreună cu voi şi se îndoapă de-a binelea, nişte nori fără 
apă, mânaţi încoace şi încolo de vânturi, nişte pomi tomnatici fără rod, de două ori 
morţi, desrădăcinaţi (luda 1:5-12). 


În epistola sa, Iuda se ocupă aproape exclusiv de apostaţi. Cum am explicat în altă 
parte, un apostat este unul care pretinde că crede în Domnul, dar apoi se întoarce împotriva 
Lui cu răutate şi cu ură. El nu este un alunecător, ci un frădător. 

Iuda oferă aceste exemple de apostazie din Vechiul Testament: israeliți care n-au cre- 
zut, îngerii care au păcătuit şi locuitorii Sodomei şi ai Gomorei (v. 5-7). Apoi el trece la 
apostații contemporani lui şi la necurăţia lor morală, la sfidarea de către aceştia a autorităţii 
şi la acuzele aduse de aceştia oficialităților, lucru pe care nici Mihail n-a voit să-l facă (v. 
8-9). Arătând dispreţ față de puterile guvernamentale, de fapt, ei îşi arătau disprețul față de 
Dumnezeu. 

Ei sunt asemenea lui: 

* Cain — care a respins mântuirea printr-o Jertfă substituţionară. 

* Balaam — care a cumpărat şi a vândut privilegii şi beneficii religioase. 

* Fiilor lui Core — care s-au răsculat împotriva autorităţii şi au uzurpat poziția lor 

religioasă. 

Ei au invadat adunările creştine ca nişte pete murdare, nori înşelători şi pomi fără rod, 
de două ori morți. 


O asemenea descriere aspră nu li se potriveşte celor care au avut şi au credință autenti- 


că. Aceştia sunt conducătorii religioşi, ale căror vieţi dovedesc că nu s-au născut din nou 
niciodată. 


NOTE FINALE 


1. Sunt trei păcate care nu se iartă: 


a. 


Atribuirea minunilor făcute de Isus prin puterea Duhului Sfânt, cum că ar fi fost 
făcute prin puterea Diavolului, aducând astfel hulă Duhului Sfânt, numindu-L 
„Diavolul” (Mat. 12:24, 31-32). 


„ Pretinzând că îmbrățişează credinţa creştină, pentru ca apoi cineva s-o abandoneze 


şi să-L tăgăduiască pe Cristos că este deopotrivă Dumnezeu pe deplin şi Om pe 
deplin (Ev. 6:4-6, 10:29). 


„A muri fără credinţă în Domnul Isus Cristos (loan 3:18b). 


2. Versetul acesta a constituit piatra de încercare a comentatorilor, deoarece ei simt că au 
nevoie de informaţii suplimentare. lată câteva dintre explicațiile care s-au propus cu 
privire la cel al cărui păcat duce la moarte: 


a. 


b. 


Un credincios care îşi pierde mântuirea datorită unui păcat neprecizat. 

Un credincios care suferă moarte fizică din pricina unui păcat nemărturisit. 

S-ar putea să fie o boală incurabilă, de pildă, care e rezultatul unui păcat sexual. În 
cazul acesta, rugăciunea este inutilă. 


.. Un credincios care comite omucidere şi, prin urmare, trebuie să sufere pedeapsa 


cu moartea, deoarece Dumnezeu a decretat-o (Gen. 9:6). 


. Un credincios care săvârşeşte vreun păcat din cale-afară de urât, care-l face 


nepotrivit pentru a mai sluji pe pământ (Fapte 5:1-11), dar care se califică pentru 
Cer, prin meritele lui Cristos. 


.. Un apostat. Aceasta e poziţia care credem noi că se potriveşte cel mai bine 


contextului. 

14 
A mărturisi doar cu buzele, 
sau a avea viață veşnică reală? 
Partea 1 


Biblia este o carte foarte realistă, care descrie purtarea omului aşa cum este ea. Nu 
priveşte prin ochelari cu lentile roz, presupunând că toţi oamenii ar fi de partea lui 
Dumnezeu. Mai degrabă, ea face distincție netă între cei care sunt doar urmaşi nominali ai 
lui Cristos şi cei care sunt credincioşi autentici. De asemenea, face disticţie între cei care 
mărturisec doar cu gura că sunt credincioşi şi cei care posedă cu adevărat credinţa. 

Când Isus era pe pământ, EI a găsit aceste două categorii de oameni: erau unii care au 
crezut în EI când au văzut minunile săvârşite de EI (loan 2:23). Dar EI nu „a crezut” în ei. 
EI nu este încântat de felul de credinţă care cere un semn, pentru ca persoana respectivă să 
creadă. EI doreşte acel gen de credinţă care crede doar pentru că El a spus aşa. Deşi se 
spune că aceşti oameni au crezut în EI, totuşi, nu era o credință mântuitoare. Da, ei cre- 
deau cu mintea lor, dar nu şi cu inima lor. Ei nu erau decât mărturisitori cu buzele. 

În minunatul Său discurs despre Pâinea Vieţii, Isus a zis: „Cine mănâncă trupul Meu, 
şi bea sângele Meu are viaţa veşnică” (loan 6:54). A mânca trupul Său şi a bea sângele 
Său înseamnă, pur şi simplu, a crede în EI (vezi v. 47). Dar unii din ucenicii Săi au fost 
ofensaţi de ceea ce au auzit, zicând: „Vorbirea aceasta este prea de tot; cine poate s-o sufe- 
re?” şi astfel L-au părăsit (v. 66). Prin acest act de a-L fi părăsit definitiv, ei au demonstrat 
că erau ucenici doar cu numele. Când Isus i-a întrebat pe cei doisprezece dacă nu vor să 
plece şi ei, Petru a vorbit în numele tuturor, cu excepția lui Iuda, când a spus: „Doamne, la 
cine să ne ducem? Tu ai cuvintele vieţii veşnice. Şi noi am crezut şi am ajuns la cunoştinţa 
că Tu eşti Cristosul, Sfântul Dumnezeului celui viu” (v. 68-69). Această mărturisire i-a 
marcat ca ucenici adevăraţi ai Domnului Isus. 

În timpul lucrării pământeşti a Mântuitorului, au fost oameni care au profeţit în 
Numele Său, au scos demoni în Numele Său şi au săvârşit multe minuni în Numele Său 
(Matei 7:22). Şi totuşi, verdictul Său cu referire la ei a fost: „Niciodată nu v-am cunos- 

cut”. Au mărturisit că-L cunosc, dar EI nu i-a cunoscut pe ei. I-a dat în vileag ca oameni 
care practicau nelegiuirea (versetul 23). 

Au fost şi alţii care au mâncat şi au băut în prezenţa Sa şi L-au auzit învăţându-i pe 
oameni pe străzile lor (Luca 13:26). Ei au crezut că e de ajuns să se asocieze cu Mântuitorul. 
Din nou, El a afirmat că nu-i cunoaşte, condamnându-i ca lucrători ai fărădelegii (v. 27). 
Da, pe din afară, oamenii aceştia Îl urmau pe Isus, dar nu se pomeneşte nimic despre cre- 
dința adevărată la ei. Pur şi simplu, se lăsau duşi de val. 

În zilele de la începutul Bisericii, a existat un caz clasic al unuia care Îl urma pe Cristos 
doar cu buzele, dar nu din inimă. Când Filip a predicat evanghelia în Samaria, un influent 
spiritist, pe nume Simon, a crezut şi a fost botezat (Fapte 8:13). La început, acest fapt pare 
promițător. Dar să nu uităm că există o pseudo-credință, care nu e totuna cu credința mân- 
tuitoare. Am văzut deja acel gen de credință în loan 2:23-25 şi 6:66. Chiar şi demonii cred 
(lacov 2:19). Ceea ce urmează în continuare arată că Simon nu poseda semnele unui ade- 
vărat copil al lui Dumnezeu. 

Când Simon a văzut că samaritenii care au crezut au primit Duhul Sfânt când mâinile 
apostolilor au fost aşezate peste ei, a voit că cumpere acea putere, foarte probabil din moti- 
ve mercantile, ca să impulsioneze negoțul său. Trist, dar adevărat el n-a fost singurul escroc 
sau şarlatan care a încercat să câştige o mulțime de bani, mimând evlavia (1 Tim. 6:5b)! 

Observaţi cum l-a demascat Petru şi întrebaţi-vă dacă ar rosti asemenea cuvinte despre 
un credincios adevărat. 

Banii tăi să piară împreună cu tine. Petru a spus: „Tu şi cu banii tăi să se ducă în iad, 
pentru că ai crezut că poţi să cumperi darul lui Dumneze cu bani” (versiunea TEV). Întrucât 
niciun credincios adevărat nu va pieri niciodată (loan 3:16), Simon nu era deloc născut din 
nou. 

Tu ai crezut că darul lui Dumnezeu se poate cumpăra cu bani. Darul lui Dumnezeu de 
aici este Duhul Sfânt. Simon voia să cumpere capacitatea de a conferi Duhul la alți oameni. 
Nu este niciun indiciu în Scriptură că Simon a primit vreodată Duhul Sfânt. 

Tu n-ai nici parte, nici sorț în toată treaba aceasta. În loc să fie un mermbru al părtă- 
şiei creştine, el era pe din afară, privind înăuntru — toate datorate faptului că nu avea nicio 
parte în chestiunea mântuirii. 

Inima ta nu este curată înaintea lui Dumnezeu. Deşi aceste cuvinte pot fi rostite la 
adresa unuia care alunecă, contextul sugerează o persoană care avea nevoie să se nască de 
sus şi să primească o inimă nouă. 

Pocăieşte-te dar de această răutate a ta. Cuvântul folosit aici pentru a se pocăi înseam- 
nă a se întoarce la Dumnezeu din păcat. 

Roagă-te Domnului să ţi se ierte gândul acesta al inimii tale, dacă este cu putință. 
Dumnezeu este Acela care dăruieşte iertare eternă păcătosului pocăit, care crede. Dar ca 
Tată, El dăruieşte iertarea părintească unuia din copiii Săi, când acesta îşi mărturiseşte 
păcatele. Aici este avut în vedere Dumnezeu, nu Tatăl. Cuvintele dacă este cu putință nu 
sugerează incertitudinea sau lipsa de bunăvoință din partea lui Dumnezeu, ci posibila încă- 
pățânare a lui Simon. 

Căci văd că eşti plin de fiere amară şi în lanţurile fărădelegii. Dacă un pom se cunoaş- 


60 


A MĂRTURISI DOAR CU BUZELE, SAU A AVEA VIAȚĂ VEŞNICĂ REALĂ? (PARTEA 1) 


te după rodul său, iar dacă rodul lui Simon a fost o răutate din cale-afară de mare, ridică 
întrebări serioase cu privire la starea lui spirituală. 

Ca răspuns la usturătoarea incriminare, vrăjitorul l-a rugat pe apostol să se roage pen- 
tru el. Ar fi fost mai bine dacă s-ar fi pocăit de păcatul său, primindu-L pe Cristos ca Domn 
şi Mântuitor. Dar era clar că el a mărturisit doar cu buzele, neavând în el rădăcina. 

Aici îmi aduc aminte de cuvintele colegului meu, Jean Gibson, care spunea adesea. 
„Deşi credem în siguranţa eternă a mântuirii credinciosului, nu credem în siguranţa eternă 
a celor care doar mărturisesc”. Cei a căror credinţă nu este decât o acceptare a faptelor isto- 
rice să nu-şi închipuie că sunt pe veci în Cristos. A fi membru al unei biserici nu e totuna cu 
a fi creştin. Nicio siguranță nu-ți aduce credinţa doar cu mintea, ci trebuie să fie şi o predare 
faţă de o Persoană. 

Mai multe din parabolele Domnului nostru fac distincție între mărturisirea doar cu 
buzele şi posedarea vieții veşnice; sau între credincioşii nominali şi sfinții autentici. Dar 
înainte de a le studia individual, se cuvine să facem, în chip de introducere, câteva remarci 
privitoare la parabolele împărăției cerurilor. Două sunt aspectele împărăției. Mai întâi, 
există o sferă a mărturisirii exterioare. În acest sens, oricine crede în Dumnezeu sau îşi 
mărturiseşte adeziunea faţă de EI ca Rege face parte din Împărăţie. Dar mai este şi sfera 
realităţii lăuntrice. Pentru a fi un cetăţean adevărat al Împărăției, o persoană trebuie să se 
nască din nou (loan 3:3, 5). Aşadar, este posibil să fii un supus al împărăției doar prin măr- 
turisire, sau este posibil să ai supunere autentică faţă de Rege. 

Este derutant să ne gândim că există rău şi ipocrizie în Împărăţia cerurilor, până când 
vedem acea împărăție în sensul ei lărgit, cuprinzând şi marturisirea (doar cu buzele), şi 
realitatea ei. Este similară cu deosebirea dintre creştinătate şi creştinism. Astfel, sunt mulți 
oameni în creştinătate, care nu sunt, de fapt, creştini. 

Acum sa vedem distincţia care se face în parabole între ucenicii nominali şi adevărații 
credincioşi. 


Parabola celor patru feluri de soluri (Mat. 13:3-23; Luca 8:4-15) 


Această parabolă parcurge timpul scurs între lucrarea Domnului pe pământ şi perioada 
Strâmtorării. Isus este Semănotorul, iar sământa este Cuvântul lui Dumnezeu. Țarina este 
lumea. Cuvântul cade peste patru feluri de sol, adică întâlneşte patru feluri de reacţii din 
partea oamenilor. Ucenicii sunt astfel pregătiți pentru faptul că nu oricine aude Cuvântul 
va deveni un credincios adevărat. 

Ascultătorul întruchipat de sămânţa căzută pe marginea drumului nu a înțeles Vestea Bună 
pentru că nu a voit (vezi loan 7:17) şi astfel a pierdut prilejul s-o înțeleagă. Apoi cel reprezen- 
tat de sămânța căzută pe pământ pietros la început a primit Cuvântul cu bucurie. Ar fi fost mai 
bine dacă l-ar fi primit cu căință, cu pocăință. Când au venit presiunile să întoarcă spatele 
Cuvântului, în vremuri de prigoană, el s-a întors cu o sută optzeci de grade. Ascultătorul repre- 
zentat prin sămânţa căzută pe pământul plin de spini de asemenea a arătat, inițial, interes, dar 
apoi a dat o prioritate mai mare intereselor lumii, plăcerilor şi bogățiilor sale înşelătoare. Pe 
când, ascultătorul întruchipat de sămânţa căzută în pământ bun a primit Cuvântul, l-a crezut şi 


61 


ODATĂ ÎN CRISTOS, PE VECI ÎN CRISTOS 
a adus rod pentru Dumnezeu, în propriul său caracter şi în slujirea față de alții. 
Primele trei feluri de sol sunt neproductive, şi astfel se referă la cei ce mărturisesc doar 
cu buzele. Numai pământul bun rodeşte o recoltă. Astfel, sămânţa a patra îi reprezintă pe 
credincioşii autentici, cei care au viață veşnică reală. 


Parabola grâului şi a neghinei (Mt. 13:24-30, 36-43) 


Această parabolă îi arată şi ea foarte clar pe ucenicii nominali din Împărăţie. Diavolul 
este un imitator prin excelenţă, care seamănă neghină în țarina semănată cu grâu. Exact aşa 
cum neghina se aseamănă cu grâul, tot aşa şi imitatorii creştinilor uneori manifestă toate 
semnele exterioare ale credincioşilor adevăraţi. Dar neghina este o plantă nefolositoare. Va 
fi neghină în Împărăţie până Se va întoarce Cristos, ca să domnească. Atunci oamenii 
reprezentați prin neghină vor fi adunaţi şi judecaţi, pe când sfinţii vor intra în Mia de ani. 


Parabola seminţei de muştar (Mt. 13:31-32) 


Ca o sămânță de muştar să devină un pom este o dezvoltare anormală. Aici este înfăţi- 
şată creşterea anormală a creştinătăţii, sfera în care învăţătura creştină este cea dominantă. 
Păsările cerului, respectiv învățătorii falşi, se odihnesc în ramurile sale. Cu alte cuvinte, 
cultele deraiate şi ereticii care se dau drept creştini invadează creştinătatea. 


Parabola aluatului (Mt. 13:13) 


Aluatul întotdeauna reprezintă răul în Biblie — fie prin învățătură periculoasă (Marcu 
8:15, Gal. 5:9), fie prin comportament rău (1 Cor. 5:6-8). În această parabolă, o femeie 
frământă drojia în cocă. Femeia (care nu are voie să propovăduiască învățătură, | Tim. 
2:12), amestecă învățătura greşită în hrana copiilor lui Dumnezeu. Cele mai multe culte 
deraiate conţin ceva adevăr, dar l-au contaminat cu erezie. 


Parabola năvodului ! (Mt. 13:47-52) 


La sfârşitul Marii Strâmtorări, îngerii îi vor despărţi pe cei răi de cei drepti. Asta va 
cuprinde şi separarea credincioşilor nominali de cei care s-au năcut din nou. Cei dintâi vor 
fi nimiciți, pe când cei din urmă vor intra în era de aur, marcată de pace şi prosperitate. 


Parabola robului neiertător (Mt. 18:23-35) 


Avem aici un om care îi datora o sumă uriaşă regelui. Întrucât falimentase, regele a 
poruncit ca atât el, cât şi familia lui să fie vânduți ca robi. Când s-a rugat să i se dea şansa să 
poată plăti ce datora, regelui i s-a făcut milă de el şi i-a iertat întreaga datorie. 

Apoi suntem confruntaţi cu reversul situației. Datornicul iertat a descoperit că unul 
dintre lucrătorii săi îi datora o nimica toată. În pofida rugăminţilor şi promisiunilor acestu- 

ia, datornicul care a fost iertat nu a dat ascultare rugăminților celui ce-i datora o sumă infi- 
mă, nevoind să-l ierte. Atunci stăpânul său s-a înfuriat şi a poruncit să fie dat pe mâna chi- 
nuitorilor. 

Rezultă clar din text că parabola se adresează credincioşilor, întrucât a venit ca răspuns 
la întrebarea ridicată de Petru cu privire la iertare. Şi întrucât este pentru credincioşi, 
urmează că se ocupă de iertarea părintească, iar nu de iertarea judiciară. Aceasta e o dis- 
tincție importantă. Iertarea judiciară sau eternă este ceea ce acordă Dumnezeu Judecătorul 
unui păcătos, când acesta crede în Domnul Isus Cristos. Înseamnă că Cristos, ca Substitut, 
a plătit pedeapsa pentru păcatele sale, el nemaitrebuind să plătească pentru ele. Pe când, 
iertarea părintească este ceea ce Dumnezeu Tatăl îi dăruieşte unui credincios păcătos, când 
acesta îşi mărturiseşte păcatul şi se lasă de el. lertarea aceasta nu este evanghelia pentru cei 
nemântuiţi. Noi nu suntem mântuiţi iertându-i pe alții. Dar este vitală pentru credincioşi, 
dacă e ca aceştia să umble în părtăşie cu Dumnezeu Tatăl. (Observaţi cuvintele „Tatăl vos- 
tru ceresc” în versetul 35.) 

Deci am văzut că pasajul se adresează credincioşilor şi că are de a face cu iertarea 
părintească, iar nu cu cea veşnică. Dar, aşa stând lucrurile, cum vom înţelege versetul 34? 


Și stăpânul s-a mâniat şi l-a dat pe mâna chinuitorilor, până va plăti tot ce dato- 
ra. 


Propuvăduieşte oare textul acesta că un credincios poate să-şi piardă mântuirea? 

Observaţi, mai întâi, ce nu spune textul. EI n-a fost aruncat în întunericul de afară, în 
judecata veşnică sau la pierzarea focului, ci a fost dat pe mâna unor chinuitori neprecizați. 
Cine sunt aceştia? 

Întrucât robul nu mai era în părtăşie cu Domnul, chinuitorii săi sunt suferinţa şi chinul 
care însoțesc această condiţie. Un creştin alunecat de la credință este chinuit de agonia 
aprigă a unui cuget vinovat, de ruşinea de a-L fi dezonorat pe Mântuitorul său, de pierderea 
bucuriei mântuirii. EI este tulburat de blocarea vieţii sale de rugăciune, de buze sigilate 
când trebuie să dea o mărturie, precum şi de mâna Domnului, care îl dsciplinează. 

În cadrul parabolei, slujitorul cel rău urma să îndure strâmtorarea până când avea să 
plătească stăpânului cei 10.000 de talanţi (echivalând cu vreo câteva milioane de dolari). 
Evident, era imposibil să plătească această sumă. Pentru copilul lui Dumnezeu este o cale 
mai bună: să-şi mărturisească şi să se lase de păcat. Atunci va primi iertarea şi va fi readus 
la părtăşie. 

Parabola nunţii fiului de împărat (Mt. 22:1-14) 


Este foarte nimerit ca împărăția cerurilor să fie comparată cu o nuntă, unde predomină 
bucuria celebrării. Prima invitație a regelui a fost respinsă. Prin urmare, el a deschis uşile 
larg tuturor celor care doreau să ia parte la nuntă. Când regele a observat însă un om care 
nu avea îmbrăcămintea corespunzătoare pentru nuntă, a poruncit ca omul acela sa fie arun- 
cat afară. 

Pentru a înţelege această parabolă, trebuie să înțelegem că pe vremea aceea hainele 

adecvate de nuntă erau puse la dispoziție de gazdă. Deci oaspetele nu avea nicio scuză. 
Când a fost somat, acestuia 1-a pierit glasul. El reprezintă o persoană care vrea să se bucure 
de binefacerile împărăției. Dar apoi el vine îmbrăcat cu propria lui neprihănire, iar nu cu 
neprihănirea pe care o pune Dumnezeu la dispoziţie prin credinţa în Cristos. El este un 
creştin doar cu numele. 


Robul credincios şi robul cel rău (Mt. 24:45-51) 


Deşi nu se spune că aceasta e o parabolă, totuşi, are toate semnalmentele unei parabo- 
le. Când Mântuitorul va reveni să-Şi înființeze Împărăţia, EI îi va răspăti generos pe cei 
care au îngrijit de interesele Lui, în special de cele ale slujirii casei Lui. Evident, aceştia 
sunt slujitorii adevăraţi şi EI îi numeşte credincioşi, înţelepţi şi binecuvântați. 

Dar mai sunt şi alți slujitori care profită de întârzierea Sa, maltratându-şi colegii lor 
slujitori şi chefuind cu beţivii. Aceştia nu sunt slujitori autentici ai lui Cristos, ci slujitori 
răi, care arată prin comportarea lor că nu s-au născut niciodată din nou. Ei sunt făţarnici, 
care vor avea parte de aceeaşi condamnare a tuturor celor prefăcuți. 


Parabola celor zece fecioare (Mt. 25:1-13) 


Cadrul acestei istorii binecunoscute a celor zece fecioare (sau domnişoase de onoare 
ale mirelui) este încheierea Marii Strămtorări, urmată de a Doua venire a Domnului. În 
această perioadă, vor exista două categorii de oameni. Fecioarele înțelepte îi reprezintă pe 
adevărații credincioşi, iar fecioarele nechibzuite sunt oamenii neconvertiți. O deosebire 
crucială între ele este faptul că fecioarele înțelepte au untdelemn în candele. Desigur, unt- 
delemnul este un simbol care-L reprezintă pe Duhul Sfânt. 

La miezul nopţii, când va veni mirele, fecioarele înțelepte vor fi gata, intrând cu el în 
sala de ospăț? probabil o expresie figurată, reprezentând Mileniul. Fecioarele nechibzuite 
cer în zadar să fie lăsate să intre, dar Domnul le va demasca, arătând că au mărturisit doar 
cu buzele, neavând viaţa veşnică, zicând „Niciodată nu v-am cunoscut”. Niciodată aceştia 
nu au fost mântuiți prin credința în Domnul; El nu a spus: „Nu vă mai cunosc”. 


Parabola talanţilor (Mt. 25:14-30) 


În Noul Testament, un talant era o unitate monetară. În limbajul nostru, ortografiat 
talent, a căpătat sensul de dar sau capacitate. În această parabolă, trei oameni au primit 
talanți din partea unui om bogat, după capacitățile lor, ca să-i investească în folosul lui. 
Când s-a întors el dintr-o călătorie prelungită, a cerut să i se dea socoteala. Primii doi 
dublaseră suma încredințată, drept care stăpânul le-a dat responsabilitate peste multe pro- 
iecte. Al treilea administrator şi-a îngropat unicul talant şi a zis, scuzându-se: „Doamne, 
am ştiut că eşti om aspru, care seceri de unde n-ai semănat şi strângi de unde n-ai vânturat”. 
Or, dacă asta credea el despre stăpânul său, atunci trebuia să-i fi depus banii la bancă, pen- 
tru ca aceştia să câştige dobândă. Drept pedeapsă, el va fi aruncat în întunericul de afară, 

unde va fi plânsul si scrâşnirea dinţilor. 

Primii doi oameni îi reprezintă pe adevărații slujitori ai Domnului, care investesc cu 
fidelitate pentru Împărăţie. Al treilea este un slujitor doar cu numele. Asta se vede din felul 
în care a vorbit despre domnul său: „Eşti un om aspru, pe nedrept aşteptându-se la prea 
mult şi profitând pe spinarea altora”. Niciun credincios adevărat nu ar putea să-L acuze pe 
Domnul nostru de aşa ceva! 

Se vede din felul cum ÎL descrie pe Domnul. A fost un om rău, leneş şi nefolositor. 
Păcatele sale au fost acuzaţiile false şi delăsarea (Ev. 2:3). Se vede din pierzarea lui. El a 
fost aruncat în întunericul de afară. Pe scurt, el mărturisea că este slujitor, dar nu era unul 
adevărat. 

Pe lângă exemplele de mai sus de mărturisire doar cu buzele, pe de o parte, şi de pose- 
dare cu adevărat a vieţii veşnice, pe de alta, mai avem şi alte pasaje care vorbesc despre 
oameni ce se pretind creştini, dar arată prin viețile lor că nu sunt. 


Îndepărtarea de la credinţă (1 Tim. 4:1) 


În 1 Timotei 4:1, apostolul Pavel prevede că în zilele de pe urmă unii se vor depărta de 
la credință. Cei care cred că un creştin se poate pierde folosesc ca dovadă acest verset. Ei 
argumentează că, dacă unii se îndepărtează de la credință, înseamnă că odată o țineau, dar 
acum nu o mai țin! Dar cum se pot ei îndepărta de ceva de care nu s-au ținut niciodată? 

Răspunsul este că ei se îndepărtează de la o credință „doar cu buzele”. Ei ar putea fi 
creştini nominali, care n-au trăit niciodată experiența naşterii din nou. În lumea actuală, 
oricine crede în Dumnezeu şi se poartă frumos cu mama lui se califică ca şi creştin. Ştim cu 
toții că în majoritatea bisericilor evanghelice sunt membri care zac mai departe în păcatele 
lor. Când un binecunoscut pastor a fost întrebat dacă toți oamenii din adunarea lui erau 
membri ai familiei lui Dumnezeu, el a răspuns: „N-aş vrea să fiu legat cu cătuşe de unii 
dintre ei când vor muri aceştia”, ceea ce e un mod ironic de a spune că n-ar vrea să meargă 
unde merg ei. 

Acum, aceşti oameni ar putea, cu siguranță, să se îndepărteze de la credință, părăsind 
părtăşia creştină, învăţătura creştină şi morala creştină. Cei care se îndepărtează de la cre- 
dință în 1 Timotei se îndreaptă, în schimb, spre: 


* părtăşia demonică — adică duhuri înşelătoare; 
* învățătura demonică — adică învățăturile dracilor; 
* morala demonică — adică spun minciuni în fățărnicie şi au o conştiinţă scrijelată. 


Ei se depărtează de credință, apucându-se de spiritism. Nu se sugerează deloc că un 
credincios va face aceste lucruri. Mai degrabă, lui Timotei i se atrage atenția că aşa va fi 
când marea apostazie se va întinde în toată lumea, iar el este îndemnat să-i avertizeze pe 
frați că acest lucru se va întâmpla. 

Răsturnarea credinţei (1 Tim. 1:20; 2 Tim. 2:16-18) 


Ce se spune despre Imeneu şi Filet? Unii iau exemplele lor ca o dovadă că oamenii 
mântuiți pot ulterior să se piardă. Ei fac două presupuneri enorme: mai întâi, că aceşti doi 
oameni au fost credincioşi autentici; iar a doua că ei şi-au pierdut mântuirea. Dar nu vom 
câştiga argumentul bazându-ne pe presupuneri. 

Când se spune la 1 Timotei 1:19 ,,... şi să păstrezi credinţa şi un cuget curat, pe care unii 
l-au respins...”, cuvintele „pe care” se referă la „un cuget curat”, nu la „credinţă”. Acest 
lucru este clar arătat în greacă, limba originală în care a fost scris Noul Testament. 

Adesea suntem obligați să spunem despre oameni de tipul lui Imeneu şi Filet ce-a spus 
Pavel despre galateni: „Am îndoieli cu privire la voi” (Gal. 4:20). Este interesant şi, proba- 
bil, semnificativ că imediat după ce-i descrie pe aceşti doi oameni, apostolul spune: 
„Domnul îi cunoaşte pe cei care sunt ai Săi” 2 Tim. 2:19). Noi nu putem întotdeauna afir- 
ma cu certitudine, dar Domnul ştie. lar dacă cineva declară că este al lui Cristos, el sau ea 
trebuie să demonstreze acest lucru, depărtându-se de fărădelege. 

Iată ce putem şti cu certitudine despre Imeneu şi Filet: 


* Ei s-au rătăcit în ce priveşte credinţa. A se rătăci nu e totuna cu a abandona. Mulți 
credincioşi s-au rătăcit, mergând după noutăţi religioase („picanterii”) şi învățături dubioa- 
se. Este posibil să fii creştin, şi totuşi să fii instabil din punct de vedere doctrinar. 

+ Eiauspuscă învierea a avut deja loc. Ei nu au negat învierea, dar au fost greşiți cu 
privire la natura şi timpul ei. Probabil ei au aplicat-o la suflet, pe când cuvântul se referă 
întotdeauna la trup. Ei propovăduiau că a avut loc nu se ştie la ce dată, pe când, noi ştim că 
este încă în viitor. E posibil să fii creştin, şi totuşi să fii foarte neştiutor. 

* Ei răstoarnă credința unora. Asta poate însemna că a lăsat o dâră de confuzii şi ac- 
țiuni subversive. Este posibil să fii un creştin, şi totuşi să nu fii un lucrător bun. 

* Imeneu a suferit naufragiu în privința credinţei (1 Tim. 1:19-20). Poate că nu a fost 
chiar dezertor, dar a eşuat în viaţa şi în slujirea sa. Pavel a spus că l-a dat pe mâna Satanei, 
ca să înveţe să nu mai hulească. Singura dată când se pomeneşte despre această acţiune 
judiciară de a fi dat cineva pe mâna Satanei se găseşte la 1 Corinteni 5:5. Acolo textul se 
referă la un credincios care săvârşise un act imoral. EI trebuia să fie excomunicat din bise- 
rică şi astfel să fie plasat în teritoriul Satanei, „pentru ca duhul lui să fie salvat în ziua 
Domnului Isus”. Aşadar, este posibil ca Imeneu să fi fost un credincios. Este posibil să fii 
creştin, şi totuşi să fi eşuat spiritual. 

+ Alexandru este amintit în 1 Timotei 1:20 împreună cu Imeneu. Şi el a respins un 
cuget curat, naufragiind în ce priveşte credința creştină. Pavel l-a dat pe mâna Satanei pen- 
tru ca şi el să înveţe să nu hulească. Nu ştim dacă a fost acelaşi Alexandru care i-a pricinuit 
lui Pavel mult rău 2 Tim. 4:14). 

Pentru a lua o decizie clară cu privire la aceşti oameni, trebuie să aflăm mai multe 
lucruri. Aşadar, [până atunci] trebuie să-i punem în sertarul intitulat: „În aşteptarea unor 
informaţii suplinentare”. 

Dima (2 Tim. 4:10) 


Dima a fost unul dintre colegii lui Pavel în prima sa întemniţare la Roma (Filimon 
1:24; vezi şi Col. 4:14). Ulterior l-a părăsit pe apostol „din dragoste pentru lumea de acum” 
(2 Tim. 4:10). Este acesta cazul unui credincios adevărat care şi-a pierdut mântuirea? Din 
care categorie face el parte: a celor care au mărturisit doar cu buzele, sau a celor care au 
avut viață veşnică? 

Faptul că a slujit împreună cu Pavel nu dovedeşte că a fost convertit vreodată. luda a 
slujit cu Cristos, şi mulți alții care au pretins că-l slujesc lui Cristos s-a dovedit mai pe 
urmă că nu sunt ai Lui. 

Cel mai clar indiciu că nu a fost un copil autentic al lui Dumnezeu este faptul că a iubit 
lumea de acum. Apostolul loan declară, în felul său direct: „Dacă cineva iubeşte lumea, 
dragostea Tatălui nu este în el” (1 loan 2:15b). 

Singurul fapt care mai atenuează puţin cazul lui Dima este faptul că l-a părăsit pe 
Pavel, dar nu se spune că L-a părăsit şi pe Cristos. Dar această parte pozitivă este contraca- 
rată prin faptul că a iubit lumea. Deci, există temeiuri suficiente să credem că Dima nu L-a 
cunoscut pe Domnul. 

Mulţi slujitori ai Domnului au avut o experienţă similară cu cea a lui Pavel. Ei cunosc 
durerea de a afla că un preaiubit coleg de lucrare, în care au avut încredere, s-a dovedit, 
până la urmă, că e un credincios fals. 


NOTE FINALE 


1. Am sărit peste pilda comorii ascunse şi peste pilda perlei de mare preţ, întrucât ele nu au 
legătură cu tema mărturisirii cu buzele, în contrast cu posedarea reală a veţii veşnice. 


2. Cele mai multe versiuni redau textul: „ospăţul de nuntă”, mai degrabă decât simpla 


căsătorie (în engleză: marriage), cum este în KJv şi NKJV. Căsătoria avusese deja loc în 
Cer, la Răpire. Acum Mirele vine împreună cu mireasa Lui, Biserica, la banchet. 

15 
A mărturisi doar cu buzele, 
sau a avea viață veşnică reală? 
Partea Il 


Epistolele Noului Testament acordă atenţie specială diferenţei dintre cei care doar 
mărturiseşte cu buzele şi cei care au viaţă veşnică reală. Una dintre acestea este Întâi loan. 
Oamenii cărora li se adresează loan direct erau credincioşi autentici. Dar ei erau tulburați 
de un grup de învățători falşi, numiţi gnostici.| 

Aceşti practicanți aroganți ai religiei la început s-au prefăcut a fi creştini. Dar curând 
au început să se ivească probleme. Ei pretindeau că posedă o învăţătură specială de la 
Dumnezeu şi că erau mai avansați spiritualiceşte decât credincioşii simpli, de rând. Ei 
negau Dumnezeirea lui Cristos, trăiau în imoralitate flagrantă şi-i tratau pe credincioşi cu 
dispreț, pretinzând, între timp, că erau fără păcat (pretenţia de căpetenie a apostaţilor!).2 

loan şi-a scris scrisoarea pentru a-i asigura pe credincioşii autentici că este o deosebi- 
re între ei şi aceşti eretici. Credincioşii care 1 se închinau lui Cristos ca Fiul lui Dumnezeu, 
care trăiau vieţi de neprihănire şi dragoste, mărturisindu-şi păcatele, erau adevărații pose- 
sori ai Împărăției. Prin contrast cu aceştia, gnosticii erau martori falși ai credinţei. 


5 Vestea pe care am auzit-o de la EI şi pe care v-o propovăduim este că Dumnezeu 
e lumină şi în EI nu este întuneric. 6 Dacă zicem că avem părtăşie cu EI, şi 
umblăm în întuneric, mințim şi nu trăim adevărul. 1 Dar dacă umblăm în lumină, 
după cum EI Însuşi este în lumină, avem părtăşie unii cu alții; şi sângele lui Isus 
Cristos, Fiul Lui, ne curăţeşte de orice păcat. 8 Dacă zicem că n-avem păcat, ne 
înşelăm singuri, şi adevărul nu este în noi. 9 Dacă ne mărturisim păcatele, EI este 
credincios şi drept ca să ne ierte păcatele şi să ne curățească de orice nelegiuire. 
10 Dacă zicem că n-am păcătuit, ÎI facem mincinos şi Cuvântul Lui nu este în noi. 
1 Copilaşilor, vă scriu aceste lucruri ca să nu păcătuiţi. Dar dacă cineva a păcă- 
tuit, avem la Tatăl un Mijlocitor, pe Isus Cristos, Cel neprihănit. 2 El este jertfa de 
ispăşire pentru păcatele noastre; şi nu numai pentru ale noastre, ci pentru ale 
întregii lumi. 3 Şi prin aceasta ştim că Îl cunoaştem, dacă păzim poruncile Lui. 4 

Cine zice: „Îl cunosc ” şi nu păzeşte poruncile Lui este un mincinos şi adevărul nu 
este în el. 5 Dar cine păzeşte Cuvântul Lui în el dragostea lui Dumnezeu a ajuns 
desăvârşită; prin aceasta ştim că suntem în El. 6 Cine zice că rămâne în El trebuie 
să trăiască şi el cum a trăit Isus. 1 Preaiubiţilor, nu vă scriu o poruncă nouă, ci o 
poruncă veche, pe care aţi avut-o de la început. Porunca aceasta veche este 
Cuvântul pe care l-aţi auzit. 8 Totuşi, vă scriu o poruncă nouă, lucru care este ade- 
vărat atât cu privire la EI, cât şi cu privire la voi; căci întunericul se împrăştie şi 
lumina adevărată şi răsare chiar. 9 Cine zice că este în lumină, şi urăşte pe fratele 
său este încă în întuneric până acum. 10 Cine iubeşte pe fratele său rămâne în 
lumină şi în el nu este niciun prilej de poticnire. 11 Dar cine urăşte pe fratele său 
este în întuneric, umblă în întuneric şi nu ştie încotro merge, pentru că întunericul 
i-a orbit ochii (1 loan 1:5—2:11). 


În procesul explicării fiecărui verset al acestui pasaj, în mod simplu, vom da răspunsuri 
la versete care, chipurile, propovăduiesc mântuirea condiționtată. 

1:5 Chiar de la începutul misiunii Sale publice, Isus i-a învăţat pe oameni că Dumnezeu 
este lumină (e perfect din punct de vedere moral) şi că nu este întuneric (necurăţie) în El. 

Oricine mărturiseşte părtăşie cu EI, dar trăieşte în păcat, minte şi nu practică adevărul 
credinţei creştine. 

Dacă trăim o viaţă curată, după cum El este sfânt, atunci avem părtăşie cu Tatăl, cu 
Fiul şi cu frații credincioşi, fiind încontinuu curățiți de orice păcat (prin mărturisirea lui şi 
depărtarea de el). 

1:8 Dacă afirmăm că nu avem o natură păcătoasă sau că nu am comis fapte păcătoase, 
ne înşelăm singuri şi nu rostim adevărul. 

1:9 Dacă ne mărturisim păcatul, EI este credincios promisiunii Sale şi are baza nepri- 
hănită de pe care să ne ierte de păcat şi să ne curăţească de tot ce nu este drept. 

1:10 Dacă spunem că suntem fără păcat, Îl facem pe Dumnezeu mincinos şi tăgăduim 
adevărul Cuvântului. 

2:1 Norma de perfecţiune a lui Dumnezeu este ca noi să nu păcătuim deloc. (El nu ar 
putea să spună altceva mai prejos de asta!) Dar EI a purtat de grijă în cazul în care păcătu- 
im. (El rămâne Tatăl nostru, chiar dacă păcătuim.) Noi avem un Avocat onest, care să ple- 
deze cauza noastră. 

2:2 lar prin jertfa Sa, al nostru Avocat al Apărării a satisfăcut toate pretenţiile lui 
Dumnezeu formulate împotriva păcatelor noastre. Moartea Sa este suficientă pentru păca- 
tele întregii lumi, dar acele păcate sunt iertate doar atunci când un păcătos Îl primeşte pe 
Domnul Isus ca Dumnezeu şi Mântuitor. 

2:3 Unul dintre semnele unui adevărat credincios este că de obicei ascultă de 
Domnul. 

2:4 Oricine spune că este creştin, dar de obicei nesocoteşte poruncile Domnului este 
un martor fals. 

2:5 Dragostea lui Dumnezeu şi-a atins scopul în cel care îşi face obicei din a asculta de 
El. Asta e dovada practică a faptului că acea persoană este mântuită. 

2:6 Vorbirea trebuie să fie pe măsura umblării. Viaţa cuiva trebuie să fie în armonie cu 
mărturisirea sa. Toţi cei care afirmă că sunt în Cristos trebuie să trăiască o viaţă creştină. 

2:7 Porunca de a ne iubi unii pe alții datează încă de la începutul lucrării lui Cristos pe 
pământ. Cititorii lui loan o auziseră de la început. 

2:8 Dar există un sens în care ea este nouă. Deşi a fost totdeauna adevărată în viaţa 
Domnului nostru, acum ea este adevărată şi pentru faptul că lumina creştinismului strălu- 
ceşte în sfinți. 

2:9 Dar întunericul este încă în oricine îşi urăşte fratele. De fapt, acesta a fost totdeau- 
na în întuneric şi încă mai este. 

2:10 Cel care îşi iubeşte fratele trăieşte în lumină. EI nu se poticneşte şi nu-i face pe 
alții să se poticnească. 

2:11 Oricine îşi urăşte fratele este orb. EI trăieşte în întuneric şi nu ştie încotro merge. 

În cele mai multe din aceste versete, loan face distincţie între un credincios adevărat şi 
un simplu mărturisitor (observați repetarea cuvintelor: „cel care spune” (2:4, 6,9). 


Nu iubiţi lumea, nici lucrurile din lume. Dacă iubeşte cineva lumea, dragostea 
Tatălui nu este în El. Căci tot ce este în lume: pofia firii pământeşti, pofia ochilor şi 
lăudăroşia vieţii nu este de la Tatăl, ci din lume. Și lumea şi pofta ei trece, dar cine 
face voia lui Dumnezeu rămâne în veac (| loan 2:15-17). 


Unul din semnele unui creştin adevărat este faptul că nu iubeşte lumea, în sensul că nu 
se lasă controlat de această iubire. În realitate, cei mai mulţi credincioşi sunt atraşi de lume, 
într-o anumită măsură. Dar dacă cineva trăieşte cu scopul de a se complace în pofta firii 
[cărnii], pofta ochilor şi mândria vieţii, omul acela nu poate în acelaşi timp să-L iubească 
pe Tatăl. El trăieşte pentru un sistem condamnat să piară. Numai cei ce trăiesc pentru a face 
voia lui Dumnezeu vor trăi în veac. 

Nu găsim aici niciun suport pentru mântuirea condiţionată. Sunt contrastaţi iubitorii 
lumii cu iubitorii lui Dumnezeu; şi cei mântuiţi pe de o parte, iar pe de alta, cei pierduţi. 

Dar de ce să-i avertizezi pe creştini să nu iubească lumea, când oricum ei n-o pot face? 
Pentru că lumea poate să aibă o influență negativă asupra copiilor lui Dumnezeu, chiar 
dacă nu va putea să ocupe locul întâi în viaţa lor. 


Dacă ştiţi că EL este neprihănit, să ştiţi şi că oricine trăieşte în neprihănire este 
născut din El. Vedeţi ce dragoste ne-a arătat Tatăl, să ne numim copii ai lui 
Dumnezeu! Şi suntem. Lumea nu ne cunoaşte, pentru că nu L-a cunoscut nici pe 
EI. Preaiubiţilor, acum suntem copii ai lui Dumnezeu. Şi ce vom fi nu s-a arătat 
încă. Dar ştim că atunci când Se va arăta EL, vom fi ca El, pentru că Îl vom vedea 
aşa cum este. Oricine are nădejdea aceasta în EI se curăţeşte, după cum EL este 
curat. Oricine face păcat, face şi fărădelege; şi păcatul este fărădelege. Şi ştiţi că 
EI S-a arătat ca să ia păcatele; şi în EI nu este păcat. Oricine rămâne în EL nu 
păcătuieşte;, oricine păcătuieşte nu L-a văzut, nici nu L-a cunoscut. Copilaşilor, 
nimeni să nu vă înșele! Cine trăieşte în neprihănire este neprihănit, cum EL Însuşi 

este neprihănit. Cine păcătuieşte este de la diavolul, căci diavolul păcătuieşte de 
la început. Fiul lui Dumnezeu S-a arătat ca să nimicească lucrările diavolului. 
Oricine este născut din Dumnezeu nu păcătuieşte, pentru că sămânţa Lui rămâne 
în el; şi nu poate păcătui, fiindcă este născut din Dumnezeu (| loan 2:29-—3:9). 


Cum e Tatăl, aşa e şi fiul. Este un fapte al vieţii naturale că din viaţă se naşte ceva ase- 
mănător. Copiii se nasc după chipul şi asemănarea părinților. Tot aşa este şi în domeniul 
spiritual. Întrucât Tatăl este neprihănit, tot aşa şi copiii Săi vor practica neprihănirea. 

Gândul exprimat prin cuvintele „cei care sunt născuţi din EI” (2:29) îl face pe loan să 
izbucnească într-o exclamație de uimire pentru faptul că suntem copii ai lui Dumnezeu. 
Nici nu-i de mirare că lumea nu ne recunoaşte şi nu apreciază cine suntem! Nici pe Domnul 
nostru nu L-a recunoscut. 

Apoi, într-o minunată izbucnire de bucurie pentru siguranţa veşnică a mântuirii, apos- 
tolul exprimă faptul necondiționat că noi (cititorii lui şi toţi credincioşii adevăraţi) vom fi 
preschimbaţi în chipul lui Cristos uitându-ne ţintă la EI. Nu e nici o îndoială asupra acestui 
fapt! Între timp, perspectiva aceasta are rolul de a ne purifica nădejdea. Şi nu trebuie să 
uităm că această nădejde este sigură, deoarece se întemeiază pe Cuvântul lui Dumnezeu. 

Cu aceasta loan ajunge la un alt semn distinctiv al credinciosului. Deşi încă mai păcă- 
tuieşte, el nu trăieşte sub dominația păcatului. Stilul său de viaţă nu este caracterizat de 
prezența păcatului în viaţa sa. Nu este un păcătos deprins cu păcătuirea. Următoarea par- 
frazare urmăreşte să exprime ideea aceasta: 

4. Oricine practică păcatul practică şi fărădelegea, iar păcatul său este fărădelege.3 

5. Şi ştiţi că EI S-a arătat ca să ne ia păcatele, şi în EI nu este păcat. 

6. Oricine rămâne în E], deci un creştin, nu păcătuieşte la nesfârşit, din obicei. Oricine 
este stăpânit de păcat nu L-a văzut, nici nu L-a cunoscut. 

7.Copilaşilor, cel care practică neprihănirea este neprihănit, după cum EI este neprihănit. 

8. Cel a cărui viaţă este păcătoasă este de la diavolul, căci el păcătuieşte de la început. 
De aceea S-a arătat Fiul lui Dumnezeu pe pământ, ca să nimicească lucrările diavolului.+ 

9. Oricine e născut din Dumnezeu nu trăieşte în păcat, deoarece sămânța lui, adică 
viaţa lui Cristos, rămâne în el, iar el nu poate păcătui la nesfârşit, pentru că el este copil al 
Dumnezeu.5 

Textele 1 Ioan 3:4-9 şi 5:18 vor fi tratate mai în amănunt în capitolul intitulat 
„Ocazional sau de regulă?” 


Acum ne vom îndrepta atenţia spre scrisoarea lui Iacov, în care el se ocupă de mărturi- 
sirea cu buzele, pe de o parte, şi de realitatea propriu-zisă, pe de alta. Vom remarca tonul 
diferit al epistolei faţă de Întâi loan. Iacov se adresa unor oameni în viaţa cărora părea să 
existe o contradicţie între mărturisirea lor cu buzele şi realitatea credinţei. Astfel, Iacov a 
fost îndemnat să le scrie fără ocolişuri ceea ce se impunea pentru a pătrunde prin învelişul 
tare al inimilor multora dintre cititorii săi. El îi previne că au nevoie de fapte bune pentru a 
susține pretenţia că sunt creştini. 

Iacov 2:14-26 a fost, de-a lungul istoriei, unul dintre cele mai controversate pasaje din 

întreaga Scriptură. Unii susțin că textul respectiv ar propovădui că suntem mântuiți prin 
fapte sau, în orice caz, parțial prin fapte. Adepții mântuirii condiționate îl iau ca motivaţie 
în afirmaţia că mântuirea ar fi păstrată prin fapte. Dar să vedem în ce fel modul nostru de a 
înţelege deosebirea dintre susținători şi posesori ne va ajuta să aducem lumină: 


Frații mei, ce-i foloseşte cuiva să spună că are credinţă, dacă n-are fapte? Poate 
oare credinţa aceasta să-l mântuiască? Dacă un frate sau o soră sunt goi şi lipsiţi de 
hrana de toate zilele, şi unul dintre voi le zice: ,„,Duceţi-vă în pace, încălziţi-vă şi 
săturaţi-vă!” fără să le dea cele trebuincioase trupului, la ce i-ar folosi? Tot aşa şi 
credința: dacă n-are fapte, este moartă în ea însăşi. Dar va zice cineva: „Tu ai cre- 
dinţa, iar eu am faptele”. „„Arată-mi credința ta fără fapte, şi eu îți voi arăta credinţa 
mea din faptele mele”. Tu crezi că Dumnezeu este unul, şi bine faci, dar şi dracii 
cred... şi se înfioară! Vrei dar să înţelegi, om nesocotit, că credinţa fără fapte este 
zadarnică ? Avraam, părintele nostru, n-a fost el socotit neprihănit prin fapte, când 
a adus pe fiul său Isaac jertfă pe altar? Vezi că credinţa lucra împreună cu faptele lui 
şi, prin fapte, credința a ajuns desăvârşită. Astfel s-a împlinit Scriptura, care zice: 
„Avraam a crezut pe Dumnezeu şi i s-a socotit ca neprihănire ”; şi el a fost numit 
„prietenul lui Dumnezeu ”. Vedeţi dar că omul este socotit neprihănit prin fapte, şi nu 
numai prin credință. Tot aşa, prostituata Rahav n-a fost socotită şi ea neprihănită 
prin fapte, când a găzduit pe soli şi i-a scos afară pe altă cale? După cum trupul fără 
duh este mort, tot aşa şi credinţa fără fapte este moartă (Iacov 2:14-26). 


Cuvintele lui Iacov sunt folosite uneori pentru a se încerca să se demonstreze că cre- 
dinţa în Cristos nu este de ajuns. Credinţa inițială a cuiva trebuie să fie încontinuu urmată 
de fapte bune pentru a avea efect. Astfel, credinţa fără fapte este moartă. Dar să analizăm 
versetele cu atenţie şi să vedem ce spun ele în realitate: 

Versetul 14 nu spune că omul acesta are credinţă. Se spune doar că e/ susţine aceasta. 
Este o credinţă întemeiată pe „aşa spune cutare”, dar nu a intervenit nicio schimbare reală 
în viaţa sa. Faptele de aici nu sunt o condiţie pentru mântuirea sa continuă. Ele sunt dovada 
credinţei mântuitoare. Când Cristos intră în viaţa cuiva, EI va produce o schimbare profun- 
dă. Nu este de ajuns să mărturiseşti credinţa cu buzele. Persoana respectivă trebuie să se 
pocăiască efectiv de păcatele sale şi să se încreadă în Cristos ca Domn şi Mântuitor. 

Versetele 15-17 ilustrează şi subliniază inutilitatea cuvintelor lipsite de fapte. Aşa este 
şi credinţa bazată doar pe fapte, care nu are ca roadă viaţa divină. 

Versetul 18. Un credincios adevărat îl va provoca pe un om care are doar credință 
nominală să-şi demonstreze credinţa lipsită de fapte corespunzătoare. Nu ţine! O astfel de 
credință este invizibilă. Tocmai faptele descoperă existența unei credinţe autentice. Astfel 
pe bună dreptate credinciosul poate afirma: „Îţi voi arăta credinţa mea prin faptele mele”. 

Versetul 19. O credinţă pur intelectuală, o convingere rezultată din observarea faptelor, 
nu este suficientă. Chiar şi demonii cred în existenţa unui singur Dumnezeu şi tremură. 
Dar asta nu-i salvează. 

Versetul 20. Noi nu suntem mântuiţi prin fapte. Nu suntem mântuiţi prin credință plus 

fapte. Dar suntem mântuiţi prin acel fel de credinţă care rezultă într-o viaţă de fapte bune. 
Faptele bune nu contribuie la prelungirea mântuirii, căci asta ar fi o formă de mântuire prin 
fapte. Mai degrabă, ele sunt urmarea inevitabilă a adevăratei credințe mântuitoare. 

Versetele 2 1-24. În continuare, lacov îl dă pe Avraam ca exemplu de credinţă autenti- 
că. În Geneza 15:6 este scris: „Avram a crezut pe Domnul, şi Domnul i-a socotit lucrul 
acesta ca neprihănire”. Cu alte cuvinte, el a fost îndreptăţit prin credință. Peste mulți ani, 
poate peste 20 de ani, a fost îndreptățit prin fapte, când s-a arătat dispus să-l aducă pe Isaac 
ca jertfă de ardere de tot lui Dumnezeu (Gen. 22:10). Lucrarea lui a demonstrat realitatea 
credinței lui. 

Dar observați că nu a fost ceea ce am numi noi de obicei o „faptă bună”, căci avea 
intenţia să-şi ucidă fiul! Singurul motiv pentru care a fost bună era demontraţia credinței 
sale în Dumnezeu. 

Versetul 25. Acelaşi lucru este valabil şi în cazul lui Rahav. Fapta ei a constituit un act 
de trădare — de obicei, considerată o faptă rea, care nu a mântuit-o şi nici n-a contribuit la 
mântuirea ei, dar a fost o dovadă că credința ei în Dumnezeul lui Israel era autentică. 

Versetul 26. Iacov încheie subiectul, amintindu-ne că, după cum trupul (vizibil) fără 
duh (invizibil) este mort, tot aşa credinţa (care este invizibilă) fără fapte (vizibile) tot moar- 
tă este. 

În general, acesta nu este un pasaj potrivit pentru a căuta să se demonstreze siguranţa 
condiționată. Nu demonstrează că faptele bune trebuie adăugate la credinţă, pentru a 
dobândi mântuirea în continuare. Dar subliniază, totuşi, că acolo unde este credință adevă- 
rată vor fi şi fapte corespunzătoare, care s-o scoată în evidență. 


NOTE FINALE 
1. Denumirea provine din grecescul gnosis (cunoaştere). Ei credeau că ştiu mult mai mult 
decât creştinii obişnuiţi. 


2. Gnosticismul s-a ramificat ulterior în mai multe subdiviziuni. De pildă, unii dintre 
adepţii săi au căzut în destrăbălare, pe când alţii au practicat ascetismul. 


3. Cuvântul comite” (oricine comite păcat) din versiunea NKJv nu e tocmai potrivit, deoa- 
rece se are în vedere practicarea păcatului, contrastată cu „practicarea neprihănirii” din 
2:29, 


4. Din versetele 6, 8 şi 9, în traducerea NKJV s-ar putea înțelege că un creştin nu păcătuieş- 
te deloc. Desigur, această afirmaţie este contrazisă de 1 loan 1:8-10; 2:1. Mai degrabă, 
este avută în vedere viaţa de păcat ca stil de viață, în contrast cu practicarea neprihănirii 
din 3:7, 10. Şi este ilustrată prin purtarea diavolului, care a „păcătuit de la început”, în 
mod caracteristic pentru el. 


5. Oaltă interpretare care acceptă siguranța eternă consideră aceasta ca o afirmaţie că firea 
nouă („născută din Dumnezeu”) nu poate păcătui deloc. 

16 
Legea sau harul? 


În ultimă instanţă, chestiunea siguranței credinciosului depinde de modul în care înțe- 
legem harul lui Dumnezeu. Ambele părți din această controversă vor fi de acord că mân- 
tuirea este prin har, deosebirea însă intervine când trebuie să precizăm ce înțeleg ei prin 
har. 

Este important să ne amintim că doar două sunt principiile în care se poate oferi mân- 
tuirea: legea şi harul. 

Principiul legii înseamnă că este ceva meritoriu pe care îl putem şi trebuie să-l facem 
pentru a câştiga mântuirea sau pentru a o păstra. Principiul harului, în schimb, afirmă că 
mântuirea este favoarea nemeritată a lui Dumnezeu, de la început şi până la sfârşit. Nu 
este ninciun lucru pe care-l putem sau trebuie să-l facem pentru a câştiga, a merita sau a 
păstra mântuirea, ci ea este darul fără plată, primit prin credință, fiind complet separat de 
fapte. 

Cele două principii sunt diametral opuse. Pavel explică clar că ele nu pot fi confunda- 
te: „Şi dacă este prin har, atunci nu mai este prin fapte; altminteri, harul n-ar mai fi har. Şi 
dacă este prin fapte, nu mai este prin har; altminteri, fapta n-ar mai fi faptă” (Rom. 11:6). 
Mântuirea nu poate fi parţial prin fapte şi parțial prin har. 

Cei care cred în siguranţa condiţionată vor fi de acord că mântuirea inițială este prin 
har, dar apoi ei mai cred că o persoană poate să-şi piardă mântuirea, fie prin decizia de a 
înceta să mai creadă, fie prin păcătuire gravă sau prelungită. Dar prin scrierile lor ei tră- 
dează faptul că încearcă să amestece legea cu harul. De pildă, unul din promotorii săi de 
frunte a afirmat: 


„Domnia lui Isus asupra eului, vieții şi averilor trebuie să fie recunoscută, dacă 
dorim să-L cunoaştem ca Mântuitor”.| 


Iar în alt loc el spune: 


„Păzirea poruncilor Sale nu este facultativă pentru un om care vrea să intre în 

viaţă, ci este un aspect esenţial al credinţei mântuitoare”.? 


ŞI iarăşi: 
„Există, negreşit, un sens în care omul este «propriul său mântuitony”.3 


În general, se argumentează că trebuie să credem şi să nu încetăm să credem. Trebuie 
să îndurăm. Trebuie să perseverăm. Trebuie să ne ţinem strâns [de credință]. Accentul cade 
pe ceea ce trebuie să facem noi, iar nu pe ceea ce a făcut Dumnezeu, adică pe efortul ome- 
nesc, nu pe darul divin. Aşa sunt faptele — sunt principiul legii, care spune că omul trebuie 
să facă ceva ca să câştige sau să-şi păstreze mântuirea sa. 

Unii din creştinii galateni fuseseră mântuiţi prin har, prin credință, fără să ţină legea. 
Dar mai târziu, ei au crezut în învățătorii falşi, care spuneau că acum ei trebuiau să țină 
legea, dacă nu voiau să-şi piardă credinţa. Şi astfel Pavel i-a mustrat „Sunteţi aşa de nechib- 
zuiți? După ce aţi început prin Duhul, vreți acum să sfârşiți prin firea pămâîntească?” (Gal. 
3:3), 

EI ar fi trebuit să-şi amintească de faptul că mântuirea este un dar fără plată, primit prin 
credinţă, care este totalmente liber de fapte. Cristos Şi-a încheiat lucrarea pe cruce. Prin 
urmare, noi nu mai trebuie să încercăm să adăugăm la lucrarea Lui isprăvită. Acelaşi care 
începe această lucrare bună o va duce la bun sfârşit (vezi Filipeni 1:6). Păstrarea în sigu- 
ranță a sufletelor noastre este treaba lui Dumnezeu (1 Tim. 1:12). 

Desigur, în mod inevitabil, asta ridică întrebarea: „Ce se întâmplă când păcătuieşte un 
copil al lui Dumnezeu?” Confom uneia dintre păreri, el îşi pierde mântuirea şi trebuie să 
fie mântuit de nou. Cealaltă opinie spune că părtăşia sa cu Dumnezeu este întreruptă şi 
rămâne întreruptă, până când îşi mărturiseşte şi se lasă de păcatul respectiv. Susţinătorii 
primei opinii cred că metoda lui Dumnezeu de a produce sfinţenie este de a-i face pe cre- 
dincioşi să se teamă că-şi vor pierde mântuirea. În schimb, cei care fac parte din şcoala 
harului insistă că dragostea Domnului, iar nu frica de pedeapsă este motivaţia lor cea mai 
puternică. 

Să însemne oare că cei care sunt înrădăcinaţi în doctrina harului pot să continue să tră- 
iască în păcat? Doamne fereşte! Mai degrabă, asta ridică întrebarea dacă oamenii aceştiu 
au fost mântuiți cu adevărat. 

Aşadar, avem cele două poziţii: una spune că un creştin care păcătuieşte de repetate ori 
este pierdut (nu se precizează gravitatea sau durata păcatului). Cealaltă spune că dacă păca- 
tul este trăsătura caracteristică a cuiva, dacă este influența dominantă în viaţa sa, înseamnă 
că nu face parte din familia lui Dumnezeu. Căci dacă e mântuit cu adevărat, va fi constrâns 
de Domnul să-şi mărturisească păcatul şi să primească iertarea Tatălui. 

Iată câteva versete folosite pentru a sugera că credincioşii îşi dobândesc sau, dimpotri- 
vă, îşi pot pierde mântuirea prin modul lor de comportare: 


Dar cine va răbda până la sfârşit va fi mântuit (Matei 24:13). 

Luat în context, acest verset are aplicație specială la Marea Strâmtorare. Unii ar putea 
fi ispitiți să creadă că vor putea scăpa de persecuții şi de martiraj dacă vor tăgădui că sunt 
credincioşi. Dar Domnul îi încurajează că adevărata siguranță se găseşte în starea de a 
îndura până la sfârşit. 

Dar, şi în cazul în care se aplică la credinciosul din zilele noastre, versetul ne arată că 
adevărata credinţă întotdeauna are calitatea permanenţei. Credinţa poate suferi scăpări 
temporare, dar totdeauna îşi va reveni, mergând înainte. Un credincios poate să cadă de 
şapte ori, dar se va ridica din nou (vezi Prov. 24:16). Perseverenţa este caracteristica unui 
adevărat copil al lui Dumnezeu. „Cei ce se încred în Domnul sunt ca muntele Sionului, 
care nu se clatină, ci stă întărit pe vecie” (Ps. 125:1). 

A sugera că primim mântuirea veşnică răbdând [până la capăt] este în conflict cu cele 
peste 30 de versete care ne învaţă că suntem mântuiți prin credinţa în Domnul. 


Și a zis iudeilor care crezuseră în EI: „„Dacă rămâneţi în cuvântul Meu, sunteți în 
adevăr ucenicii Mei; veţi cunoaşte adevărul şi adevărul vă va face liberi” (loan 
8:31-32). 


Isus a rostit aceste cuvinte unor iudei care crezuseră în El. Ei puteau dovedi realitatea 
credinţei lor prin rămânerea în Cuvântul Său, ceea ce avea să demonstreze că erau ucenici 


în adevăratul sens al cuvântului, bucurându-se de puterea eliberatoare a Cuvântului. 


Adevărat, adevărat vă spun că, dacă păzeşte cineva cuvântul Meu, în veac nu va 
vedea moartea (loan 8:51). 


A păzi cuvintele Domnului Isus este un alt mod de a spune că noi credem în El. Știm 
aceasta comparând versetul cu Ioan 11:26. În primul, cel care păzeşte Cuvântul Său nu va 
muri niciodată. În al doilea, persoana care crede în EI nu va muri niciodată. Lucrurile egale 
cu acelaşi lucru sunt egale unul faţă de altul. 


NOTE FINALE 


1. Robert Shank, Life in the Son: A Study of the Docrine of Perseverance (Viaţa în Fiul: un 
studiu al doctrinei păstrării). Springfield, Missouri: Westcott Publishers, 1961, p. 16. 


2. Tbid., p.219. 


3. Ibid., p. 9. 

17 
Părtăşie sau relaţie? 


Uneori, când dăm peste probleme în Noul Testament, soluția o găsim în a face deose- 
bire între relaţie, pe de o parte, şi părtăşie, pe de alta. Când ne referim la relație, înțelegem 
prin aceasta înrudirea ce există între Dumnezeu Tatăl şi un credincios, care e stabilită prin 
naşterea din nou. Părtăşia se referă la spiritul fericit de familie ce există între un creştin şi 
membrii Dumnezeirii, acolo unde nu este păcat nemărturisit, ci este armonie, când ei 
umblă împreună în unitate. Un pasaj care face distincţie între relație şi părtăşie se găseşte 
la loan 13: 


1 Înainte de praznicul Paştelor. Isus, ca Cel care ştia că I-a sosit ceasul să plece 
din lumea aceasta la Tatăl şi fiindcă îi iubea pe ai Săi, care erau în lume, i-a iubit 
până la capăt. 2 În timpul cinei, după ce diavolul pusese în inima lui luda 
Iscarioteanul, fiul lui Simon, gândul să-L vândă, 3 Isus, fiindcă ştia că Tatăl Îi 
dăduse toate lucrurile în mâini, că de la Dumnezeu a venit şi la Dumnezeu Se 
duce, 4 S-a sculat de la masă, S-a dezbrăcat de hainele Lui, a luat un ştergar şi 
S-a încins cu el. 5 Apoi a turnat apă într-un lighean şi a început să spele picioare- 
le ucenicilor şi să le şteargă cu ştergarul cu care era încins. 6 A venit deci la 
Simon Petru. Și Petru I-a zis: „„Doamne, Tu să-mi speli mie picioarele? ” 7 Drept 
răspuns, Isus i-a zis: „Ce fac Eu, tu nu pricepi acum, dar vei pricepe după aceea ”. 
8 Petru I-a zis: „Niciodată nu-mi vei spăla picioarele! ” Isus i-a răspuns: „Dacă 
nu te spăl Eu, nu vei avea parte deloc cu Mine”. 9 „„Doamne”, I-a zis Simon 
Petru, „nu numai picioarele, dar şi mâinile şi capul!” 10 Isus i-a zis: „Cine s -a 
scăldat n-are trebuinţă să-şi spele decât picioarele, ca să fie curat de tot; şi voi 
sunteți curaţi, dar nu toți”. || Căci ştia pe cel ce avea să-L vândă, de aceea a zis: 
„Nu sunteți toți curați ” (versetele 1-11). 


Ce crâmpei uimitor! Îl vedem aici pe Atotputernicul Creator al universului îmbrăcân- 
du-Se cu şorțul unui sclav şi aplecându-Se să spele picioarele ucenicilor Săi. Când a ajuns 
la Petru, impetuosul apostol a protestat că ar fi nepotrivit ca Învățătorul să-i spele picioa- 

rele unui ucenic. „Niciodată nu-mi vei spăla picioarele!” a spus el. 

Domnul Isus i-a răspuns: „Dacă nu te spăl Eu, nu vei avea parte deloc cu Mine” (v. 8). 
Atunci Petru a solicitat o baie completă, nu doar picioarele să-i fie spălate. 

Isus i-a răspuns: „Cine s-a scăldat n-are trebuință să-şi spele decât picioarele, ca să fie 
curat de tot...” 

Cuvintele Mântuitorului din versetul 8 sunt folosite uneori pentru a susține doctrina 
siguranţei condiționate. Pentru a le înțelege corect, trebuie să le citim în contextul în care 
au fost rostite. 

Există o diferenţă între baia [completă] şi spălarea picioarelor. Prima este baia regene- 
rării, cum se spune în Tit 3:5: „EI ne-a mântuit, nu pentru faptele făcute de noi în neprihă- 
nire, ci pentru îndurarea Lui, prin spălarea [baia] naşterii din nou şi prin înnoirea făcută de 
Duhul Sfânt...” Cu alte cuvinte, baia este mântuirea, care are loc doar o singură dată. 

Dar mai este şi spălarea picioarelor. Dacă baia [generală] are loc o singură dată, spăla- 
rea picioarelor se face de repetate ori. În viaţa creştină, săvârşim păcat zilnic, întinându-ne. 
Avem nevoie în permanenţă de curăţire prin aplicarea Cuvântului lui Dumnezeu la viața 
noastră. Asta ne vorbeşte despre menținerea părtăşiei. Deşi relaţia este un lanţ care nu se va 
rupe niciodată, părtăşia este ca un fir de aţă, ce poate fi rupt cu uşurinţă. Păcatul întrerupe 
părtăşia, iar noi avem nevoie de slujba Cuvântului, pentru a ne fi curățită umblarea. 

Pe vremea lui Pavel, oamenii se duceau la baia publică să se îmbăieze complet. Dar 
chiar pe când se întorceau acasă, încălțați cu sandalele lor, picioarele se murdăreau iarăşi. 
Aceasta e o ilustrație nimerită a băii generale şi a spălării picioarelor. Baia este mântuirea; 
spălarea picioarelor este sfințirea. 

Întrucât baia regenerării are loc doar o singură dată, Petru nu mai avea nevoie de ea, 
căci era deja mântuit. Asta respinge argumentul conform căruia cineva este mântuit, după 
care îşi pierde mântuirea prin păcătuire, şi apoi este mântuit din nou. 

În actul regenerării se stabileşte o relaţie. Dumnezeu este Tatăl, iar credinciosul e copi- 
lul Său. Aşa cum este în cadrul relaţiei naturale, acest act este făcut odată pentru totdeauna. 
Păcatul nu întrerupe relația aceea. Dacă credinciosul păcătuieşte, Dumnezeu rămâne în 
continuare Tatăl său (1 loan 2:1b). 

Când i-a spus Domnul lui Petru: „Dacă nu te spăl Eu, nu vei avea parte deloc cu Mine”, 
EI S-a referit la părtăşie, nu la relație. Dacă nu era curățit în permanenţă de către Cuvânt, 
Petru nu putea umbla în părtăşie cu Învățătorul său. 

Curăţirea de către Cuvânt nu contrazice curățirea prin sângele lui Isus Cristos, Fiul lui 
Dumnezeu. Pe măsură ce ne însuşim Cuvântul, el ne conduce la mărturisirea şi părăsirea 
păcatului: „şi sângele lui Isus Cristos, Fiul Său, ne curăţeşte de orice păcat” (1 loan 1:7c). 
Aşadar, cele două nu sunt contradictorii, ci complementare. 

18 
Mântuire sau ucenicie? 


A nu face disticţie între versetele care se ocupă de mântuire şi cele care privesc uceni- 
cia a creat confuzie în domeniul siguranţei credinciosului. 

Când Dumnezeu făgăduieşte viaţă veşnică păcătoşilor pe baza credinţei, poţi şti că se 
are în vedere mântuirea sufletului. Dar când Domnul vorbeşte despre ucenicii adevăraţi, 
îndemnându-i să trăiască o viaţa de predare, plină de fapte bune şi de sacrificii, El Se 
ocupă de tema uceniciei. 

Nu există grade de mântuire. O persoană e mântuită sau nu e. Niciun credincios nu 
este mai adecvat pentru cer decât altul. Dacă cineva ÎL are pe Isus Cristos ca Domn şi 
Mântuitor, el este tot atât de adecvat pentru cer cât îl poate face Dumnezeu. EI nu este 
mântuit prin meritele sale, ci prin meritele Mântuitorului. „În Cristos” el este acceptat, 
complet şi făcut adecvat pentru cer. 

Deja am citat versete care se ocupă clar de mântuire; permiteți-ne să mai menţionăm 
doar câteva: Matei 11:28; loan 1:12; 3:16; 3:36; 5:24; 6:47; Fapte 16:31; Romani 10:9. 

Dar, în timp ce nu există grade în care putem să fim mai mult sau mai puţin adecvaţi 
pentru cer, există însă grade de ucenicie. De pildă, există copilaşi (bebeluşi), tineri şi 
părinți (1 loan 2:12-14). Unii încă se mai hrănesc cu lapte, în timp ce alții au trecut la 
hrană solidă (Ev. 5:12-14). Un ucenic este un elev şi, evident, sunt unii creştini care acu- 
mulează învățături mai mult decât alţii. 

Când este cineva mântuit, el sau ea începe să urmeze cursurile şcolii de ucenicie a lui 
Dumnezeu. Cu cât studiază şi ascultă mai mult Cuvântul, cu atât mai repede avansează de 
la o clasă la alta. Idealul uceniciei este să devenim asemenea Învăţătorului nostru. 

Isus a vorbit despre cei care rămân în Cuvântul Său, devenind, astfel, ucenici cu ade- 
vărat. Expresia „ucenici cu adevărat” poate indica idealul. Nimeni nu este un ucenic per- 
fect, dar oricine poate deveni un ucenic cu adevărat ascultând de enunţurile grele ale 
Domnului, cât şi de poruncile Sale simple. 

Ascultaţi câteva din enunţurile Sale grele: 


Dacă voieşte cineva să vină după Mine, să se lepede de sine, să-şi ia crucea în 
fiecare zi şi să Mă urmeze (Luca 9:23). 

Dacă vine cineva la Mine, şi nu urăşte pe tatăl său, pe mama sa, pe nevastă-sa, pe 
copiii săi, pe fraţii săi, pe surorile sale, ba chiar însăşi viața sa, nu poate fi uceni- 
cul Meu (Luca 14:26). 


Asta înseamnă că un ucenic ideal, unul în sensul cel mai deplin al cuvântului, Îl pune 
pe Cristos mai presus de relațiile omeneşti. 


Tot aşa, oricine dintre voi, care nu se leapădă de tot ce are, nu poate fi ucenicul 
Meu (Luca 14:33). 


Acum trebuie să fie clar că aceste versete nu sunt evanghelia. Ele nu reprezintă o veste 
bună pentru păcătoşii pierduţi, căci se cere o viață divină ca cineva să asculte de ele, şi sin- 
gura cale de a dobândi acea viaţa divină este de a te naşte din nou. În absenţa acesteia, 
versetele respective nu pot face altceva decât să condamne. 

Dar ele sunt o bună instruire pentru credincioşii care vor să umble în părtăşie strânsă 
cu Domnul Isus Cristos. Sunt idealuri reale, către care toţi creştinii trebuie să năzuiască. 

Iată acum câteva versete care se ocupă de ucenicie, iar nu de mântuire: 


Și stăpânul s-a mâniat şi l-a dat pe mâna chinuitorilor, până va plăti tot ce datora. 
Tot aşa vă va face şi Tatăl Meu cel ceresc, dacă fiecare din voi nu iartă din toată 
inima pe fratele său (Matei 18:34-35). 


Cum am explicat într-alt loc, nu se spune că ucenicul care n-a voit să ierte va fi dat pe 
mâna Satanei sau a iadului, ci a chinuitorilor, adică a tuturor necazurilor rezultate din a nu 
mai ifii în părtăşie cu Dumnezeu. Observaţi că pedeapsa nu este decât temporară, iar nu veş- 
nică — „până va plăti tot....” E va fi restaurat, readus la părtăşie de îndată ce va mărturisi şi 
se va lăsa de păcatul său şi va restitui ce datora. 


Şi oricine a lăsat case sau frați sau surori sau tată sau mamă Sau nevastă sau 
feciori sau holde pentru Numele Meu va primi însutit şi va moşteni viaţa veşnică 
(Matei 19:29). 


Asta înseamnă o mai mare capacitate de a se bucura de viaţa veşnică şi de răsplăți mai 
mari. Viaţa însăşi este primită prin credinţa în Cristos. 


Cine îşi iubeşte viaţa o va pierde; şi cine îşi urăşte viaţa în lumea aceasta o va păs- 
tra pentru viaţa veşnică (loan 12:25). 


Iarăşi, nu posedarea vieţii veşnice este aici în joc, ci răsplățile mai mari şi o delectare 
sporită a ei în cer. 


Aşadar, putem face următorul rezumat: Ori de câte ori găsiți versete care-i invită pe 

păcătoşi să-şi pună credinţa în Cristos, veţi şti că tema avută în vedere este mântuirea. În 
schimb, când veți găsi îndemnuri la dragoste, sfinţenie, trăire jertfitoate, stăruință sau la 
alte virtuţi creştine, veţi şti că ucenicia este avută în vedere. 


83 


19 
Rodire sau mântuire? 


1 Eu sunt adevărata viţă, iar Tatăl Meu este vierul. 2 Pe orice mlădiţă care este în 
Mine şi n-aduce roadă El o ia; şi pe orice mlădiţă care aduce roadă o curăţeşte, 
ca să aducă şi mai multă roadă. 3 Acum voi sunteți curaţi, din pricina cuvântului 
pe care vi l-am spus. 4 Rămâneţi în Mine, şi Eu voi rămâne în voi. După cum mlă- 
dița nu poate aduce roadă de la sine, dacă nu rămâne în viță, tot aşa nici voi nu 
puteţi aduce roadă, dacă nu rămâneți în Mine. 5 Eu sunt Viţa, voi sunteți mlădițe- 
le. Cine rămâne în Mine şi în cine rămân Eu aduce multă roadă; căci despărțiți 
de Mine, nu puteți face nimic. 6 Dacă nu rămâne cineva în Mine, este aruncat 
afară, ca mlădița neroditoare, şi se usucă; apoi mlădiţele uscate sunt strânse, 
aruncate în foc şi arse (loan 15:1-6). 


Tema de care ne ocupăm acum este rodirea, nu mântuirea! Nu este un mesaj pentru 
păcătoşi, ci un îndemn adresat sfinților, să aibă părtăşie mai strânsă cu Domnul. Mântuirea 
este un dar gratuit, dar o viaţă de intimitate cu Domnul Isus este pentru cei care rămân în 
dragostea Sa şi ascultă de poruncile Lui. 

În contrast cu Israelul, Domnul Isus este viţa adevărată. Națiunea aceea nu a adus 
decât struguri sălbatici (Isa. 5:2, 4). Dumnezeu Tatăl este Viticultorul. Toţi credincioşii 
sunt mlădiţe în viță, care-şi trag seva, viaţa, susținerea şi rodnicia din EI. 

Întrebarea cea mare din versetul 2 este: care e sensul lui „o ia”? Pentru un arminian, 
este o dovadă că un credincios adevărat poate să fie aruncat în iad. Unii cred că mlădiţa 
neroditoare este un fals mărturisitor. Alţii spun că înseamnă să fie scos din slujire prin 
boală sau moarte (Fapte 5:1-10; 1 Cor. 11:30). Sunt doar câteva dintr-o mulțime de inter- 
pretări, la care să ni se permită să mai adăugăm una. 

Cuvântul tradus prin „ia” ar putea fi redat tot atât de exact prin „ridică” sau „spriji- 
nă”.| De fapt, ar fi mult mai adecvat, ținând cont că este vorba de viticultură. Este imagi- 
nea unei ramuri ce se află întinsă pe jos, întinată şi infestată de insecte. Viticultorul o ridică 
de jos şi, probabil, că o sprijină cu un par, ajutând-o să poată rodi. 

În originalul grec cuvântul înseamnă „a ridica de jos” în următoarele pasaje, unde în 
nici un caz nu ar putea însemna „a tăia”: 

Luca 17:13: „ei şi-au ridicat glasul” 

loan 11:41: „Isus Şi-a ridicat privirea” 

Fapte 4:24: „ei şi-au ridicat glasul către Dumnezeu”. 
Apocalipsa 10:5: „îngerul... şi-a ridicat mâna spre cer”. 


Iată alte două versete, unde cuvântul înseamnă „a ridica”, iar nu „a lua”: 

Matei 9:6: „Scoală-te ”, a zis EI slăbănogului, „ridică-ți patul şi du-te acasă” (Vezi şi 
Marcu 2:3, 9, 11, 12; Luca 5:24-25; loan 5:8-12.) 

Matei 11:29: „Luaţi jugul Meu asupra voastră şi învăţaţi de la Mine, căci Eu sunt blând 
şi smerit cu inima, ŞI veţi găsi odihnă pentru sufletele voastre” 

Matei 14:20: „Toţi au mâncat şi s-au săturat; şi s-au ridicat douăsprezece coşuri pline 
cu rămăşiţele de fărâmituri” (Vezi şi Matei 15:37; Marcu 6:43; 8:8, 19-20). 

Matei 16:24: „,... Dacă voieşte cineva să vină după Mine, să se lepede de sine, să-şi ia 
crucea, şi să Mă urmeze”. (Vezi şi Matei 27:32; Marcu 8:34; 10:21; 15:21.) 

Matei 17:27: „,... du-te la mare, aruncă undiţa şi trage afară peştele care va veni 
întâi...” 

Marcu 16:18: „vor lua în mână şerpi...” 

loan 8:59: „,... au luat pietre ca să arunce în EI...” 


Chiar şi în versetele unde cuvântul e tradus prin „a lua”, sensul adițional reiese din 
context. (Vezi Matei 14:12; 22:13; 24:39; Marcu 6:29; Luca 8:12; loan 11:39; 19;38.) 
Doar arareori are sensul de „a lua în vederea distrugerii”. 

Ultima parte a versetului 2 ne spune cum Își curăţă Viticultorul Ceresc viţa care face 
rod, prin asta asigurându-Se că toate substanţele nutritive se vor duce către rod, nefiind 
risipite în frunze şi în mlădiţe. Curăţirea de crengi este echivalentă cu creşterea copiilor din 
Evrei 12. Înseamnă să se descotorosească de tot ce diminuează creşterea spirituală şi încu- 
rajarea rodirii pentru Dumnezeu în orice fel posibil. 

Ucenicii erau deja curaţi moral şi spiritual, pentru că Învățătorul îi învățase Cuvântul 
lui Dumnezeu. 

În cuvintele: „Rămâneţi în Mine, şi Eu în voi” prima parte este un îndemn, a doua: 
afirmarea a unui fapt. Orice indicativ va conduce inevitabil la un imperativ. Un credincios 
nu va putea produce roada unei vieți creştine, după cum o mlădiţă nu va putea rodi struguri 
în afara viței. Rămânerea echivalează cu ascultarea (loan 15:10, 1 loan 3:24). De aseme- 
nea, ea se referă la dependenţă (atârnare). Mlădiţa depinde de viţă pentru a-şi primi viaţa şi 
hrana sa. Pe măsură ce un credincios (mlădiţa) trăieşte şi dăinuieşte în părtăşie cu Cristos 
(Viţa), care îl umple, el aduce mult rod. Observaţia progresia: 


Multă roadă 
Mai multă roadă 
Roadă 
Nicio roadă 

Despărțiţi de Viţa vie, o mlădiță omenească nu poate face nimic. Faptul acesta e adevă- 
rat nu doar în chestiunea rodirii, ci şi a mântuirii. 

Versetul 6 e pe placul inimii celor care îl interpretează în felul următor: „Dacă nu rămâ- 
ne oricine în Mine, este aruncat afară de către Dumnezeu şi se usucă, iar Dumnezeu îi 
adună şi-i aruncă în focurile iadului, unde sunt arşi”. Dar nu asta a afirmat Domnul. 


* Elnua spus că credinciosul e aruncat afară de către Dumnezeu, unde se usucă. 
* Elnuaspuscă Dumnezeu îi adună pe aceştia. 
* Elnua spus că-i aruncă în iad. 


Mlădiţa care nu rămâne în viţă este credinciosul care nu umblă în ascultare de Domnul 
ŞI, ca urmare, îşi pierde mărturia. El este respins ca mlădiţă, uscându-se, dar nu de 
Dumnezeu, ci de către oameni. Necredincioşii îi dispreţuiesc mărturia că el este creştin. Ei 
adună numele său, reputația sa şi mărturia sa creştină şi le aruncă în foc. Observaţi din nou 
că nu se spune că Dumnezeu le aruncă pe toate acestea în foc. Ci oamenii lumii, care nu au 
decât dispreţ la adresa unuia cu vorbirea frumoasă, dar cu purtarea discutabilă. Mărturia 
credinciosului este arsă şi chiar el însuşi este ca sarea care şi-a pierdut capacitarea de a mai 
săra (Mat. 5:13) sau ca o biserică ce nu mai este purtătoare de lumină (Apo. 2:5). 

David este o ilustrație în acest sens. EI a fost un credincios adevărat, dar nu a rămas în 
Viţă. Ca urmare, a căzut adânc în păcat, dând vrăjmaşilor Domnului prilejul să hulească 
(vezi 2 Samuel 12:14). El nu şi-a pierdut mântuirea, dar şi-a pierdut buna sa reputație, 
suferind disciplina Domnului. 


NOTĂ FINALĂ 


1. Versiunea Logos 21 a evangheliei după loan, numită Living Water (apă vie) traduce 
verbul drept „props up” (adică îl sprijină). 

20 
Continuare sau păstrare? 


Multe pasaje par să sprijine securitatea condiționată, dacă nu vom recunoaşte că, 
atunci când apostolii i-au încurajat pe noii credincioşi să continue cu tărie în viaţa creşti- 
nă, ei nu-i preveneau neapărat că s-ar putea să se depărteze cu totul de la această cale. 
Două exemple foarte clare ale acestei situaţii se găsesc în cartea Faptele Apostolilor: 


Mâna Domnului era cu ei şi un mare număr de oameni au crezut şi s-au întors la 
Domnul. Vestea despre ei a ajuns la urechile Bisericii din Ierusalim şi au trimis 
pe Barnaba până la Antiohia. Când a ajuns el şi a văzut harul lui Dumnezeu, s-a 
bucurat şi i-a îndemnat pe toți să rămână cu inimă hotărâtă alipiţi de Domnul 
(Fapte 11:21-23). 


Pasajul acesta, şi în special versetul 23, este unul din numeroasele îndemnuri folosite 
de arminieni în efortul lor de a dezaproba siguranța veşnică. Argumentul lor sună cam 
aşa: „Aici îi găsim pe Pavel şi pe Barnaba încurajându-i pe ucenici să rămână în Domnul. 
Ce rost ar mai avea un asemenea îndemn, dacă nu era posibil ca ei să-L părăsească pe 
Domnul şi să se piardă?” Dar argumentul nu e valabil. Când îi încurajăm pe noii credin- 
cioşi să continue pentru Domnul, nu-i prevenim cu privire la pericolul de a-şi pierde mân- 
tuirea, ci-i îndemnăm să continue în singura viaţă care contează cu adevărat. Aceasta era 
situația cu Pavel şi cu Barnaba. Dacă credincioşii continuau cu Domnul, ei aveau să se 
bucure de o viaţă înbelşugată, găsind izbăvire de foarte multe necazuri. Nu se pune aici 
problema mântuirii, ci a uceniciei. 


„întărind sufletele ucenicilor şi îndemnându-i Să stăruie în credinţă şi spuneau 
că în Împărăţia lui Dumnezeu trebuie să intrăm prin multe necazuri (Fapte 
14:22). 


Împărăţia cerurilor are un timp trecut, unul prezent şi unul viitor. Trecutul e pe vremea 
când Isus Se afla pe pământ; împărăţia era prezentă în Persoana Regelui (Matei 12:28; 
Luca 17:21). In prezent, împărăţia este în forma ei tainică; Regele este absent, dar credin- 

cioşii ÎL recunosc ca dreptul Domnitor. În viitor, împărăţia se va manifesta pe faţă: Cristos 
va sta pe tronul Său, la Ierusalim, şi va domni 1.000 de ani. Împărăţia de pe pământ se va 
contopi cu împărăția veşnică din Cer. 

Singurul mod în care poate deveni cineva cetăţean al împărăției acesteia este să se 
nască din nou (loan 3:3, 5). Suferințele nu sunt calea mântuirii, ci, mai degrabă, ceea ce 
întâlnim pe drumul spre împărăţia viitoare şi au fost promise tuturor credincioşilor. 

În epistola lui Iuda, el le dă cititorilor săi un îndemn similar: 


Dar voi, preaiubiţilor, zidiți-vă sufleteşte pe credinţa voastră preasfântă, rugaţi-vă 
prin Duhul Sfânt, țineţi-vă în dragostea lui Dumnezeu şi aşteptaţi îndurarea 
Domnului nostru Isus Cristos pentru viaţa veşnică (luda 1:20-21). 


Când Iuda ne îndeamnă să ne ținem în dragostea lui Dumnezeu, el nu spune că noi 
putem sau trebuie să ne menţinem mântuiţi. EI se referă la părtăşie, nu la relație. Noi facem 
acest lucru petrecând timp zilnic în Cuvânt, rugându-ne în Duhul Sfânt, mărturisind şi 
lăsându-ne de orice păcat cunoscut nouă şi trăind în aşteptarea revenirii lui Cristos. 

Se confundă uneori preocuparea lui Pavel pentru continuarea tesalonicenilor, expri- 
mată în 1 Tesaloniceni 3, cu preocuparea lui pentru păstrarea lor: 


De aceea, fiindcă nu mai puteam răbda, am socotit mai bine să fim lăsaţi singuri 
în Atena, şi v-am trimis pe Timotei, fratele nostru şi slujitorul lui Dumnezeu în 
Evanghelia lui Cristos, ca să vă întărească şi să vă îmbărbăteze în credinţa voas- 
tră, pentru ca nimeni din voi să nu se clatine în aceste necazuri, căci ştiţi singuri 
că la aceasta suntem rânduiți. Şi când eram la voi, v-am spus mai dinainte că vom 
avea Să suferim necazuri, ceea ce s-a şi întâmplat, cum bine ştiţi. Astfel, în nerăb- 
darea mea, am trimis să-mi aducă ştiri despre credinţa voastră, de teamă ca nu 
Cumva Să vă fi ispitit Ispititorul şi osteneala noastră să fi fost degeaba. Dar chiar 
acum a venit Timotei de la voi la noi şi ne-a adus veşti bune despre credinţa şi dra- 
gostea voastră, că totdeauna păstraţi o plăcută aducere aminte despre noi şi că 
doriţi să ne vedeţi, cum dorim şi noi să vă vedem pe voi. De aceea, fraţilor, în toate 
strâmtorările şi necazurile noastre, am fost mângâiaţi cu privire la voi, prin cre- 
dința voastră. Acum, da, trăim, fiindcă voi staţi tari în Domnul (| Tes. 3:1-8). 


În ce fel sprijină pasajul acesta doctrina căderii de tot de la credință? Adepții acelei 
doctrine o folosesc în următorul fel: „Pavel îşi exprimă dorinţa ca tesalonicenii să stea tare 
în Domnul şi în credinţă. Aceasta presupune posibilitatea ca ei să nu reuşească să facă 
acest lucru, şi astfel să fie pierduţi pe veci”. Dar cum se prezintă faptele? 

Tesalonicenii sufereau intense persecuții pentru faptul că erau creştini convinşi. 
Apostolul îi condusese la Cristos, apoi îi ajutase să dobândească maturitate în credinţă şi-i 
prevenise cu privire la suferinţele pe care le vor îndura. Dar el nu voia să-i vadă cedând în 
faţa necazurilor lor. Ei riscau să se lase descurajați, căzând în disperare. Astfel, Pavel l-a 
trimis pe Timotei să-i întărească şi să-i încurajeze. lar Timotei s-a întors cu veşti bune de- 

spre credinţa lor ce nu cedase, iar dragostea lor nu se diminuase cu nimic, în special față de 
Pavel şi colegii de lucru ai acestuia. 

Nu se punea deloc chestiunea ca ei să-şi piardă credinţa, ci exista doar pericolul ca 
încrederea lor să fie slăbită, iar ei să rămână deziluzionaţi de focul prigoanei. 

Minunatul capitol al lui Pavel despre dorinţa lui de a creşte în cunoşterea lui Cristos, 
respectiv Filipeni 3, este interpretat uneori ca şi cum până şi el şi-a fi exprimat îngrijorarea 
în privinţa posibilității propriei sale căderi: 


2 Păziţi-vă de câinii aceia; păziţi-vă de lucrătorii aceia răi; păziţi-vă de scrijelaţii 
aceia! 3 Căci cei tăiaţi împrejur suntem noi, care Slujim lui Dumnezeu, prin Duhul 
lui Dumnezeu, care ne lăudăm în Cristos Isus şi care nu ne punem încrederea în 
lucrurile pământeşti. 4 Măcar că eu aş avea pricină de încredere chiar în lucrurile 
pământeşti. Dacă altul crede că se poate încrede în lucrurile pământeşti, eu şi mai 
mult; 5 eu, care sunt tăiat împrejur a opta zi, din neamul lui Israel, din seminţia lui 
Beniamin, evreu din evrei; în ce priveşte Legea, fariseu; 6 în ce priveşte râvna, 
prigonitor al Bisericii, cu privire la neprihănirea pe care o dă Legea, fără priha- 
nă. 7 Dar lucrurile care pentru mine erau câştiguri le-am socotit ca o pierdere, din 
pricina lui Cristos. 8 Ba încă, şi acum privesc toate aceste lucruri ca o pierdere, 
față de prețul nespus de mare al cunoaşterii lui Cristos Isus, Domnul meu. Pentru 
EI am pierdut toate şi le socotesc ca un gunoi, ca să câştig pe Cristos 9 şi să fiu 
găsit în El, neavând o neprihănire a mea, pe care mi-o dă Legea, ci aceea care se 
capătă prin credinţa în Cristos, neprihănirea pe care o dă Dumnezeu, prin credin- 
ță. 10 Şi să-L cunosc pe EI şi puterea învierii Lui şi părtăşia suferințelor Lui şi să 
mă fac asemenea cu moartea Lui, ll ca să ajung cu orice chip, dacă voi putea, la 
învierea din morţi. 12 Nu că am şi câştigat premiul sau că am şi ajuns desăvârşit, 
dar alerg înainte, căutând să-l apuc, întrucât şi eu am fost apucat de Cristos Isus. 
13 Fraţilor, eu nu cred că l-am apucat încă, dar fac un singur lucru: uitând ce este 
în urma mea şi aruncându-mă spre ce este înainte, 14 alerg spre ţintă, pentru pre- 
miul chemării cereşti a lui Dumnezeu, în Cristos Isus. 15 Gândul acesta dar să ne 
însuflețească pe toți care suntem desăvârşiți; şi dacă în vreo privinţă sunteți de 
altă părere, Dumnezeu vă va lumina şi în această privinţă. 16 Dar în lucrurile în 
care am ajuns de aceeaşi părere, să umblăm la fel. 17 Urmaţi-mă pe mine, fraţilor, 
şi uitaţi-vă bine la cei ce se poartă după pilda pe care o aveți în noi. 18 Căci v-am 
spus de multe ori şi vă mai spun şi acum, plângând: sunt mulți care se poartă ca 
vrăjmaşi ai crucii lui Cristos. 19 Sfârşitul lor va fi pierzarea. Dumenzeul lor este 
pântecele şi slava lor este în ruşinea lor şi se gândesc la lucrurile de pe pământ. 
20 Dar cetățenia noastră este în ceruri, de unde şi aşteptăm ca Mântuitor pe 
Domnul Isus Cristos. 21 EI va schimba trupul stării noastre smerite şi-l va face 
asemenea trupului slavei Sale, prin lucrarea puterii pe care o are de a-și supune 
toate lucrurile. | De aceea, preaiubiţii şi mult doriții mei fraţi, bucuria şi cununa 
mea, rămâneți astfel tari în Domnul, preaiubiţilor! (Filipeni 3:2-4:1). 

Avem aici un alt pasaj care, chipurile, dovedeşte că mântuirea este condiționată! Să 
vedem însă dacă spune aceasta cu adevărat. 

În versetele 5-6, Pavel enumeră excelentele sale acreditări în domeniul apartenţei sale 
la poporul evreu, al ortodoxiei [drept credincioşiei sale], al caracterului personal şi al râv- 
nei sale în slujire. Dar acum, după ce a fost mântuit, el priveşte asupra tuturor punctelor 
care altă dată ar fi fost pricina mândriei sale drept gunoi, în comparaţie cu privilegiul de 
a-L cunoaşte pe Cristos Isus Domnul său. De acum încolo, lauda sa este în Cristos — nu în 
propria sa neprihănire, ci în aceea care i-a fost atribuită prin credință. Versetul 9 nu poate 
nicidecum să însemne că apostolul se lupta să fie în Cristos sau că spera să aibă parte de 
neprihănire. Nu, ci acestea erau realități ale vieţii sale. Dar ca să obţină aceste binecuvân- 
tări incomparabile prin credință, nu era sacrificiu prea mare să le considere pe toate celelal- 
te gunoaie şi să sufere pierderea tuturor lucrurilor. 

Acum singura ambiţie neegalată este aceea de a-L cunoaşte pe Cristos, puterea învierii 
Lui, părtăşia suferințelor Sale, conformarea la moartea şi învierea Sa din morţi. 

Să-L cunosc pe Cristos. El deja Îl cunoştea pe Cristos, dar acum doreşte să-L cunoască 
şi mai profund. Exprimată în cuvintele unei căntări, rugăciunea sa a fost: 


Ajută-mă să Te slujesc tot mai mult, 
Ajută-mă să Te laud de nenumărate ori, 
Să trăiesc în prezenţa Tu zi de zi, 
Niciodată să nu mă îndepărtez de Tine. 
—Autor anonim 


Și puterea învierii Sale. EL a voit să cunoască la nivelul experienţei sale personale o 
anumită măsură din enorma putere care L-a înviat pe Domnul Isus din morţi. În Efeseni 
1:19-20, e o abundență de cuvinte folosite pentru a capta imensitatea acelei puteri. 

Să mă fac asemenea cu moartea Lui. Aceasta poate fi înţeleasă la figurat sau la propriu. 
Dacă se ia prima interpretare, atunci înseamnă că murea zilnic în slujirea lui Cristos (1 Cor. 
15:31). Ori s-ar putea să spună: „A murit Domnul Isus ca împlinire a voii lui Dumnezeu? 
Atunci asta voiesc şi eu!” 

Uneori s-a referit la el ca fiind printre cei ce se vor duce în Cer fără să mai treacă prin 
moarte (1 Tes. 4:17: „...noi care suntem vii şi vom rămânea vom fi răpiți împreună...”). 
Alteori a scris ca şi când se va duce în cer pe calea morţii (2 Tim. 4:6b: „...vremea plecării 
mele este aproape”). 

Ca să ajung cu orice chip, dacă voi putea, la învierea din morți. Asta nu poate nicide- 
cum să însemne că Pavel era nesigur de învierea sa de la Răpire. EI era absolut sigur de 
faptul acesta (1 Tes. 4:17; 1 Cor. 15:51). Ceea ce spunea el, de fapt, era: „Nu-mi pasă ce 
încercări, ce primejdii, suferinţe sau ce prigoane mă aşteaptă între momentul actual şi învi- 
ere — sunt dispus să le îndur pe toate”. 

Cuvântul „înviere” întotdeauna se referă la trup. Trupul moare şi trupul va învia. Aici 
avem învierea dintre cei morți.! Ea se referă la venirea lui Cristos ca să-Şi ia sfinţii. Numai 
credincioşii vor fi înviaţi cu această ocazie. 

Esenţa cuvintelor lui Pavel de aici este: „A murit Isus? Atunci şi eu voiesc să mor! A 
înviat Isus din morţi? Atunci şi eu vreau să învii în acest fel!” Este ca şi când ar vrea să se 
identifice atât de strâns cu Domnul său, încât n-ar vrea să meargă în cer în alt mod mai 
comod. 

În versetul 11, el îi asigură pe filipeni că nu voia să creadă că el a atins perfecțiunea 
spirituală. El n-a „ajuns”, ci se avântă înainte spre scopul pe care l-a avut în vedere 
Dumnezeu pentru viaţa sa. Ca un alergător de cursă lungă, şi-a dat toate stăruinţele în viața 
sa de slujire, nu în vederea mântuirii, ci pentru o cunună a răsplătirii. Şi-i îndeamnă pe toți 
credincioşii să-i urmeze exemplul de înaltă motivație şi disciplină. 

Apostolul îi denunță pe învățătorii falşi care arată prin purtarea lor pământească şi rea 
că sunt vrăjmaşi ai crucii lui Cristos (v. 18-19). Contrastând puternic cu aceştia, adevărații 
credincioşi sunt cetăţeni ai cerului, care aşteaptă venirea Mântuitorului şi trupurile lor glo- 
rificate. Până când va veni acel măreț eveniment, ei trebuie să stea tari în Domnul, neper- 
miţând niciunui lucru să le clatine încrederea (4:1). 

În lumina acestor pasaje, să mergem înainte tot mai mult pentru Domnul. Dar nu tre- 
buie să ne chinuim la gândul că trebuie să facem totul ca să nu încetăm de a mai persevera 
Asta e treaba Domnului! 


NOTĂ FINALĂ 


1. Pavel foloseşte un cuvânt unic aici, nu cuvântul obişnuit pentru înviere, ci literalmente 
„adevărată înviere”. 

21 
Ocazional sau de regulă? 


Există o deosebire în Noul Testament între a comite acte de păcătuire şi a practica 
păcatul, ca mod de viaţă. Un creştin poate să păcătuiască (şi păcătuieşte), dar nu în mod 
obişnuit. Această distincție este arătată în 1 loan 3:4-9 şi 5:18, deşi cele mai multe tradu- 
ceri nu reuşesc s-o evidenţieze, prin faptul că nu folosesc prezentul continuu al verbelor. 


Oricine face păcat, face şi fărădelege; şi păcatul este fărădelege. Și ştiţi că El S-a 
arătat ca să ia păcatele; şi în El nu este păcat. Oricine rămâne în EI nu păcătuieş- 
te; oricine păcătuieşte nu L-a văzut, nici nu L-a cunoscut. Copilaşilor, nimeni Să 
nu vă înșele! Cine trăieşte în neprihănire este neprihănit, cum El Însuşi este 
neprihănit. Cine păcătuieşte este de la diavolul, căci diavolul păcătuieşte de la 
început. Fiul lui Dumnezeu S-a arătat ca să nimicească lucrările diavolului. 
Oricine este născut din Dumnezeu nu păcătuieşte, pentru că sămânța Lui rămâne 
în el; şi nu poate păcătui, fiindcă este născut din Dumnezeu... Știm că oricine este 
născut din Dumnezeu nu păcătuieşte, ci Cel născut din Dumnezeu îl păzeşte, şi 
cel rău nu se atinge de el. 


Înainte de a privi la aceste versete, să cuprindem cu o privire de ansamblu ce anume 
propovăduieşte Scriptura cu privire la relaţia credinciosului cu păcatul. 

Mai întâi de toate, voia lui Dumnezeu este ca să nu păcătuiască deloc copiii Săi (| 
Ioan 2:1). El nu poate scuza sau trece cu vederea un păcat — oricât de mic. Sfinţenia Lui 
reclamă ca opoziţia Lui faţă de păcat să nu permită nicio excepție. Dumnezeu n-ar putea 
niciodată să spună: „Copilaşii Mei, păcătuiți cât mai puţin posibil”. 

Dar adevărul trist este că creştinii păcătuiesc totuşi. Oricine spune că el nu are niciun 
păcat se înşală singur şi adevărul nu este în el (1 loan 1:8). lar dacă spune că nu a păcătuit, 
Îl acuză pe Dumnezeu că a minţit şi nu cunoaşte Cuvântul lui Dumnezeu (| loan 1:10). 
Creştinii care pretind că sunt fără păcat pur şi simplu nu înţeleg ce este păcatul sau au pro- 
cedat la o redefinire radicală a cuvântului! 

Deşi păcătuim, nu avem voie să spunem că trebuie să păcătuim. Acesta nu e limbajul 
Bibliei. Avem puterea lui Dumnezeu la îndemâna noastră. În clipa când suntem ispitiţi să 

păcătuim, putem chema pe Domnul în ajutor să ne izbăvească, iar EI nu va întârzia să ne 
dea ajutor (1 Cor. 10:13). Necazul e că nu apelăm la EI! 

După cum am observat, voia Lui inflexibilă pentru noi este să nu păcătuim. Dar, în 
harul Său, EI S-a îngrijit şi de eşecurile noastre. 


„.„„Dar dacă cineva a păcătuit, avem la Tatăl un Mijlocitor, pe Isus Cristos, Cel 
neprihănit. EL este jertfa de ispăşire pentru păcatele noastre; şi nu numai pentru 
ale noastre, ci pentru ale întregii lumi (| loan 2:1b-2). 


Observaţi, vă rog, că se spune „dacă”, iar nu „când”. Păcatul trebuie considerat excep- 
țional, mai degrabă decât probabil sau obişnuit. Observaţii, de asemenea, că dacă păcătu- 
ieşte cineva, avem un Avocat la Tatăl. Chiar atunci când păcătuim, El rămâne Tatăl nostru, 
iar noi rămânem copiii Săi. Aceasta este dovada convingătoare că păcatul nu întrerupe 
acea relaţie. 

Avocatul nostru este Isus Cristos, Neprihănitul. Lucrarea Lui este să-l restabilească pe 
sfântul Său care a păcătuit, aducându-l înapoi la părtăşie cu Tatăl. EI poate face aceasta în 
chip neprihanit, invocând valoarea sângelui pe care I-a vărsat la Calvar. EI este ispăşirea 
pentru păcatele noastre, adică jertfa Sa substiționară satisface toate pretenţiile drepte ale lui 
Dumnezeu împotriva păcatelor noastre. Lucrarea Lui este suficientă pentru păcatele între- 
gii lumi, dar devine eficace doar pentru cei care-L primesc ca Domn şi Mântuitor. 

E evident că un copil al lui Dumnezeu poate comite orice păcat, despre care un credin- 
c1os autentic este expres avertizat în Noul Testament. Potenţialul pentru rău este extraordi- 
nar de mare. Şi orice păcat întrerupe părtăşia cu Dumnezeu. 

Dar vestea bună este că „dacă ne mărturisim păcatele, El este credincios şi drept ca să 
ne ierte păcatele şi să ne curăţească de orice nelegiuire” (1 loan 1:9). Aceasta nu e calea 
salvării pentru cei mântuiţi, ci o modalitate de refacere pentru credincios. Cel nemântuit 
primeşte iertarea juridică atunci când crede în Domnul Isus Cristos (Fapte 16:31). Dar 
sfântul primeşte iertarea părintească atunci când îşi mărturiseşte păcatul său (evident, cu 
intenţia de a se lăsa de el, vezi Prov. 28:13). lertarea judiciară înseamnă că pedeapsa pentru 
toate păcatele acelui om a fost plătită de către Cristos pe cruce (,„... după ce ne -a iertat toate 
greşelile” [Col. 2:13], fiind acum în veci liber de orice condamnare, Rom. 8:1), Iertarea 
părintească înseamnă că acea fericită comuniune ce domneşte în cadrul familiei lui 
Dumnezeu a fost refăcută, restabilită. 

Acum am ajuns la diferenţa dintre fapte individuale şi obicei. Deşi un creştin adevărat 
poate comite fapte individuale de păcătuire, el nu este dominat de păcat (Rom. 6:14). Viaţa 
sa nu este caracterizată de păcat. Păcatul în viaţa sa s-ar putea să fie ocazional, dar nu şi 
obişnuit sau de regulă. Traducerea Living Bible reuşeşte să prindă admirabil ideea de prac- 
ticare continuă [a păcatului |]: 


Dar cei care păcătuiesc întruna Sunt împotriva lui Dumnezeu, deoarece orice 
păcat este comis împotriva lui Dumnezeu. Şi voi ştiţi că EI S-a făcut om ca să ne 
poată lua păcatele, şi că în EI nu este niciun păcat, că n-a dat greş niciodată în 

împlinirea voii lui Dumnezeu, în niciun fel. Deci, dacă rămânem apropiați de EI 
şi-l Suntem ascultători, nu vom păcătui nici noi, cât priveşte pe cei care o ţin 
numai în păcat, ar trebui să-şi dea seama de următorul fapt: că ei păcătuiesc 
fiindcă nu L-au cunoscut niciodată cu adevărat şi n-au devenit copiii Săi. O, scum- 
pii mei copii, nu daţi voie nimănui să vă înșele cu privire la aceasta: anume, că 
dacă faceţi bine necontenit, asta se datoreşte faptului că sunteţi buni, aşa cum este 
EI. Dar dacă păcătuiți la nesfârşit, se vădeşte că sunteți de-ai Satanei, care, de 
atunci de când a început să păcătuiască, o ține necontenit aşa. Dar Fiul lui 
Dumnezeu a venit să distrugă activitățile Diavolului. Cel care s-a născut în fami- 
lia lui Dumnezeu nu-şi face obişnuință din a păcătui, deoarece are acum în el 
viața lui Dumnezeu, aşa că nu mai poate păcătui la infinit, întrucât a luat naştere 
în el această viaţă nouă care îl ţine în frâu — el a fost născut din nou... 


Niciun om care a devenit membru al familiei lui Dumnezeu nu face din păcat o 
practică, deoarece Cristos, Fiul lui Dumnezeu, îl ține în siguranță şi Diavolul nu 
poate pune mâna pe el (1 loan 3:4-9; 5:18, TLB. În româneşte, după Noul Testament 
pe înțelesul tuturor, editura Living Bibles International, ediția a II-a 1990, cu adu- 
cerea la zi a textului după ortografia actuală, n,tr.). 


Gardiner Spring explică: 


Prin urmare, copiii lui Dumnezeu păcătuiesc. Ei păcătuiesc cu bună ştiinţă. Ei 
păcătuiesc voluntar, dar nu păcătuiesc de obicei. Nu este obiceiul precumpănitor al 
vieţii lor să nesocotească poruncile lui Dumnezeu, dar scopul lor [este] de a asculta 
întotdeauna, iar practica lor de a asculta de obicei. Aşadar, în formarea estimării 
noastre despre roadele neprihănirii, nu trebuie să acordăm prea multă importanță 
cazurilor individuale de purtare. Viaţa fiecărui om este pătată de imperfecţiune şi 
păcat, iar dacă dăm verdictul despre toți că sunt răi, afară doar dacă nu vom găsi 
absoluta perfecţiune, toţi vor trebui să fie condamnaţi. Dimpotrivă, cu greu s-ar 
găsi vreun om rău a cărui purtare să nu etaleze asemănarea de bunătate reală. Prin 
urmare, nu putem spune nimic despre oameni buni decât faptul că ascultarea lor 
este obişnuită, iar purtarea lor, privită ca un tot unitar, manifestă dovezi clare şi 
hotărâtoare ale unui temperament sfințit. Ceea ce e mai mult ca sigur valabil cu 
privire la toţi creştinii. 


Desigur, asta ne conduce la întrebarea: „Când devin faptele obişnuință?” Biblia, cu 
înţelepciune, nu răspunde la această întrebare. Căci dacă ar face-o, unii creştini ar fi tentaţi 
să se apropie cât mai mult de muche. Tăcerea lui Dumnezeu însă îi previne să stea cât mai 
departe. 

Un suflet extra sensibil s-ar putea să-şi facă griji că, datorită unui păcat persistent, el 
s-ar putea să facă parte din categoria păcătoşilor care au făcut un obicei din păcatul lor. lată 
însă un mod în care un astfel de credincios poate decide: Să zicem că munca sa se desfă- 

şoară într-un birou. Ceilalți angajaţi ştiu că el nu e ca ceilalți. De pildă, el nu gustă glumele 
murdare, nu participă la beţiile lor, nu se murdăreşte cu afacerile lor dubioase. Dar într-o zi 
o vorbă necontrolată îi scapă din gură. Îndată colegii săi tăbărăsc pe el, spunând: „Am cre- 
zut că eşti creştin!” Ei ştiu că în mod caracteristic el e creştin, dar aceasta e o aberaţie de la 
standardul său normal de purtare. 

Problema reală e însă la cei care vorbesc ca şi creştinii, dar trăiesc ca diavolul. Aceştia 
cunosc toate răspunsurile corecte, s-au rugat „rugăciunea păcătosului”, ba chiar au fost 
botezați. Dar viaţa lor nu se deosebeşte de aceea a colegilor lor păgâni. Avem toate motive- 
Je să credem că aceştia n-au fost niciodată născuţi din nou, pentru că nu este nici o dovadă 
de viaţă divină în ei. Mărturisirea unei vieţi creştine nu are nicio valoare, dacă nu are ca 
rezultat o viață schimbată. 

E posibil ca un credincios să alunece de la credință. EI poate să se îndepărteze foarte 
mult de Domnul. Până când se va pocăi şi-şi va mărturisi îndărătnicia, suntem îndreptățiți 
să ne îndoim de mărturia sa. Dar dacă e un copil adevărat al lui Dumnezeu, va experimenta 
un sentiment de vinovăţie, de ruşine şi va fi disciplinat de Domnul. El va învăţa că, deşi 
s-ar putea să posede siguranţa mântuirii, nu va putea să păcătuiască şi să scape nepedepsit. 
Mai devreme sau mai târziu, Dumnezeu îl va disciplina. 

În pofida eforturilor noastre celor mai nobile, când trebuie să decidem dacă un creştin 
este fals sau doar alunecat de la credinţă, va trebui să recunoaştem că există cazuri în care 
numai Dumnezeu ştie care e adevărul. „Domnul îi cunoaşte pe cei care sunt ai Lui” (2 Tim. 
2:19). Între timp, cei care se pretind creştini trebuie s-o dovedească, depărtându-se de fără- 
delege. 


NOTĂ FINALĂ 
1. Gardiner Spring, he Distinguishing Traits of Christian Character (Trăsăturile carac- 


teristice al caracterului creştin), Philhpsburg, N.J.: Presbyterian and Reformed 
Publishing Co., 1980, p. 72 (sublinierea în original). 

22 
Reformare sau regenerare? 


În studierea siguranţei mântuirii unui credincios, e nevoie să facem distincţie între 
reformare şi regenerare. Reformare înseamnă să întorci o filă nouă; regenerare este să 
primeşti o viaţă nouă. Prima este un act al voinţei, dar cea din urmă este un act al lui 
Dumnezeu. Reformarea este să-l îmbraci pe cineva cu un nou costum, pe când regenera- 
rea pune un om nou în acel costum. Este diferenţa dintre o hotărâre pe care o iei la început 
de an nou şi naşterea din nou. 

Două sunt exemplele clasice de reformare în Noul Testament. Primul redă istoria 
omului din care a ieşit un duh necurat (Matei 12:43-45; Luca 11:24-26). Când s-a întors 
duhul, a găsit casa goală, măturată şi pusă în ordine. Atunci s-a dus şi a găsit alte şapte 
duhuri mai rele şi a preluat controlul asupra casei, cu rezultatul că starea acelui om a fost 
mai rea decât oricând. 

Cât priveşte interpretarea, pasajul se ocupă în principal de națiunea Israel („această 
generaţie rea”, Matei 12:45). Captivitatea babiloneană 1-a izbăvit pe israeliți de închinarea 
la chipurile cioplite. În sensul acela, casa fusese curățită. Dar casa a rămas neocupată; 
națiunea a refuzat să-L primească pe Mesia. Ca urmare, Israel va fi găsit vinovat de o 
formă de idolatrie mai rea, adică închinarea la Anticrist. Reformarea nu a fost de ajuns. În 
absenţa lui Mesia, nu este nicio izbăvire definitivă de rău. 

A doua ilustrare a reformării se găseşte în 2 Petru 2. 


Ei vorbesc cu trufie lucruri de nimic, momesc cu poftele cărnii şi cu desfrânări pe 
cei ce de abia au scăpat de cei ce trăiesc în rătăcire. Le făgăduiesc slobozenia, în 
timp ce ei înşişi sunt robi ai stricăciunii. Căci fiecare este robul lucrului de care 
este biruit. În adevăr, dacă, după ce au scăpat de întinăciunile lumii, prin cunoaş- 
terea Domnului şi Mântuitorului nostru Isus Cristos, se încurcă iarăşi şi sunt 
biruiţi de ele, starea lor de pe urmă se face mai rea decăt cea dintâi. Ar fi fost mai 
bine pentru ei Să nu fi cunoscut calea neprihănirii, decât, după ce au cunoscut-o, 
să se întoarcă de la porunca sfântă care le fusese dată. Cu ei s-a întâmplat ce 
spune zicala adevărată: „Câinele s-a întors la ce vărsase ” şi „„scroafa spălată s-a 
întors să se tăvălească iarăşi în mocirlă ” (2 Pet. 2:18-22). 

Pasajul se referă la oameni care au trăit în păcat, dar care se decid că vor să schimbe 
foaia. Şi astfel se duc la părintele din localitate să-i ceară sfatul. Dar, în loc să le spună cum 
pot să se nască din nou, acest învățător fals le tolerează păcatul, ba se laudă că şi el îl prac- 
tică şi-i încurajează să dea frâu liber apetiturilor lor naturale. 

Ei ştiau ce este drept, dar au respins cunoştinţa aceea, urmarea fiind că se cufundă şi 
mai adânc decât înainte într-o viaţă de ruşine şi degradare. Ei sunt ca un câine care se 
întoarce la ce a vomitat şi ca o scroafă care revine, bălăcindu-se în noroi. Atât câinele, cât şi 
porcul sunt animale necurate, cum aflăm din Vechiul Testament. Natura lor este necurată şi 
comportarea lor este necurată. Tot aşa era şi cu oamenii aceştia. Deşi ei trecuseră printr-o 
reformare, nu primiseră, totuşi, o nouă fire. Câinele era tot un canin, iar scroafa tot o porci- 
nă rămânea. 

Oamenii păcătoşi au nevoie de regenerare. Aceasta e o lucrare minunată, misterioasă şi 
miraculoasă a Duhului lui Dumnezeu, care are loc când păcătosul se pocăieşte şi-L recu- 
noaşte pe Isus Cristos ca Domn şi Mântuitor al său. Este asemănată cu o baie la Tit 3:5. 
Instrumentul naşterii din nou este Cuvântul lui Dumnezeu (1 Pet. 1:23). 

Este naşterea din nou (loan 3:3, 5). Persoana devine un copil al lui Dumnezeu (loan 
1:12-13). Odată ce a avut loc naşterea din nou, ea este pentru totdeauna. Nimic n-o va 
putea anula.! Eu m-am născut un fiu al lui William şi Jessie MacDonald. S-ar putea să le 
aduc ruşine, să-i reneg, ba chiar, într-unele jurisdicții ridicole, să „divorțez” de ei. Dar fap- 
tul stăruitor persistă: eu rămân fiul lor. Ei întotdeauna vor fi părinții mei. 

Revenind la ilustraţia câinelui şi a scroafei, aceste animale necurate nu vor deveni nici- 
odată oi, adică animale curate. Când este cineva regenerat, el devine oaie a lui Cristos. Şi 
din pricina acestui fapt, el nu va pieri niciodată (loan 10:28). Este o naştere ce nu mai poate 
fi anulată. 

Este o deosebire între un creştin nominal şi unul adevărat. Când cineva se naşte din 
nou, el devine o nouă creaţie în Cristos Isus. Trăieşte experienţa unei vieți noi, viaţa lui 
Cristos în el. Absolut sigur. Domnul Isus lasă o deosebire covârşitoare când intră în viața 
cuiva. O persoană a cărui viață este tot ce a fost şi înainte nu e un creştin. Credinciosul 
îndrăgeşte alți oameni, este animat de alte motive, de alte ambiţii şi are un stil de viaţă cu 
totul nou. Să enumerăm câteva din lucrurile care-l caracterizează pe copilul lui 
Dumnezeu: 

EL îşi repudiază orice merit personal. Dacă-l întrebi dacă e mântuit, probabil îți va răs- 
punde: „Da, dar numai prin harul lui Dumnezeu”. 

El va avea o nouă dragoste pentru Dumnezeu (1 loan 5:2). Înainte de convertire, era 
ostil faţă de Domnul sau indiferent faţă de EI; Îl tolera pe Domnul sau se temea de EI. Dar 
acum Îl cheamă instinctiv „Tată” (Gal. 4:6). Schimbarea e imposibil de ignorat. 

EI e cuprins de o sfântă hotărâre de a restitui şi reface lucrurile greşite din trecut — 
lucruri furate, minciuni, călcări de lege şi alte fărădelegi (Luca 19:38). 

Și va simţi o constrângere lăuntrică de a-L mărturisi pe Mântuitorul înaintea rudelor şi 
prietenilor săi (Rom. 10:9). S-ar putea să aibă o natură foarte timidă, dar se va simţi îndem- 
nat să-L vestească pe Domnul Isus. Ascultând de Cristos, Îl va mărturisi în apa botezului. 

Rugăciunea devine o parte vitală a vieţii ca furtunul de alimentare cu oxigen al unui 

scafandru (Gal. 4:6; 1 loan 5:14-15; Fapte 9:11). Chiar şi fără să fie învăţat, el îşi dă seama 
de necesitatea de a sta de vorbă cu Dumnezeul şi Tatăl lui. 

Iar Biblia îşi găseşte un loc în viaţa sa pe care nu l-a avut deloc înainte.Ceea ce este 
hrana pentru trupul său este Biblia pentru sufletul său (Ps. 119:162; 1 Pet. 2:2). În Scripturi 
el Îl aude pe Tatăl său vorbindu-i şi nu mai doreşte altceva decât să asculte (1 loan 2:3-6, 
17; 5:2; loan 14:15). 

Curând se decide că trebuie să se scape de calabalăcul din viaţa sa personală veche 
(Fapte 19:19). S-ar putea ca să fie vorba de substanţe chimice adictive, materiale pornogra- 
fice, muzică dubioasă, echipament de natură ocultă — toate acestea trebuie să dispară din 
viaţa sa. 

Pentru că-L iubeşte pe Domnul, e/ va dori să-l slujească. EI este impulsionat de îndu- 
rările lui Dumnezeu, de dragostea lui Cristos, de scurtimea timpului şi de teama de a nu 
risipi timpul prețios din viaţa sa cu fleacuri. 

Elare o nouă dragoste pentru creştini (| loan 3:11, 14; 5:1). Înainte, când nu-L cunoş- 
tea pe Domnul, îi privea pe cei din jurul său ca pe nişte oameni ciudaţi, fără nicio legătură 
cu viaţa din jurul său. Acum ei sunt „oamenii săi”, „sfinţii [din] ţară, oamenii evlavioşi, 
[care] sunt toată plăcerea” lui (Ps. 16:3). 

El va avea o nouă dragoste pentru lumea pierdută (Rom. 1:14; Fapte 4:20). Pe măsură 
ce va începe să-i vadă pe alţii ca oameni pentru care a murit Cristos, el va deveni conştient 
de o extraordinară datorie de a-i vedea câştigaţi la Cristos. Chiar dacă nu sunt persoane 
plăcute, ba chiar dacă îl vor uri, el îi va iubi, totuşi, şi va fi preocupat de soarta lor veşnică. 

Nicăieri nu va fi mai evidentă schimbarea vieții noului credincios decât în relaţia sa 
față de păcat. Deşi va mai comite încă păcate, nu va mai fi robit de păcat. Păcatul nu va mai 
avea stăpânire asupra lui (Rom. 6:14). El nu este fără păcat, dar va păcătui tot mai puţin. El 
este eliberat de practica de a păcătui (1 loan 5:18). 

Fiecare credincios adevărat are o dragoste înnăscută pentru sfințenie şi o ură înnăscută 
pentru păcat (1 loan 3:8-9; Ps. 97:10). El nu va mai putea păcătui, sau spera că se va simţi 
bine după aceea. Când va păcătui, va avea un sentiment de vinovăţie şi condamnare mai 
mare decât a avut până acum (Rom. 7:14-25). Acum îşi va da seama că păcătuieşte împo- 
triva harului. Nu numai că încalcă legea lui Dumnezeu, dar Îi frânge inima. Şi astfel, se va 
grăbi să-şi mărturisească păcatul şi să îmbrățişeze iertarea Tatălui. 

Cu trecerea timpului, apar alte dovezi de viață nouă. Astfel, el va practica neprihănirea 
(1 loan 2:29; 1 loan 3:7, 10). Acum va avea o conştiinţă sensibilizată, în virtutea căreia el 
va refuza să înşele, să mintă, să fure sau să se angajeze în practici neetice. Roada Duhului 
se va manifesta şi ea — dragostea, blândețea şi stăpânirea de sine (Gal. 5:22-23). EI se va 
lăsa antrenat de fapte bune, cu care să poată împodobi învăţătura lui Dumnezeu, 
Mântuitorul său (Ef. 2:10; Iacov 2:14-26; Tit 2:7-10). 

Tot mai mult îşi va da seama că sistemul acestei lumi se opune lui Cristos şi valorilor 
creştine (loan 15:18). El nu se va mai putea simţi în largul lui la petreceri lumeşti sau la eve- 
nimente publice, unde numele lui Cristos este interzis. EI va fi în lume ca martor pentru 
Cristos, dar nu va fi din lume, cu poftele şi mândria ei (loan 17;16). EI se va simţi atras tot mai 
mult de o viață de separare de lume şi de ataşare de Dumnezeu (1 loan 2:15-17). 

Unul din semnele noii vieți de care un copil nou născut al lui Dumnezeu îşi va da 
seama va fi faptul că nu-i va mai fi teamă de moarte. Da, s-ar putea să-i fie greu să contem- 
ple o moarte dureroasă, dar, în general, moartea nu va mai prezenta nici o groază pentru 
el; 

Cineva care citeşte aceste rânduri s-ar putea să creadă că e cam mare povara pe care o 
punem pe umerii noului credincios. Dar această concluzie dovedeşte că cel care crede aşa 
nu a înţeles adevăratul mesaj. Acestea sunt modalităţi în care Cristos Se revelează unei 
persoane ce a fost autentic convertită. E] nu va face aceste lucruri prin propria sa putere. 
Asta ar fi prea mult. Ci el primeşte putere de la Duhul Sfânt, care realizează toate aceste 
lucruri în viața sa. Deşi e adevărat că aici este implicată cooperarea credinciosului, aceasta 
e pe planul doi. Adevărata forță motrice este Cristos, care locuieşte în lăuntrul credinciosu- 
lui. 


NOTĂ FINALĂ 
1. Cineva ar putea întreba: „Dar care e situația copiilor diavolului?” (loan 8:44) Sunt ei 


condamnaţi să rămână în acea relație? Nu ar putea ei să fie mântuiţi? Răspunsul este că 
oamenii nu devin copiii diavolului din naştere, ci imitându-i comportarea. 

Unele din propozițiile precedate de cuvântul „dacă” în Noul Testament par să dea apă 
la moara celor care propagă mântuirea condiționată. Astfel, ei citează aceste propoziții de 
parcă ele ar constitui o dovadă indiscutabilă că mântuirea noastră finală ar depinde de 
faptul că noi îndurăm, rămânem tari, continuăm în credință şi ne ținem strâns de ea. 

E1 uită că aceste propoziţii subordonate (în engleză: „iffy” clauses, dar se poate tradu- 
ce şi propoziţii discutabile, n.tr.) sunt un criteriu sau o caracteristică a celor mântuiţi, iar 
nu o condiție a mântuirii. Ele descriu trăsăturile tuturor celor care au fost născuţi din nou. 
Să privim în special la două pasaje: 


Vă fac cunoscut, fraţilor, Evanghelia pe care v-am propovăduit-o, pe care ați pri- 
mit-o, în care aţi rămas şi prin care sunteți mântuiţi, dacă o ţineţi aşa după cum 
v-am propovăduit-o; altfel, degeaba aţi crezut (1 Cor. 15:1-2). 


Corintenii erau mântuiţi cu adevărat, dacă o ţineau aşa după cum le vestise Pavel 
evanghelia — evanghelie în care era cuprinsă şi învierea. Altfel, ei au crezut în zadar. 

Dar de ce le spunea el acest lucru celor care erau deja creştini? Pentru că ştia că erau 
unii în adunare a căror mântuire se afla sub semnul întrebării. Ba unii mergeau până acolo 
încât să tăgăduiască învierea lui Cristos. Lor le spune Pavel: „Sunteţi mântuiţi crezând în 
evanghelia adevărată, dar dacă sunteţi într-adevăr mântuiţi, veţi dovedi aceasta ținându- 
vă strâns de cuvântul pe care vi l-am predicat”. A ne ține strâns este roada vieţii noi, iar nu 
un mijloc prin care o putem dobândi. Nu există decât o singură evanghelie adevărată (ver- 
setele 2-4). A crede în orice alt fel de mântuire înseamnă a crede în zadar. Scoate învierea 
[din ecuaţie], şi credinţa ta este zadarnică, iar tu eşti încă în păcatele tale (v. 17). 

Nu se poate sublinia îndeajuns că, în clipa în care faci ca mântuirea ta să depindă în 
parte de ceva meritoriu pe care trebuie să-l faci, ai negat că eşti mântuit prin har. Harul 
este un dar, nu o datorie. Este un legământ necondiţionat, care ne spune ce va face 
Dumnezeu, nu ce trebuie să faci tu. 

Dacă Dumnezeu nu ar face în întregime tot ce se cere pentru mântuire, nu am putea fi 
siguri de Cer, pentru că noi suntem slabi în noi înşine, păcătoşi şi nevrednici. Chiar dacă 
Dumnezeu ne-ar duce până la poarta raiului şi ne-ar spune să trecem pragul prin propria 
noastră tărie sau virtute, tot n-am fi în stare s-o facem. 

Dacă se argumentează (corect!) că verbul „mântuiţi” din versetul 2 este la timpul pre- 
zent, putând avea sensul de prezent continuu: „are being saved” (sunteți mântuiţi înconti- 
nuu, n,tr.), concluzia nu se schimbă. 

Cum am menţionat deja, mântuirea are trei timpuri gramaticale — trecut. prezent şi 
viitor. Am fost mântuiți de pedeapsa păcatului. Suntem mântuiți de sub puterea păcatului 
ŞI vom fi mântuiți de prezenţa păcatului. Prima este îndreptăţirea, a doua este sfinţirea, iar 
a treia este glorificarea (proslăvirea). 

Pavel le spune corintenilor că, dacă mesajul pe care l-au crezut şi în care continuă să 

creadă nu ar cuprinde şi învierea lui Cristos, ar însemna că ei au crezut în zadar. Dar e 
imposibil să credem evanghelia adevărată în zadar. 

Unii adepți ai „căderii din har” privesc mântuirea drept condiţionată de suferinţa noas- 
tră în viaţa aceasta, bazaţi pe Romani 8:17: 

Și, dacă suntem copii, suntem şi moştenitori: moştenitori ai lui Dumnezeu şi 

împreună moştenitori cu Cristos, dacă suferim cu adevărat împreună cu E, ca să 

fim şi proslăviţi împreună cu El. 

In Romani 8, Pavel face distincție între credincioşi şi necredincioşi de pe baza relației 


lor cu Duhul Sfânt. EI nu face un contrast între membrii spirituali şi nespirituali ai trupului 
lui Cristos. Lucrul acesta reiese din următoarea planşă: 


(E NECREDINCIOŞII CREDINCIOȘII 


versetul 5 Cei care trăiesc după firea Cei care trăiesc 
lor pământească după Duhul 


versetul 6 Cei care au o Cei care au o 
minte camală o minte spirituală 
versetele Cei care sunt Cei care sunt 
8-9 în fire în Duhul 
versetele Cei care nu au Cei care au 
9-10 Duhul lui Cristos Dului lui Cristos în ei 
versetul 13 Cei care trăiesc Cei care care prin Duhul dau 
după fire la moarte faptele trupului 
versetul 14 Cei care sunt călăuziți 
de Duhul lui Dumnezeu 
versetul 15 Cei care au duhul de Cei care au primit 
robie şi de frică Duhul înfierii 
versetul 17 Copii ai lui Dumnezeu. 
moştenitori ai lui Dumnezeu, 
co-moştenitori cu Cristos. 

Când spune apostolul în versetul 17: ,„...dacă într-adevăr suferim cu EI, ca să şi fim 
proslăviţi împreună”, el nu descrie un cerc intim, o elită de creştini, ci pe toţi creştinii lui 
Dumnezeu. Două lucruri sunt sigure pentru toți: suferința şi gloria. Toţi cei care sunt 
îndreptățiți vor fi proslăviţi (Rom. 8:30c), dar suferinţa vine înaintea gloriei. În versetele 
următoare, el ne aminteşte că toți suferă; întreaga creaţie... „că până în ziua de azi, toată 
firea suspină şi suferă durerile naşterii”. „„...Noi, care avem cele dintâi roade ale Duhului, 
suspinăm în noi”. Toţi copiii lui Dumnezeu suferă. 

O altă propoziţie subordonată precedată de cuvântul „dacă”, folosită de arminieni, se 
găseşte la Coloseni 1:23: 


„„„negreşit, dacă rămâneţi şi mai departe întemeiaţi şi neclintiţi în credinţă, fără să 
vă abateţi de la nădejdea Evangheliei, pe care ați auzit-o, care a fost propovăduită 
oricărei făpturi de sub cer şi al cărei slujitor am fost făcut eu, Pavel. 


Aici întrebarea se centrează pe cuvintele „dacă rămâneţi şi mai departe întemeiaţi şi 
neclintiți în credință...” Să însemne asta oare că noi demonstrăm autenticitatea credinței 
noastre prin prestaţia noastră? 

Prima explicaţie înseamnă că putem să câştigăm sau să ne pierdem mântuirea prin 
faptele noastre. Dar asta nu e evanghelia harului. Noi nu suntem mântuiţi prin niciun lucru 
meritoriu pe care-l facem. Prin lucrarea Sa pe Cruce, Cristos ne asigură mântuire veşnică, 
deplină şi gratuită, cu totul aparte de vreun merit din partea noastră. De fapt, este în pofida 
lipsei noastre de merit. 

A doua explicaţie este cea corectă. Un copil adevărat al lui Dumnezeu continuă, rămâ- 
ne în credință, nu cu scopul de a se ţine de mântuirea sa, ci ca o roadă a noii sale vieţi. Nu 
este o lucrare a meritelor, ci o lucrare, un rezultat al vieţii lui Cristos în lăuntrul său. Este o 
chestiune de criteriu, nu de condiţie. Aşadar, pasajul este bun pentru creştinii nominal, cât 
şi pentru cei autentici. Pe primii îi ia din scurt, făcându-i să-şi dea seama de nevoia lor după 
o reală lucrare a harului. lar pe adevărații copii ai lui Dumnezeu îi îndeamnă să se avânte 
înainte spre premiu. Foarte bine s-a exprimat Arthur Pridham: 


Cititorul va afla, după în studiu atent al Cuvântului, că Duhul are obiceiul de a 
însoţi cele mai depline şi mai absolute afirmaţii ale harului de avertismente care 
presupun un eşec lamentabil din partea unora care stau nominal în credință... 
Avertismentele care scârțâie din greu în urechile unei mărturii nesincere sunt sor- 
bite cu bucurie, ca o doctorie binefăcătoare, de sufletul cucernic... Scopul tuturor 
acestor învățături este de a încuraja credinţa şi de a condamna, prin anticipație, pe 
cei care fac doar mărturii ieftine, pline de încredere de sine.! 


Sau, cum s-a exprimat altcineva: „Aceste «if-uri» (în engleză: „dacă”, n.tr.) din 


Scriptură privesc asupra creştinilor mărturisitori de aici din lume şi ele vin ca nişte probe 
sănătoase ale sufletului”. 

NOTĂ FINALĂ 


1. Nu dispunem de altă documentație. 

24 
Izbăvire temporală sau 
mântuire veşnică? 


Cei care urmăresc să combată siguranța mântuirii uneori scapă din vedere faptul că a 
mântui şi cuvintele înrudite au o sumedenie de sensuri. 

A mântui descrie lucrarea lui Cristos în salvarea de păcatele lor. În acest caz, El îi 
izbăveşte de condamnarea veşnică. Acesta este aspectul mântuirii pe care îl cunoaştem 
cel mai bine şi avem tendinţa să importăm acest sens oriunde întâlnim cuvântul respec- 
tiv. 

Dar mântuirea poate să însemne şi eliberarea din închisoare (Filipeni 1:19), salvarea 
de la înec (Fapte 27:30-31), izbăvirea de primejdie (Matei 8:25) şi de boală (Matei 9:22) 
— pe scurt, scăparea de aproape orice adversităţi ale vieții. 

Un alt sens important al termenului a mântui este izbăvirea de ravagiile spirituale ale 
vieții. Să luăm, de pildă, | Timotei 4:16: 


Fii cu luare aminte asupra ta însuţi şi asupra învăţăturii pe care o dai altora: 
stăruieşte în aceste lucruri, căci dacă vei face aşa, te vei mântui pe tine însuţi şi 
pe cei ce te ascultă. 


Trebuie să fie limpede de la început că aici nu poate fi vorba de mântuirea sufletului. 
Timotei nu putea nici măcar să se salveze pe sine însuşi de mânia lui Dumnezeu, darmite 
să-i salveze pe alții. Dar, fiind cu luare aminte asupra lui însuşi şi continuând în învăţătura 
sănătoasă, el putea evita capcanele spirituale, salvându-i pe cei cărora le vestea Cuvântul 
de rătăciri şi de căderi morale. 

Un al exemplu al acestei uzanţe se găseşte la Iacov 1:21: 


De aceea, lepădaţi orice necurăţie şi orice revărsare de răutate şi primiţi cu blân- 
deţe Cuvântul sădit în voi, care vă poate mântui sufletele. 

Iacov scrie credincioşilor. El nu le spune cum să fie salvați de iad, căci deja fuseseră 
mântuiți de acesta, ci îi îndeamnă să termine cu stilul de viaţă ce-i caracteriza în zilele de 
dinainte de convertirea lor. Şi-i îndeamnă să asculte de Cuvântul lui Dumnezeu, salvându- 
se astfel de la o sumedenie de necazuri. 

Da, Cuvântul este instrumentul de care Se foloseşte Dumnezeu în salvarea sufletelor 
noastre de la osândă veşnică, dar nu acesta este subiectul aici. Iacov discută despre sfințire, 
nu despre regenerare. Subiectul este timpul prezent al mântuirii, adică al izbăvirii de sub 
puterea păcatului în viaţa unui credincios. Profunda supunere în fața Cuvântului lui 
Dumnezeu îl salvează pe cineva de la consecinţele inevitabile de a avea părtăşia întreruptă cu 
Domnul. 

Expresia „salvaţi-vă sufletele” niciodată nu înseamnă a le salva de iad. Mai degrabă, 
ideea este să vă salvaţi viețile de risipă şi ruinare. 

Acesta este gândul exprimat şi în lacov 5:19-20: 


Fraţilor, dacă s-a rătăcit vreunul dintre voi de la adevăr şi-l întoarce un altul, să 
ştiţi că cine întoarce pe un păcătos de la rătăcirea căii lui va mântui un suflet de la 
moarte şi va acoperi o sumedenie de păcate. 


Avem aici cazul unuia care a alunecat de la credinţă, o persoană care s-a rătăcit de la 
adevăr. El nu mai umblă cu Domnul. S-a îndepărtat de la cărarea datoriei. Un frate creştin 
sau o soră se angajează în lucrarea de refacere şi reuşeşte să-l salveze de la rătăcirea sa. 

Două sunt rezultatele dramatice care urmează: Mai întâi, păstorul salvează un suflet de 
la moarte. Aici, cum se întâmplă adesea în uzanţa ebraică, su/let e sinonim cu persoana ca 
atare. Dar cum este salvată o persoană de la moarte? Nu poate să însemne moarte veşnică, 
pentru că asta se realizează numai prin pocăință faţă de Dumnezeu şi credinţă în Domnul 
Isus Cristos. Dar aici nu găsim nici o menționare a evangheliei. Atunci cum salvează el 
sfântul care a păcătuit de la moarte? Prin întoarcerea sa de la calea lui rătăcită. Dacă Iacov 
ar fi avut în vedere mântuirea veşnică a sufletului, atunci ar însemna că este mântuire prin 
reformare, care este total contrară evangheliei harului. 

Dar asta ne lasă cu întrebarea: „Ce se înțelege prin moarte?” Este moartea în viață, 
adică o existenţă nenorocită, de vinovăţie şi nelinişte, care însoţeşte alunecarea în păcat. 
David a descris-o foarte viu în Psalmul 32: 


Câtă vreme am tăcut, mi se topeau oasele de gemetele mele necurmate. Căci zi şi 
noapte mâna Ta apăsa asupra mea; mi se usca vlaga cum se usucă pământul de 
seceta verii (Ps. 32:3-4). 


Desigur, în acest pasaj cuvântul moarte s-ar putea să se refere la judecata pe care o 
aduce Dumnezeu asupra unui credincios ce continuă să păcătuiască, având păcatul nemăr- 
turisit (1 Cor. 11:30). Dar acesta e un caz excepţional, unde explicația de mai sus este de 
neevitat. 

Un sens înrudit al cuvântului mântuire are de a face cu izbăvirea de problemele acestei 

vieți. Să luăm, de pildă, Filipeni 2:12: 


Astfel dar, preaiubiţilor, după cum totdeauna ați fost ascultători, duceți până la 
capăt mântuirea voastră, cu frică şi cutremur, nu numai când sunt eu de faţă, ci cu 
mult mai mult acum, în lipsa mea. 


Există o anumită continuitate a gândirii în acest capitol şi, pentru a înțelege versetul 
12, trebuie să urmărim această continuitate: 

În biserica de la Filipi exista o problemă: unii credincioşi nu se înțelegeau cu alţii (ver- 
setele 1-2; vezi şi 4:2). 

Problema aceasta se rezolvă gândindu-ne la alţii, nu la noi înşine. Să-i stimăm pe alții 
mai presus de a ne stima pe noi înşine (v. 3b); să urmărim interesele altora (v. 4b). Cuvântul 
cheie este alții. 

Domnul Isus este, prin excelenţă, exemplul suprem în această privință, EI, care a trăit 
pentru alţii; noi trebuie să-l urmăm pilda (v. 5). El S-a smerit până acolo, încât a murit pen- 
tru alţii pe Cruce (versetele 6-8). 

Dumnezeu L-a onorat, dându-l numele care este mai presus de orice nume, şi I-a pro- 
mis că va domni peste întregul univers (versetele 9-11). 

Ajuns în acest punct, Pavel spune: „Astfel dar, preaiubiţilor, după cum totdeauna aţi 
fost ascultători, duceţi până la capăt mântuirea voastră, cu frică şi cutremur, nu numai când 
sunt eu de față, ci cu mult mai mult acum, în lipsa mea” (v. 12). Cu alte cuvinte, am dia- 
enosticat problema voastră. Am oferit şi soluţia. Acum rezolvați problema, cu frică şi 
cutremur, ca să fiți plăcuţi Domnului. În acest verset mântuirea înseamnă izbăvirea tempo- 
rală de problema lipsei de unitate în cadrul bisericii. Nu are nimic de a face cu mântuirea 
sufletului. 

Recunosc că aceasta nu e cea mai răspândită interpretare a versetului. De obicei, creş- 
tinii explică sensul versetului în felul următor: Când Dumnezeu te mântuieşte, El pune 
viaţa veşnică în tine, dar apoi tu trebuie să duci mai departe această mântuire, desăvârşind- 
o printr-o viață de sfințenie practică. Mie mi se pare însă că prin aceasta se introduce un 
gând străin de contextul versetului. Nu despre mântuirea veşnică a sufletului a vorbit apos- 
tolul aici. Mai mult, în originalul Noului Testament, termenul tradus prin „duceți până la 
capăt mântuirea voastră” rareori este folosit cu acest sens. Dimpotrivă, sensul lui este: 
„lucraţi pentru a realiza”. 

Dar a rămas fără răspuns întrebarea: „De ce consideră adepţii mântuirii condiționate 
Filipeni 2:12 că le întăreşte argumentul?” Unul din promotorii lor de frunte explică în felul 
următor: „Porunca de a duce la capăt mântuirea voastră arată că omul are o responsabili- 
tate în privința mântuirii lui”. Cu alte cuvinte, inițiativa nu-l aparţine exclusiv lui 
Dumnezeu. Se presupune, deci, că dacă omul nu-şi face partea ce-i revine, îşi pierde mân- 
tuirea. 

Acesta este un exemplu definitoriu pentru cei ce nu fac distincție între izbăvirea tem- 
porală şi mântuirea veşnică. 

Un alt exemplu îl găsim la 1 Timotei 2:15: 

Totuşi, ea va fi mântuită prin naşterea de fii, dacă stăruiesc cu smerenie în credin- 
Ță, în dragoste şi în sfinţenie, cu stăpânire de sine. 


Trebuie să menţionăm de la început că există mai multe interpretări diferite ale acestui 
verset în cercurile creştine. 

Unii îl văd ca o promisiune a unei naşteri ferite de primejdii, dacă părinții trăiesc cum 
trebuie. Numai că, multe creştine au avut avorturi sau copilul s-a născut mort, ba chiar 
multe mame, în special în trecut, au murit în timpul naşterii. 

Unii îl pun în legătură cu naşterea Domnului Isus, care este Mântuitorul nostru. Dar, 
întrucât toți credincioşii sunt mântuiţi prin EI, pare prea evident să scoatem în relief doar 
mamele. 

Alţii au sugerat că o femeie este mântuită de corupția societăţii, dacă devine mamă 
ŞI-şi întreţine căminul. E destul de adevărată această interpretare. 

Pentru a găsi o altă interpretare, vom apela din nou la context. Pavel oferă aici instruc- 
țiuni privitoare la închinarea publică. Rugăciunea în cadrul serviciilor adunării este condu- 
să de bărbaţi.! Femeile trebuie să se îmbrace cu modestie, să înveţe în tăcere, să se abțină 
de a le preda bărbaţilor, să evite exercitarea autorității asupra unui bărbat şi să înveţe în 
tăcere. Arătând că aceasta nu era o chestiune care ținea de cultură, Pavel se duce înapoi la 
ordinea creaţiei — mai întâi a fost creat Adam, apoi Eva. Şi se întoarce la poziția de cap a 
bărbatului. Eva a violat acest principiu, nevoind să-l consulte pe soţul ei. Astfel, ea a fost 
înşelată, aducând consecinţe nespus de grave şi de păcătoase în lume. 

Acum, desigur, aceasta ar putea crea impresia că femeia este redusă la statutul de non 
persoană, că nu are mai nicio poziţie în cadrul bisericii. Nimic mai neadevărat, spune apos- 
tolul. Ea are privilegiul de a creşte o sămânță evlavioasă, pentru înaintarea bisericii. ŞI cine 
ştie dacă rolul acesta nu e chiar mai important decât cel al bărbatului? Oare nu este adevă- 
rat că „mâna care pune în mişcare leagănul este mâna care conduce lumea”? 

Aşadar, versetul despre femeia care e mântuită prin naşterea de copii ar putea foarte 
bine să se refere la salvarea poziției ei în cadrul bisericii. Rolul de mamă o salvează de a 
crede că ea nu are importanță. Dimpotrivă, ea este de o importanţă crucială! 

Numai că este ataşată şi o condiţie: „dacă ele [mamele] continuă în credință, dragoste 
şi sfinţenie, cu stăpânire de sine”. Capacitatea ei de a creşte copii evlavioşi şi lideri spiritu- 
ali pentru biserică depinde, în mare măsură, de slujirea ei ca un model vrednic de urmat. 

Trebuie să fie clar că această propoziţie subordonată, „cauzală” nu se referă la mântui- 
rea ei eternă. Mai degrabă, are de a face cu izbăvirea de orice idee a unei femei lăsate fără 
niciun rol important în cadrul bisericii. În plus, ideea naşterii de copii ca mijloc de mântui- 
re a sufletului este bizară, opunându-se cu desăvârşire mântuirii prin har, prin credință, fără 
fapte. 

NOTĂ FINALĂ 


1. În versetul 8, Pavel foloseşte în mod intenţionat un cuvânt din greacă ce înseamnă 
„bărbaţi” sau „masculi” (andres, cf. polyandry, „mulţi soţi”), iar nu cuvântul pentru 
fiinţe umane (anthropoi, cf. antropologie). 

25 
Moarte literală sau moarte figurată? 


Dacă vom înţelege diferitele feluri de moarte aflate în Noul Testament, ne va ajuta să 
înțelegem versete care ar părea, la prima vedere, că susțin mântuirea condiționată. 

Mai întâi de toate, există moartea fizică, adică despărțirea duhului de trup. Iacov 
spune: „„...trupul fără duh este mort”. Aici moartea se referă la trup, iar nu la duh. Duhul 
este nemuritor. 

Apoi există moartea spirituală. Oamenii nemântuiţi sunt morţi în fărădelegile şi păca- 
tele lor (Ef. 2:1, 5). Asta nu înseamnă că duhurile lor sunt moarte, ci înseamnă că ei sunt 
morți față de Dumnezeu. 

Moartea veşnică mai este numită şi moartea a doua (Apo. 20:14). Este destinul tutu- 
ror necredincioşilor în iazul de foc. 

ŞI apoi, moartea poate fi folosită ca figură de stil, pentru a descrie un credincios alu- 
necat de la credință, având sensul de credincios care s-a răcit. El nu mai reacționează spi- 
ritual, fiind deficitar pe planul activităților duhovniceşti. 

Aceasta a fost situaţia sfinților din biserica de la Sardes. Domnul le-a spus: „Ştiu fap- 
tele tale: că îți merge numele că trăieşti, dar eşti mort” (Apo. 3:1). Ei erau fizic şi spiritual 
vIi, dar în ce priveşte faptele, erau morţi. Nota bene: „Ştiu faptele tale... eşti mort”. Şi din 
nou, în versetul 2: „....n-am găsit faptele tale desăvârşite înaintea Dumnezeului Meu”. 

Avem o folosire similară a termenului mort în | Timotei 5:3-6: 


Cinsteşte pe văduvele care sunt cu adevărat văduve. Dacă o văduvă are copii sau 
nepoți de la copii, aceştia să se deprindă să fie evlavioşi întâi faţă de cei din casa 
lor, şi să răsplătească ostenelile părinţilor, căci lucrul acesta este plăcut înaintea 
lui Dumnezeu. Cea cu adevărat văduvă, care a rămas singură, şi-a pus nădejdea 
în Dumnezeu şi stăruieşte, zi şi noapte, în cereri şi rugăciuni. Dar cea dedată la 
plăceri, măcar că trăieşte, este moartă. 


Desigur, s-ar putea ca văduva din versetul 6 să fie o creştină nominală. Dar nu neapă- 
rat. Pavel o contrastează cu o văduvă care se încrede în Dumnezeu şi stăruie în cereri şi 
rugăciuni, zi şi noapte. In schimb, văduva din versetul 6 este moartă față de o asemenea 

viaţă. Fa trăieşte în plăceri. Poate că este ca cele din versetul 11: „Când dorințele lor senzu- 
ale depăşesc devotamentul lor faţă de Cristos, ele doresc să se căsătorească” (NIV). În obse- 
sia ei de a găsi un soţ, ea dă uitării îndatoririle ei casnice, neglijează Biblia şi rugăciunea, 
bârfeşte şi se amestecă în treburile altora. După toate aparențele, ea e moartă faţă de cre- 
dinţa ei de la început. 

26 
Răsplată sau ruinare? 


În minunatul Său plan de răscupărare, Dumnezeu a stabilit legătura între: 


credință Şi mântuire 
ŞI 
fapte şi răsplată. 


Răsplata se câştigă. Mântuirea nu. 

Nefiind în stare să recunoască aceasta, susținătorii căderii din har au tras concluzii 
greşite. De pildă, ei citează 1 Corinteni 9:24-27, în încercarea de a demonstra că Pavel se 
putea descalifica! pentru cer: 


Nu ştiţi că cei ce aleargă într-o cursă toți aleargă, dar numai unul primeşte pre- 
miul? Alergaţi dar în aşa fel încât să puteţi obține premiul! Toţi cei ce concurează 
pentru un premiu se supun la tot felul de înfrânări. Acum ei fac lucrul acesta ca să 
primească o cunună, care se poate veşteji; noi facem lucrul acesta pentru o cunu- 
nă care nu se poate veşteji. Eu, deci, alerg, dar nu ca şi cum n-aş şti încotro alerg. 
Mă lupt cu pumnul, dar nu ca unul care loveşte în vânt. Ci mă port aspru cu tru- 
pul meu şi-l țin în stăpânire, ca nu cumva, după ce am propovăduit altora, eu 
însumi Să fiu descalificat (text adus la zi, după versiunea engleză, n.tr). 


Observaţi referirile apostolului la „premiu” şi la „cunună” (versetele 24 şi 25). Ele ne 
arată clar că este vorba despre serviciu şi răsplată. Pavel aleargă în viaţa sa de slujire cu un 
scop precis în minte, concentrat şi disciplinat, pentru ca să câştige o cunună pieritoare. 
Dacă nu dă tot ce are, realizează că ar putea fi descalificat ca slujitor al Domnului. Nu 
poate să se refere la descalificarea pentru Cer, deoarece acea calificare pentru Cer a cre- 
dinciosului se găseşte în Cristos, iar nu în el însuşi. Noi suntem acceptaţi în Cristos (Ef. 
1:6). În El suntem compleţi (Col. 2:10). Dar putem fi daţi la o parte, în ce priveşte slujirea, 
dacă nu ținem cont de regulile de antrenament şi de comandamentele cursei. 

Un al doilea pasaj folosit în sprijinul opiniei după care siguranța mântuirii ar fi condi- 


1.159 


ODATĂ ÎN CRISTOS, PE VECI ÎN CRISTOS 
ționată se găseşte la Galateni 6:7-9: 


Nu vă înşelaţi: Dumnezeu nu Se lasă să fie batjocorit. Ce seamănă omul, aceea va 
şi secera. Cine seamănă în firea lui pământească, va secera din firea pământească 
putrezirea, dar cine seamănă în Duhul, va secera din Duhul viața veşnică. Să nu 
obosim în facerea binelui, căci la vremea potrivită, vom secera, dacă nu vom 
cădea de oboseală. 


În mod cert, aceste versete au de a face cu administrarea de către noi a banilor şi a altor 
lucruri materiale. Textul ne îndeamnă să fim generoşi, făcând cât mai mult bine posibil. 
Când spune apostolul Pavel: „Ce seamănă omul, aceea va şi secera”, el nu se gândeşte la 
păcate şi la pedeapsa eternă (deşi și aceasta este adevărată). Mai degrabă, el este preocupat 
de ceea ce facem cu banii noştri. 

Cel care seamănă în firea veche este un creştin care foloseşte resursele sale materiale 
în scopul satisfacerii plăcerilor sale proprii. EI îşi alimentează trupul. La sfârşitul vieții 
sale, trupul pentru care a trăit se va întoarce în țărână. Va recolta putrezirea. 

În schimb, cel care seamănă în Duhul este credinciosul care e un administrator credin- 
clos, trăind jertfitor pentru răspândirea evangheliei. EI va secera viața veşnică prin lucrarea 
Duhului. Dar să însemne asta oare că-şi cumpără viaţa eternă cu dolarii săi? O, nu, nu 
poate să însemne asta. Mântuirea nu poate fi cumpărată, câştigată sau meritată. Dar cel 
care sprijină cu generozitate lucrarea Domnului şi pe lucrătorii Săi culege o recoltă mai 
deplină de a se bucura de viaţa veşnică, de răsplăți mai mari în Cer şi de o capacitate spori- 
tă de a savura raiul. 

Întotdeauna va exista un interval între semănat şi secerat. Prin urmare, nu trebuie să 
obosim în facerea de bine, fiind asiguraţi că, în cele din urmă, vom fi recompensaţi. 

Iată încă un pasaj, greşit interpretat de unii, care spun că s-ar referi la mântuire: 


Fraților, eu nu cred că l-am apucat încă, dar fac un singur lucru: uitând ce este în 
urma mea, şi aruncându-mă spre ce este înainte, alerg spre ţintă, pentru premiul 
chemării cereşti a lui Dumnezeu, în Cristos Isus (Filipeni 3:13-14). 


Din nou, apostolul se înfăţişează pe sine ca un atlet la o cursă de alergări. Țelul final 
este conformarea la Cristos, devenirea ca EI (versetele 10-11). El nu a atins încă țelul, dar, 
cu tenacitate, având un singur scop („fac un singur lucru”), el aleargă spre țintă, pentru 
premiu. „Premiul chemării cereşti a lui Dumnezeu, în Cristos Isus” este împlinirea scopu- 
rilor pe care le-a avut Dumnezeu în vedere când l-a mântuit. 

Ar însemna să forțăm pasajul, spunând că ne învață că mântuirea e o răsplată pentru că 
am alergat cu credincioşie la cursă. Mântuirea nu e un premiu de câştigat, ci un dar de pri- 
mit. 

În continuare, să ne ocupăm de Coloseni 2: 18-19, versete care, chipurile, ne-ar învăţa 
că mântuirea se poate pierde: 

RĂSPLATĂ SAU RUINARE? 
Nimeni Să nu vă răpească răsplata, găsindu-şi plăcerea într-o falsă smerenie şi 
închinare la îngeri, amestecându-se în lucruri pe care nu le-a văzut, umflat de o 
mândrie deşartă, prin gândurile firii lui păminteşti, şi nu se ţine strâns de Capul, 
din care tot trupul, hrănit şi bine închegat, cu ajutorul încheieturilor şi legăturilor, 
îşi primeşte creşterea pe care i -o dă Dumnezeu (text uşor modificat, după versiu- 
nea engleză, folosită de autor, n.tr.). 


Cuvântul răsplată din versetul 18 are menirea să ne atragă atenția că aici nu este avută 
în vedere mântuirea. Pavel îi previne pe coloseni împotriva pericolului prezentat de noută- 
țile nescripturale. Preocuparea cu legalismul, misticismul sau ascetismul ne deturnează 
atenția de la Cristos, Capul, care este sursa creşterii spirituale. Creştinii care deraiază în 
felul acesta rămân piperniciţi în dezvoltarea lor şi văduviți de răsplată. 


De aceea, daţi-vă şi voi toate silinţele ca să uniţi cu credinţa voastră fapta; cu fapta, 
cunoştinţa, cu cunoştinţa, înfrânarea; cu înfrânarea, răbdarea; cu răbdarea, evla- 
via; cu evlavia, dragostea de fraţi; cu dragostea de frați, iubirea de oameni. Căci, 
dacă aveţi din belşug aceste lucruri în voi, ele nu vă vor lăsa să fiţi nici leneşi, nici 
neroditori în ce priveşte deplina cunoştinţă a Domnului nostru Isus Cristos. Dar cine 
nu are aceste lucruri este orb, umblă cu ochii închişi şi a uitat că a fost curăţit de 
vechile lui păcate. De aceea, fraţilor, căutaţi cu atât mai mult să vă întăriți chemarea 
şi alegerea voastră; căci, dacă faceţi lucrul acesta, nu veţi aluneca niciodată. În 
adevăr, în chipul acesta vi se va da din belşug intrare în Împărăţia veşnică a 
Domnului şi Mântuitorului nostru Isus Cristos (2 Pet. 1:5-11). 


Versetele 10 şi 11 sunt cele care, chipurile, ar susține mântuirea condiționată, dar să 
analizăm Scripurile care conduc la ele. Versetele 5-7 sunt un îndemn la dezoltarea caracte- 
rului creştin. Pe măsură ce vom dezvolta aceste haruri în viețile noastre, vom fi salvaţi de 
uscăciune, nerodnicie, miopie şi de uitarea lucrurilor de care am fost mântuiți. 

Pe acest fundal, Petru ne îndeamnă să ne facem chemarea şi alegerea sigure. Într-un 
sens, ele sunt la fel de sigure cât le poate face Dumnezeu. Am fost aleşi în Cristos înainte 
de întemeierea lumii (Ef. 1:4) şi chemaţi de evanghelie să-l aparținem Lui. Dar, dezvoltân- 
du-ne un caracter spiritual matur, noi ne demonstrăm nouă înşine şi în special altora reali- 
tatea alegerii şi chemării noastre. E o confirmare vizibilă. lar această creştere spirituală ne 
va salva de poticnire. Aici nu se pune problema de a-ţi pierde mântuirea, ci de a face o 
tumbă spirituală, din care, desigur, este revenire. 

Trebuie să avem grijă să citim versetul 11 cu atenție. El nu spune: „Căci astel vi se va 
asigura o intrare în împărăția veşnică...” Nu omiteţi cuvintele „din belşug”! Noi intrăm în 
împărăție născându-ne din nou (loan 3:5). Dar intrarea noastră îmbelşugată este determi- 
nată de măsura în care ne dezvoltăm harurile creştine în viața noastră. Petru nu vorbeşte 
aici despre calea mântuirii, ci despre răsplăţile unei vieţi evlavioase. EI doreşte să intrăm în 
împărăția lui Dumnezeu cu toate flamurile sus! 

E surprinzător că cei care cred că cineva îşi poate pierde mântuirea se folosesc în acest 

scop de 2 Ioan 1:8: 


Priviţi la voi înşivă, ca să nu pierdeţi rodul muncii voastre, ci să primiţi o răsplată 
deplină (traducere după versiunea folosită de autor, n.tr.). 


Conform acestei traduceri, loan spune: „Voi, creştinilor, uitaţi-vă la voi înşivă, pentru 
ca noi (apostolii) să nu ne pierdem lucrurile pentru care am muncit, ci să putem primi o 
răsplată deplină”. 

Traducerea New International Version, care urmează textul grec Nestle-United Bible 
Societies, sună astfel: „Aveţi grijă să nu pierdeţi rodul muncii voastre, ci să fiți răsplătiți pe 
deplin”. 

În ambele cazuri, nu se pune problema pierderii mântuirii. Nu muncim pentru ea, ci 
este o chestiune de a câştiga o răsplată deplină. 

Iată alte câteva pasaje folosite de cei care neagă siguranța mântuirii. Primul este din 
Apocalipsa 2:10-11: 


Nu te teme nicidecum de ce ai să suferi. lată că diavolul are să arunce în temniţă 
pe unii din voi, ca să vă încerce. Și veţi avea un necaz de zece zile. Fii credincios 
până la moarte, şi-ţi voi da cununa vieţii. Cine are urechi să asculte ce zice biseri- 
cilor Duhul: Cel ce va birui nicidecum nu va fi vătămat de a doua moarte. 


În versetul 10, este promisă cununa vieţii celor care sunt credincioşi până la moarte. 
Prietenii noştri care cred în „căderea din har” fac cununa vieții sinonimă cu viaţa veşnică, 
ea fiind astfel destinată celor care continuă să creadă până la sfârşitul vieţii lor. Acesta e 
argumentul lor. 

Dar, pentru a înţelege sensul adevărat, noi apelăm la context. Prima parte a versetului 
vorbeşte despre groaznicele suferinţe pe care sfinţii din Smirna aveau să le îndure. Ei aveau 
să îndure închisoare, încercări şi suferințe. Ba unii chiar aveau să moară pentru credință. 
Lor avea să li se dea o cunună de martir — cununa vieţii. 

În versetul 11, Domnul promite că cei care vor birui nu vor mai fi vătămaţi de moartea 
a doua. Promotorii mântuirii condiționate susţin că asta se referă la cel care crede şi conti- 
nuă să creadă, la cel care biruie şi continuă să biruiască. Apostolul loan spune că înseamnă 
unul care crede că Isus este Fiul lui Dumnezeu (1 loan 5:5). (Lucrul acesta va fi dezvoltat 
mai pe larg în capitolul următor.) A doua moarte este pierzarea numai a celor necredin- 
CIOşI. 

Acum să analizăm un ultim pasaj, în care adesea se face confuzie între mântuire şi răs- 
plăți: 


Știu faptele tale: iată, ţi-am pus înainte o uşă deschisă, pe care nimeni n-o poate 
închide, căci ai puțină putere şi ai păzit Cuvântul Meu şi n-ai tăgăduit Numele 
Meu. lată că îţi dau din cei ce sunt în sinagoga Satanei, care zic că sunt iudei şi nu 
sunt, ci mint, iată că îi voi face să vină să se închine la picioarele tale şi să ştie 

că te-am iubit. Fiindcă ai păzit cuvântul răbdării Mele, te voi păzi şi Eu de ceasul 
încercării, care are să vină peste lumea întreagă, ca să încerce pe locuitorii 
pământului. Eu vin curând. Păstrează ce ai, ca nimeni să nu-ţi ia cununa. Pe cel ce 
va birui îl voi face un stâlp în Templul Dumnezeului Meu, şi nu va mai ieşi afară 
din el. Voi scrie pe el Numele Dumnezeului Meu şi numele cetății Dumnezeului 
Meu, noul Ierusalim, care are să se pogoare din cer de la Dumnezeul Meu, şi 
Numele Meu cel nou (Apo. 3:8-12). 


Cuvântul „fapte” de la începutul versetului 8 semnalează că loan se referă la răsplăți. 
Răsplata Filadelfiei pentru că a păzit Cuvântul lui Cristos şi nu a tăgăduit numele Său va fi 
aceea că duşmanii ei se vor pleca la picioarele ei, dându-și sema că sfinţii au fost iubiţi de 
El. Întrucât au păzit porunca Lui de a persevera, EI îi va păzi de perioada Marii Strâmtorări. 
Până când va veni El, ei vor trebui să se ţină strâns de ce au, pentru ca nimeni să nu le ia 
cununa (nu mântuirea, ci cununa lor). Răsplata pentru că au biruit va fi că ei vor fi făcuți 
stâlpi în Templul lui Dumnezeu. Iar pe ei va fi scris numele lui Dumnezeu, numele Cetăţii 
lui Dumnezeu, numele Noului Ierusalim şi noul nume al lui Cristos. 

Toate aceste onoruri sunt pentru credincioşia în viaţă şi-n slujire, dar nu sunt mijlocul 
prin care se obţine mântuirea. Faptele care vor dura vor fi răsplătite. Alte fapte vor fi arse, 
iar slujitorul va suferi pierdere; cât despre el, va fi mântuit (1 Cor. 3:14-15). 


NOTĂ FINALĂ 
1. Versiunea KJv cu varianta „castaway” (în engleză: „naufragiat”, n.tr.) e deosebit de nefe- 
ricită, întrucât în limbajul de astăzi sună foarte asemănotor cu „falling away” (adică 


„cădere din har”). De fapt, este un termen împrumutat din limbajul sportiv, însemnând 
„neaprobat” sau „descalificat”. 


i PA 


27 
Biruitori sau deficitari? 


Unul din versetele dificile în legătură cu chestiunea siguranţei mântuirii este cel de la 
Apocalipsa 3:5: 


Cel ce va birui, va fi îmbrăcat astfel în haine albe. Nu-i voi şterge nicidecum 
numele din Cartea Vieţii şi voi mărturisi numele lui înaintea Tatălui Meu şi înain- 
tea îngerilor Lui. 


Cuvintele „Nu-i voi şterge nicidecum numele din Cartea Vieţii” par a lăsa să se înţe- 
leagă că este posibil ca cei care nu biruie să fie şterşi din Cartea Vieţii. De la bun început, 
aceasta dă naştere la două întrebări: „Cine este un biruitor?” şi „Ce este Cartea Vieţii?” 

Definiția de bază a unui biruitor o găsim la 1 loan 5:4-5: cel care biruie lumea. 


„.„pentru că oricine este născut din Dumnezeu biruieşte lumea, şi ceea ce câştigă 
biruință asupra lumii este credinţa noastră. Cine este cel ce a biruit lumea, dacă 
nu cel ce crede că Isus este Fiul lui Dumnezeu? 


În aceste versete, biruitorii sunt cei născuţi din Dumnezeu, cei care cred că Isus 
Cristos este Fiul lui Dumnezeu — cu alte cuvinte, creştinii autentici. 

Aceste versete din 1 loan 5 sunt folosite uneori în sprijinul părerii siguranţei condițio- 
nate. Eu nu văd nimic aici care să sprijine această părere, decât dacă promotorii ei se refe- 
ră la timpul prezent al verbului „a crede”, insistând că are sensul de acțiune continuă. Cu 
alte cuvinte, cel care biruie lumea trebuie să creadă şi să continuie a crede. Desigur, con- 
cluzia care se desprinde din această interpretare este că cineva e născut din Dumnezeu 
doar atâta timp cât persistă a crede.! 

Conform acestei teorii, o persoană se poate naşte din Dumnezeu, apoi poate să se 
„nenască” (ce idee bizară!), pentru ca apoi să se poată naşte spiritual din nou! Se pare că 
nu există nici o limită asupra numărului de câte ori se poate repeta procesul. E ca şi când 
Scriptura ne-ar învăţa „Trebuie să vă naşteţi din nou, şi din nou, şi din nou şi iarăşi din 
nou”, Biblia nu cunoaşte nimic de felul acesta. 


i iz 


ODATĂ ÎN CRISTOS, PE VECI ÎN CRISTOS 


Dar ceea ce ne învaţă totuşi versetele este că credinţa îl învredniceşte pe credinciosul 
născut din nou să biruie lumea, nelăsându-se înşelat de goliciunea şi aparenta-i strălucire, 
ci realizând că se află în vrăjmăşie cu Dumnezeu şi copiii Săi, şi temându-se de flatările ei, 
dar nu şi de încruntările ei. El nu se aşteaptă să primească un tratament mai bun din partea 
lumii decât a avut Domnul său. 

Un sfânt autentic, desigur, continuă să creadă, dar nu ca o condiţie a mântuirii, ci ca o 
trăsătură a noii sale vieți. De trei ori apostolul loan se adresează tinerilor din familia lui 
Dumnezeu ca unii care au biruit pe cel rău (1 loan 2:13-14; 4:4a). Dar ei n-au realizat 
aceasta cu propria lor tărie, ci prin puterea Celui care trăieşte în ei (1 loan 4:4b), 

Revenim acum la versetul nostru inițial din Apocalipsa. Observaţi făgăduinţele care i 
se fac unui biruitor, aici şi în alte locuri din carte: el va mânca din pomul vieţii (2:7). Nu va 
fi vătămat de moartea a doua (2:11). (Întrucât moartea a doua este iazul de foc şi întrucât 
numai necredincioşii vor fi vătămaţi de moartea a doua |Apo. 20:14], fiecare biruitor este 
un copil adevărat al lui Dumnezeu.) El va mânca din mana ascunsă (2:17). | se va da putere 
asupra naţiunilor (2:26). Va fi îmbrăcat cu haine albe (3:5a). Va fi un stâlp în templul lui 
Dumnezeu (3:12). Va sta cu Cristos pe tronul Său (3:21). Va moşteni toate lucrurile, 
Dumnezeu va fi Tatăl său, iar el va fi fiul lui Dumnezeu (21:7). 

Luând împreună toate aceste pasaje, aflăm nu numai că toţi biruitorii sunt credincioşi, 
dar şi că toţi credincioşii sunt priviţi ca biruitori. 

John MacArthur explică: „Cel care biruieşte” şi celelalte expresii paralele sunt comu- 
ne scrierilor lui loan. Apostolul Ioan foloseşte foarte evident conceptul de «biruitor» ca 
sinonim pentru credincios. După definiția lui, toți creştinii sunt în mod fundamental «biru- 
itori).... Prin urmare, nu există nici un credincios care nu este şi biruitor în acest sens”. 

Acum să analizăm Cartea Vieţii. Numele colaboratorilor lui Pavel se află scrise în 
Cartea Vieţii (Filipeni 4:3). Numele celor care 1 se închină fiarei nu au fost scrise în a 
Mielului Carte a Vieţii (Apo. 13:8). Cei care nu sunt înregistaţi în Cartea Vieţii sunt arun- 
caţi în iazul de foc (Apo. 20:15). Numai cei ale căror nume sunt scrise în a Mielului Carte 
a Vieţii vor intra în Noul Ierusalim (Apo. 21:27). 

Luând toate acestea împreună, rezultă că a Vieţii Carte este un registru cu toţi cei răs- 
cumpăraţi. (Într-unele versiuni ale Bibliei, Cartea Vieţii este menţionată în Apocalipsa 
22:19, dar manuscrisele cele mai autentice conţin „pomul vieţii” în acest verset.) 

Aşadar, revenim la problema noastră de bază: Domnul spune în Apocalipsa 3:5 că EI 
nu va şterge numele biruitorilor din Cartea Vieţii. Oare nu înseamnă aceasta că numele 
unor credincioşi ar putea fi şterse? 

Mai întâi de toate, nu avem voie să ne clădim o doctrină pe ceea ce s-ar părea că se 
subințelege. Mai bine este să luăm afirmaţiile directe. 

Apoi trebuie să ştim că opusul unei afirmaţii nu este neapărat subînțeles ori adevărat, 
De pildă, eu aş putea spune: „Dacă sunt în Ierusalim, atunci ştiu că sunt în Israel”, 
Reciproca ar fi: „Dacă nu sunt în Ierusalim, atunci ştiu că nu sunt în Israel”. Dar asta nu 
este adevărat, pentru că s-ar putea să fiu la Haifa sau la Tel Aviv. 

De fapt, promisiunea Domnului că nu va şterge numele credincioşilor este o promisiu- 
ne a siguranţei lor veşnice. Dacă nu-i şterge EI, atunci înseamnă că ei rămân în Cartea 

Vieții. În loc să interpretăm cuvintele Sale ca având un înţeles groaznic, mult mai bine este 
să luăm o afirmaţie pozitivă a ceea ce nu va face EI. 


Ei l-au biruit, prin sângele Mielului şi prin cuvântul mărturisirii lor, şi nu şi-au 
iubit viața chiar până la moarte (Apo. 12:11). 


Aceasta e o descriere a sfinților din perioada Marii Strămtorări care au fost amenințați 
cu moartea, dacă nu se lepădau de credinţa lor în Cristos. E1 l-au biruit pe diavol prin sân- 
gele Mielului. Sângele vărsat al lui Cristos a făcut față oricărei acuzaţii pe care Satan a 
putut-o aduce împotriva lor. Ei au refuzat să-şi retracteze mărturisirea lui Cristos, chiar 
dacă asta însemna moarte de martir. „Ei nu şi-au iubit viaţa chiar până la moarte”. Este 
greu să vedem cum versetul acesta ar putea sprijini mântuirea condiționată, şi totuşi, une- 
ori este folosit exact în acest scop. 

Apocalipsa 17:14 conţine cuvântul birui, dar de data aceasta se referă la Domnul Isus: 


Ei se vor război cu Mielul; dar Mielul îi va birui, pentru că El este Domnul domni- 
lor şi Împăratul împăraţilor. Şi cei chemaţi, aleşi şi credincioşi, care sunt cu El, de 
asemenea îi vor birui. 


Versetul acesta anticipează Apocalipsa 19:19-21. La a doua venire a lui Cristos, cei 
zece regi menţionaţi în versetele 12 şi 13 vor căuta să-L împiedice pe Miel să preia stăpâni- 
rea universală. Cu întreaga oştire a tuturor celor răscumpăraţi, EI îi va birui. Cuvintele 
„chemaţi, aleşi şi credincioşi” se pot aplica doar la sfinți. Aici sunt sfinţii care au venit din 
Cer cu Mielul (19:15; 21:2). Aşadar, nu se pune deloc problema că ei îşi vor pierde mântu- 
irea dacă nu vor da dovadă de credincioşie. 


Să luăm în considerare încă un pasaj despre a birui: 


Cel ce va birui va moşteni aceste lucruri. Eu voi fi Dumnezeul lui şi el va fi fiul 
Meu. Dar cât despre fricoşi, necredincioşi, scârboşi, ucigaşi, curvari, vrăjitori, 
închinătorii la idoli şi toți mincinoşii, partea lor este în iazul, care arde cu foc şi cu 
pucioasă, adică moartea a doua (Apo. 21:7-8). 


Nu există decât două categorii: cei mântuiți şi cei pierduţi. Versetul 7 îi descrie pe cei 
mântuiți. Toţi ceilalți (versetul 8) sunt pierduţi. Noi nu suntem mântuiţi prin faptul că biru- 
im, ci biruim pentru că suntem mântuiți. Cel care biruie va moşteni toate lucrurile; viaţa 
veşnică este inclusă în toate lucrurile. Dumnezeu devine Tatăl nostru, iar noi devenim fiii 
şi fiicele Lui când ne punem încrederea în Cristos. Dar cuvintele: „Eu voi fi Dumnezeul lui 
şi el va fi fiul Meu” descriu o intimitate mai profundă a relației (cf. 2 Cor. 6:17-18). 

NOTE FINALE 


De fapt, aici avem un participiu prezent — textual „the believing one” (cel care crede, 
n.tr.). Vezi nota finală nr. 3 din secțiunea despre Viaţă veşnică sau neveşnică? 


John F. MacArthur, The Glory of Heaven (Gloria Cerului). Wheaton, IL: Crossway 
Books, 1996, paginile 99-100. 

28 
Context sau pretext? 


Una din regulile de bază ale interpretării stipulează că un verset sau un pasaj [din 
Biblie] trebuie studiat în contextul său. De aceea spunem: „Un text scos din context devi- 
ne un pretext”. 

Să luăm ca exemplu următoarele: 


Duhul lui Dumnezeu a venit peste Azaria, fiul lui Oded, şi Azaria s-a dus înaintea 
lui Asa şi i-a zis: „„Ascultați-mă, Asa, şi tot luda şi Beniamin! Domnul este cu voi 
când sunteţi cu EL; dacă-L căutaţi, Îl veţi găsi; iar dacă-L părăsiţi, şi El vă va 
părăsi 2 Cron. 15:1-2). 


Aceste versete sunt scoase uneori din context pentru a încerca să demonstreze că cre- 
dincionsul este în siguranță eternă doar atâta timp cât Îl caută pe Domnul, etc. Dar pasajul 
respectiv nu se referă la mântuirea sufletului. Asa cu oamenii săi nu mai puteau de bucurie 
din pricina succesului lor militar pe care tocmai îl repurtaseră! Cheia biruinţei lor, le rea- 
minteşte Azaria, a constat în credincioşia lor față de Domnul. 

Ezechiel 33:7-8 este şi el scos din context, în efortul de a sprijini teoria mântuirii con- 
diționate: 


Acum, fiul omului, te-am pus străjer peste casa lui Israel. Tu trebuie să asculți 
Cuvântul care iese din gura Mea şi să-i înştiințezi din partea Mea. Când zic celui 
rău: ,, Răule, vei muri negreşit! ” şi tu nu-i spui, ca să-l întorci de la calea lui cea 
rea, răul acela va muri în nelegiuirea lui, dar sângele lui îl voi cere din mâna ta. 


Dumnezeu l-a pus pe Ezechiel străjer, ca să-i înştiințeze pe oameni de ce se va întâm- 
pla când va aduce EI sabia peste ţară (versetul 2), cu alte cuvinte: în vreme de război. Cel 
rău va muri (de moarte fizică). Dar dacă profetul va da dovadă de credincioşie, înştiinţân- 
du-i pe oameni, nu se va face vinovat de sângele lor. 

Nu este nici o sugestie aici că un credincios adevărat ar putea să-şi piardă ulterior 
mântuirea. O asemenea idee este cu totul străină pasajului acestuia. Subiectul e responsa- 

bilitatea străjerului de a-i înştiinţa pe cei răi. Dacă cel rău nu se va pocăi, va deveni o victi- 
mă a războiului. 

În loan 15:1-8, Domnul Isus ne dă clasicul Său mesaj despre adevărata viţă şi mlădiţe- 
le sale. Cum s-a explicat deja, arminienii se folosesc de versetele 2 şi 6 pentru a-şi susţine 
ideea siguranței condiţionate. Ei uită că tema pasajului este rodirea, iar nu mântuirea! 
Dacă ar introduce cheia aceasta în broasca uşii, dificultățile ar dispărea. 

Pavel a vorbit despre posibilitatea ca el să devină un „naufragiat” (KIv) sau să fie des- 
calificat (1 Cor. 9:27). Dar, aşa cum rezultă limpede din context, el se referă în acel text la 
slujire, nu la viaţa veşnică. Dacă nu veţi observa acest lucru, atunci ar însemna că mântui- 
rea finală a lui Pavel ar depinde de felul în care îşi disciplinează el trupul; or, asta ar echiva- 
la cu mântuirea prin fapte. 

Când studiem cartea Evrei, este important să vedem că contextul are de a face cu apos- 
tazia, nu cu alunecarea temporară a credinciosului. Cel care alunecă temporar poate fi 
refăcut, dar un apostat nu poate fi readus la credință. 

Alte exemple ale importanței de a interpreta un verset în lumina versetelor înconjură- 
toare sunt date în alte capitole ale cărții de faţă. Cu toţii trebuie să ţinem seama de această 
regulă esenţială de interpretare a Bibliei. 


124 


29 
Poziţie sau practică? 


Câteva dintre versetele folosite pentru a ataca siguranța veşnică a mântuirii se vor 
limpezi, când ne vom aminti distincția dintre poziția unui credincios şi practica sa, între 
locul pe care-l ocupă Şi starea sa. 

Când un păcătos este convertit, Dumnezeu îl vede, de acum înainte, în Cristos. El îl 
acceptă nu pe baza a ceea ce este în el însuşi, ci pentru că se află în Preaiubitul. Întrucât un 
credincios este în Cristos, el este complet, adică nu are nevoie de nimic pentru a se califica 
pentru Cer. El ocupă un loc desăvârşit înaintea lui Dumnezeu, nu datorită vreunui merit al 
său, ci exclusiv din pricina meritelor lui Cristos. EI este tot atât de aproape de Dumnezeu 
cât este şi Cristos, fiind iubit de Tatăl cum este Fiul. 

Această poziție este obținută prin credinţă, fără niciun fel de fapte meritorii. lar odată 
ce e atinsă această poziţie, nu se mai poate pierde niciodată. Cristos Însuşi ar trebui să-Şi 
piardă această poziţie de acceptare la Dumnezeu, înainte ca vreun copil al lui Dumnezeu 
să şi-o poată pierde! 

Dar mai este şi practica creştinului, care se referă la viaţa sa de fiecare zi. Aşa după 
cum poziția sa constă din ceea ce este el în Cristos, tot aşa practica sa o constituie ceea ce 
este el în sine. E ca şi când Domnul ar spune: „Uite ce e, Eu te-am mântuit prin harul Meu. 
Acum mergi şi trăieşte (cu resursele pe care ţi le-am dat) într-o manieră vrednică de înalta 
ta chemare. Eu vreau ca practica ta să fie în armonie cu poziția pe care o ai tu. Cu cât este 
mai adevărată în viaţa ta, cu atât mai mult te voi răsplăti”. 

Dumnezeu ştie că practica noastră nu va corespunde niciodată cu poziția noastră în 
viața actuală. Starea noastră nu se va armoniza perfect cu poziția pe care o ocupăm înain- 
tea Lui, până când Îl vom vedea pe Mântuitorul şi vom fi ca EI. Dar voia lui Dumnezeu 
este ca noi să creştem în asemănarea lui Cristos, atâta vreme cât ne aflăm aici pe pământ. 
Aceasta se numeşte sfințirea progresivă. 

Ea are darul să explice numeroasele îndemnuri la sfințenie din Noul Testament. Ele 
nu sunt porunci însoţite de ameninţarea cu pierzarea veşnică, în cazul neîndeplinirii lor. 
Mai degrabă, sunt instrucțiuni întru neprihănire pentru cei care au fost mântuiți prin har. 
Sunt căi practice în care ne putem armoniza practica noastră cu poziția noastră. 

Aceasta e metoda lui Dumnezeu de a produce sfinţenie. Harul spune: „Eu îți dăruiesc 
o poziţie de perfecţiune, ca dar al harului. Acum, din dragoste pentru Mântuitorul, care a 

murit |pentru tine] ca să facă posibil aceasta, trăieşte într-o manieră vrednică de această 
poziţie”. 

În contrast cu aceasta, legea spune: „Câştigă-ţi şi păstrează-ţi această poziţie a ta prin 
fapte bazate pe merite (imposibil de realizat!), căci dacă nu vei face aşa, vei fi pierdut”. 

Să vedem acum modul în care clarifică aceasta câteva din pasajele cam dificil de înţeles: 


11 Zot aşa şi voi înşivă socotiți-vă morți față de păcat şi vii pentru Dumnezeu, în 
Isus Cristos, Domnul nostru. 12 Deci, păcatul să nu mai domnească în trupul vos- 
tru muritor şi să nu mai ascultați de poftele lui. 13 Să nu mai daţi în stăpânirea 
păcatului mădularele voastre, ca nişte unelte ale nelegiuirii, ci dați-vă pe voi înşi- 
vă lui Dumnezeu, ca vii din morţi cum eraţi; şi daţi lui Dumnezeu mădularele 
voastre, ca pe nişte unelte ale neprihănirii. 14 Căci păcatul nu va mai stăpâni asu- 
pra voastră, pentru că nu sunteți sub lege, ci sub har. 15 Ce urmează de aici? Să 
păcătuim pentru că nu mai Suntem sub lege, ci sub har? Nicidecum! 16 Nu ştiţi că, 
dacă vă daţi robi cuiva, ca să-l ascultați, sunteți robii aceluia de care ascultați, fie 
că este vorba de păcat, care duce la moarte, fie că este vorba de ascultare, care 
duce la neprihănire? 17 Dar mulțumiri fie aduse lui Dumnezeu, pentru că, după ce 
ați fost robi ai păcatului, ați ascultat acum din inimă de dreptarul învăţăturii pe 
care aţi primit-o. 18 Şi prin chiar faptul că aţi fost izbăviţi de sub păcat, v-aţi făcut 
robi ai neprihănirii. 19 Vorbesc omeneşte, din pricina neputinței firii voastre 
pământeşti: după cum odinioară v-aţi făcut mădularele voastre roabe ale necură- 
ției şi fărădelegii, aşa că săvârşeați fărădelegea, tot aşa, acum trebuie să vă faceți 
mădularele voastre roabe ale neprihănirii, ca să ajungeţi la sfinţirea voastră! 20 
Căci, atunci când eraţi robi ai păcatului, eraţi liberi faţă de neprihănire. 21 Şi ce 
roade aduceaţi atunci? Roade de care acum vă este ruşine, pentru că sfârşitul 
acestor lucruri este moartea. 22 Dar acum, odată ce aţi fost izbăviţi de păcat şi 
v-aţi făcut robi ai lui Dumnezeu, aveţi ca rod sfințirea, iar ca sfârşit: viaţa veşnică. 
23 Fiindcă plata păcatului este moartea, dar darul fără plată al lui Dumnezeu este 
viaţa veşnică în Isus Cristos, Domnul nostru (Romani 6:11-23). 


În primele zece versete ale acestui capitol, apostolul Pavel vorbeşte despre poziţia 
noastră. Noi am murit față de păcat (v. 2). Omul nostru cel vechi a fost răstignit împreună 
cu El (v. 6). Am fost eliberaţi de păcat [ca stăpân al nostru] (v. 7). Întrucât am murit cu 
Cristos, vom şi trăi cu EI (v. 8). 

Restul capitolului are de a face, în mare măsură, cu practica noastră. Întrucât am murit 
față de păcat în ce priveşte poziţia noastră, trebuie să ne socotim pe noi înşine morți faţă de 
păcat, adică, să reacţionăm la păcat cum ar face un om mort (v. 11). Întrucât am fost elibe- 
rați de păcat ca stăpân al nostru, trebuie să trăim ca cei care sunt robi ai neprihănirii (v. 13, 
16). 

Pare ciudat ca ultimul verset din capitolul acesta să fie folosit tocmai de cei care spriji- 
nă teoria mântuirii condiționate. Raționamentul lor sună cam aşa: Capitolul a fost, evident, 
scris credincioşilor. De ce, atunci, i-ar avertiza Pavel că plata păcatului este moartea, dacă 

ei nu şi-ar mai putea pierde mântuirea, pierind astfel? 

Aceasta scapă întreg şirul învățăturii apostolului! EI tocmai a contrastat ce erau cititorii 
săi înainte de convertire cu ceea ce sunt ei acum prin har. Ei erau robi ai păcatului, dar 
acum sunt robi ai neprihănirii. Erau robi ai necurăţiei şi ai fărădelegii, conducând la şi mai 
multă fărădelege; acum sunt robi ai neprihănirii pentru sfinţenie. Erau robi ai păcatului; 
acum sunt robi ai lui Dumnezeu. Pentru a completa contrastul, el le reaminteşte cititorilor 
că înainte de a veni la Cristos, câştigau plata păcatului, adică moartea. Acum, ca şi credin- 
CioşI, €i se bucură de darul lui Dumnezeu, adică viaţa veşnică în Cristos Isus, Domnul 
nostru. El nu încearcă să demontreze că moartea spirituală s-ar putea să fie destinul lor 
veşnic, ci declară că viaţa veşnică este avutul lor acum şi în veci. 

În fapt, realmente pasajul descrie unul din cele mai puternice motive pentru care mân- 
tuirea noastră e pe veci asigurată. Noi nu ne putem pierde mântuirea prin păcat, deoarece 
am fost născuţi din nou şi nu mai avem înclinația de a păcătui. Spurgeon comentează: 


„„„Prin intermediul influenţei morții lui Cristos asupra sufletelor noastre, Duhul 
Sfânt ne-a făcut acum să fim realmente „morţi faţă de păcate”: adică nu le mai 
iubim şi ele au încetat să mai aibă stăpânire asupra noastră. De-acum păcatul nu 
mai e în largul său în inima noastră; dacă mai pătrunde acolo, atunci o face ca un 
intrus. Noi nu-i mai suntem slujitorii săi binevoitori. Păcatul ne cheamă prin ispită, 
dar noi nu-i răspundem, căci suntem morți faţă de ademenirile lui. Păcătuim, dar 
nu voim să păcătuim. Ar însemna Cerul pentru noi să fim perfect sfinți. Inima şi 
viața noastră tind spre perfecțiune, dar păcatul e detestat de sufletul nostru. „Acum, 
dacă fac ceea ce nu doresc să fac, nu mai sunt eu cel care fac aceasta, ci păcatul 
care locuieşte în mine”. Eului nostru celui mai adevărat şi mai profund îi este scâr- 
bă de păcat şi, deşi cădem în el, este o cădere — căci nu mai suntem în elementul 
nostru, ci căutăm să scăpăm de rău cu cea mai mare viteză. Viaţa nou născută din 
lăuntrul nostru nu are nimic de a face cu păcatul; este moartă față de păcat.! 


Versetul 14 are menirea să ne convingă: „Căci păcatul nu va mai avea stăpânire asupra 
voastră, căci nu mai sunteți sub lege, ci sub har”. Oamenii neconvertiți sunt sub lege. 
Legea le spune ce să facă, dar nu le dă nicio putere s-o asculte, blestemându-i dacă vor da 
greş. Harul, în schimb, le spune ce să facă, le dă puterea s-o facă şi-i răsplăteşte pentru ceea 
ce au făcut. Dacă păcatul este stăpân, atunci persoana respectivă n-a fost născută din nou. 
Cristos este Stăpânul tuturor celor care sunt copii ai lui Dumnezeu. 


Rămâneți în Mine, şi Eu voi rămânea în voi. După cum mlădiţa nu poate aduce roadă 
de la sine, dacă nu rămâne în viţă, tot aşa nici voi nu puteţi aduce roadă dacă nu 
rămâneți în Mine (loan 15:4). 


Și acum, copilaşilor, rămâneţi în El, pentru ca atunci când Se va arăta EI, să avem 
îndrăzneală şi, la venirea Lui, să nu rămânem de ruşine şi depărtați de EI (| loan 
2:28). 


127 


ODATĂ ÎN CRISTOS, PE VECI ÎN CRISTOS 


Deja am văzut că poziția unui creştin înaintea lui Dumnezeu este însumată în cuvintele „în 
Cristos”, „în EI” sau „în Preaiubitul”. Credinciosul nu are nici un merit propriu care l-ar putea 
califica pentru cer. Dar în Cristos, el este întrutotul adecvat, tocmai acest fapt acordându-i 
calificarea de a-l face potrivit pentru casa Tatălui. 

Ca o mlădiţă în Viţa adevărată, credinciosului îi revine responsabilitatea să rămână în 
Cristos. Asta înseamnă să stea în părtăşie cu EI, să mărturisească şi să se lase de orice păcat 
ştiut şi să asculte de Cuvântul Său. Numai în felul acesta poate să aducă el roadă pentru 
Dumnezeu, poate avea o viaţă de rugăciune eficace, poate să-l slăvească pe Tatăl, să devină 
ucenic într-un sens mai ideal şi să trăiască bucuria deplină. Dar, chiar şi după toate acestea, el 
nu trebuie să uite că fără Cristos nu poate face nimic. 

Uneori verbul „a rămâne” şi diversele sale forme îi descriu pe toţi credincioşii adevăraţi. 
Aceasta este poziția pe care o ocupă ei înaintea lui Dumnezeu. El îi vede ca rămânând în 
Cristos. Alteori, ele descriu ce trebuie să fie practica lor. Ei trebuie să rămână în Cristos, cum 
rămâne o mlădiță în vie. 

Prin urmare, să examinăm mai întâi versetele care vorbesc despre rămânere ca despre 
ceva care este adevărat în cazul fiecărui copil al lui Dumnezeu. 


Cine zice că rămâne în EI trebuie să trăiască şi el cum a trăit Isus (1 loan 2:6). 


În acest verset, rămânerea în EI este echivalentul naşterii din nou. Oricine pretinde că este 
creştin trebuie să umble cum a umblat şi Mântuitorul aici pe pământ. Desigur, tot atât de ade- 
vărat este că, dacă un copil al lui Dumnezeu mărturiseşte că umblă în părtăşie cu Domnul, 
atunci trebuie să şi umble în felul acesta. Dar prima interpretare este preferabilă, deoarece în 
versetele 3-5 loan contrastează necredincioşii cu credincioşii. 


Cine iubeşte pe fratele său rămâne în lumină şi în el nu este niciun prilej de poticnire 
(1 loan 2:10). 


Aici, din nou, apostolul face deosebirea între cei nemântuiți („cine urăşte pe fratele său”) 
şi cei mântuiţi („cine iubeşte pe fratele său”). Cel nemântuit este în întuneric. Cel mântuit 
rămâne în lumină. 


Oricine rămâne în El nu păcătuieşte; oricine păcătuieşte nu L-a văzut, nici nu L-a 
cunoscut (| loan 3:6). 


Cel care rămâne în Domnul de aici este un credincios. Aceasta este poziția sa. Ştim 
aceasta pentru că doar acei care au viaţă divină sunt liberi de stăpânirea păcatului. Lucrul 
acesta reiese limpede din versetul 9: „Oricine e născut din Dumnezeu nu păcătuieşte”, 
adică nu practică păcatul, nu e controlat de păcat, nu păcătuieşte la nesfârşit. Versetele 6 şi 
9 se referă ambele la aceeaşi persoană. 

De fapt, Dumnezeu îi spune fiecăruia dintre copiii Săi: „Văd că tu râmâi în Cristos; 
acesta e locul pe care îl ocupi tu, poziţia ta”. Dar apoi El adaugă repede: „Vreau ca tu să 

rămâi în Cristos. Asta e starea sau practica ta”. 


Rămâneți în Mine, şi Eu voi rămânea în voi. După cum mlădița nu poate aduce roadă 
de la sine, dacă nu rămâne în viță, tot aşa nici voi nu puteți aduceţi roadă, dacă nu 
rămâneţi în Mine. Eu sunt Viţa, voi sunteţi mlădițele. Cine rămâne în Mine şi în cine 
rămân Eu aduce multă roadă; căci despărțiți de Mine nu puteți face nimic... Dacă 
rămâneți în Mine şi dacă rămân în voi cuvintele Mele, cereţi orice veți vrea, şi vi se va 
da... Dacă păziți poruncile Mele, veți rămânea în dragostea Mea, după cum şi Eu am 
păzit poruncile Tatălui Meu şi rămân în dragostea Lui (loan 15:4, 5,7, 10). 


Ori de câte ori se foloseşte verbul „a rămânea” în versetele acestea, subiectul este prac- 
tica, nu poziţia credinciosului. Îndemnuri ca cel din versetul 4 întotdeauna se referă la 
modul în care viaţa zilnică a credinciosului trebuie să se armonizeze cu poziţia sa. Cel care 
rămâne în Viţă (v. 5) este un credincios care umblă în ascultare şi părtăşie cu Domnul. Cel 
care rămâne în Cristos şi în care rămâne Cuvântul lui Cristos (v. 7) este un creștin ce trăieş- 
te aproape de Domnul Isus. 

Ascultarea este un semn al adevăratei calități de fiu (v. 10). A fost adevărată în privința 
Mântuitorului ca Om aici pe pământ şi trebuie să-i caracterizeze pe toți fiii şi fiicele lui 
Dumnezeu. 


Ce aţi auzit de la început, aceea să rămână în voi. Dacă rămâne în voi ce aţi auzit 
de la început, şi voi veţi rămâne în Fiul şi în Tatăl... Cât despre voi, ungerea pe 
care ați primit-o de la El rămâne în voi şi n-aveţi trebuinţă să vă înveţe cineva; ci, 
după cum ungerea Lui vă învaţă despre toate lucrurile şi este adevărată, şi nu este 
o minciună, rămâneți în El, după cum v-a învăţat ea. Și acum, copilaşilor, rămâ- 
neți în EI, pentru ca atunci când Se va arăta EI, să avem îndrăzneală şi la venirea 
Lui să nu rămânem de ruşine şi depărtaţi de EI (1 loan 2:24, 27-28). 


În versetele 24 şi 28, a rămâne este limpede un îndemn. Versetul 27 este tradus uneori 
sub formă de imperativ („să rămâneţi în EI”), iar alteori ca o asigurare („veţi rămâne în 
EI). Indiferent de varianta aleasă, versetul se referă la practică, nu la poziție. Poziţia noas- 
tră nu depinde niciodată de felul cum ne purtăm. 

Subiectul rămânerii este abordat într-o măsură mai mare în notele asupra textului loan 
15, din capitolul intitulat „Rodirea sau mântuirea?” 


NOTĂ FINALĂ 


1. Charles Haddon Spurgeon, 7i// He Come, (Până va veni EI), Houston, TX.: Christian 
Focus Publications, 1989, p. 339. 

30 
Înşelaţi sau condamnaţi? 


Poate un creştin născut din nou să fie înşelat? Evident că poate! Sunt mai multe aver- 
tismente împotriva amăgirii, care au fost adresate copiilor lui Dumnezeu. Dar oare urmea- 
ză, neapărat, că dacă un sfânt este înşelat, el este, neapărat, pierdut sau damnat? Evident 
cănu! 

Credincioşii au tendinţa să fie cam creduli. Poate datorită accentului pe care-l pune 
Biblia asupra credinţei, ei uită că credinţa reclamă cele mai sigure probe, găsindu-le în 
Cuvântul lui Dumnezeu. Noi nu trebuie să credem orice vânt de învățătură, nici să accep- 
tăm orice modă sau noutate religioasă! 

De când a apărut televiziunea, oamenii au devenit mai creduli în fața amăgirilor. 
Grafica computerizată poate crea situații aidoma realităţii, ba chiar şi „minuni”. Hotarul 
dintre realitate şi ficțiune este [uneori] greu de sesizat. 

Isus Şi-a prevenit ucenicii despre venirea unor falşi mesia: 


Drept răspuns, Isus le-a zis: „„Băgați de seamă să nu vă înșele cineva. Fiindcă vor 
veni mulți în Numele Meu şi vor zice: «Eu sunt Cristosul!» Şi vor înşela pe mulți... 
Se vor scula mulți prooroci mincinoşi şi vor înşela pe mulți. Și, din pricina înmul- 
țirii fărădelegii, dragostea celor mai mulți se va răci. Dar cine va răbda până la 
sfârşit va fi mîntuit... Atunci dacă vă va spune cineva: «lată, Cristosul este aici sau 
acolo», să nu-l credeți. Căci se vor scula Cristoşi mincinoşi şi prooroci minci- 
noşi; vor face semne mari şi minuni, până acolo, încât să înșele, dacă va fi cu 
putinţă, chiar şi pe cei aleşi. lată că v-am spus mai dinainte. Deci, dacă vă vor 
zice: «lată-L în pustie», să nu vă duceți acolo! «lată-L în odăițe ascunse», să nu 
credeți ” (Matei 24:4-5. 11-13, 23-26). 


Faptul că aceste avertismente sunt adresate ucenicilor iudei din timpul Marii Strâmtorări 
nu schimbă cu nimic situația. Realitatea e că oamenii din toate timpurile au fost pasibili de 
înşelăciune. Conducătorii religioşi care sunt emisari ai Satanei se deghizează în servi ai 
luminii. Ei pretind că au primit proorocii de la Dumnezeu, şi săvârşesc chiar minuni ca să-şi 
dovedească autenticitatea. Ucenicii neînvăţați sunt pradă uşoară în fața lor. Dar ucenicii pot 

fi induşi în eroare, fără ca prin aceasta să-L tăgăduiască pe Cristos sau să-şi piardă mântul- 
rea. 


Căci sunt gelos pe voi cu o gelozie după voia lui Dumnezeu, pentru că v-am logodit 
cu un bărbat, ca să vă înfățişez înaintea lui Cristos ca pe o fecioară curată. Dar mă 
tem ca, după cum şarpele a amăgit-o pe Eva cu şiretlicul lui, tot aşa şi gândurile 
voastre să nu se strice de la curăţia şi credincioşia care este faţă de Cristos. În ade- 
văr, dacă vine cineva să vă propovăduiască un alt Isus, pe care noi nu l-am propovă- 
duit, sau dacă este vorba să primiţi un alt duh, pe care nu l-aţi primit, sau o altă 
evanghelie pe care n-aţi primit-o, oh, cum îl îngăduiți de bine! 2 Cor. 11:2-4). 


Corintenii erau în pericol de a fi amăgiți. Pavel îi condusese la Cristos şi voia să se 
bucure de ei la Scaunul de Judecată al lui Cristos. Dar învăţători falşi se strecuraseră în 
adunare, căutând să-i înşele cum a înşelat-o şarpele pe Eva. Exista posibilitatea ca ei să-şi 
piardă ceva din puritatea şi devotamentul unic pentru Cristos. Corintenii au manifestat o 
dulce toleranță pentru aceşti falşi apostoli. Făcând uz de ironie, Pavel îi mustră pentru fap- 
tul de a le fi întins o mână de prietenie celor care, în realitate, predicau un alt Isus, răspân- 
deau un alt duh, diferit, şi proclamau o evanghelie diferită. 

Nu este nimic aici care să sugereze că ei [corintenii] şi-ar fi pierdut mântuirea. Da, au 
fost păcăliți, dar n-au renunţat la Cristos. 


Spun lucrul acesta, pentru ca nimeni să nu vă înşele prin vorbiri amăgitoare. 
Căci, deşi sunt departe cu trupul, totuşi, cu duhul sunt cu voi şi privesc cu bucurie 
la buna rânduială care domneşte între voi şi la tăria credinţei voastre în Cristos. 
Astfel dar, după cum aţi primit pe Cristos Isus Domnul, aşa să şi umblaţi în EL, 
fiind înrădăcinaţi şi zidiţi în EI, întăriţi prin credinţă, după învăţăturile care v-au 
fost date şi sporind în ea cu mulțumiri către Dumnezeu. Luaţi seama ca nimeni Să 
nu vă fure cu filosofia şi cu o amăgire deşartă, după datina oamenilor, după învă- 
țăturile începătoare ale lumii, şi nu după Cristos (Col. 2:4-8). 


Când au fost scrise aceste rânduri, se făceau eforturi de a integra creştinismul cu iuda- 
ismul, cu intelectualismul, cu ascetismul, cu legalismul şi cu misticismul. Pavel îi previne 
pe coloseni împotriva acestor rătăciri, aşa cum ar face un credincios pastor mai mic în ziua 
de azi. Deosebirea principală e că astăzi el ar încerca, poate, să includă şi ceva psihologie! 

Dar un avertisment împotriva amăgirii nu presupune că victima s-ar putea pierde pe 
veci. Înşelăciunea nu înseamnă damnare. Gândiţi-vă la înşelăciunea care este astăzi în 
cadrul Bisericii — teologia prosperității, escrocheria vindecărilor, proorociile mincinoase şi 
„râsul sfânt” (în engleză: „holy laughter”, n.tr.). Mulţi din adevărații credincioşi sunt furați 
de aceste învățături, dar asta nu înseamnă că ei îşi pierd mântuirea. 

Pavel îi avertizează pe coloseni de pericolul de a-şi pierde credinţa. EI se bucură de 
statornicia credinţei lor, îndemnându-i să meargă înainte. Ei Îl primiseră pe Domnul Isus 
Cristos ca Mântuitor prin credinţă (mântuirea); acum ei trebuie să umble în EI, statorniciți 

ÎNŞELAȚI SAU CONDAMNAȚI? 
în credinţă, cum fuseseră învăţaţi (sfinţirea). 
Modul cum parafrazează J. B. Phillips versetul 8, în al său New Testament in Modern 
English, este deosebit de binevenit: 


Aveţi grijă să nu vă strice nimeni credinţa prin intelectualism sau prontr-un nonse- 
sens răsunător. Asemenea rebuturi sunt, în cel mai bun caz, întemeiate pe idei 
omeneşti, luate din natura lumii înconjurătoate, care-L nesocotesc pe Cristos. 


Asta spune tot! Credinţa se poate strica. Se poate falsifica, slăbi sau chiar suferi o decă- 
dere temporară. Dar la adevărata credinţă în Cristos nu se va renunța. 


Dar oamenii răi şi înşelători vor merge din rău în mai rău, vor amăgi pe alții şi se 
vor amăgi şi pe ei înşişi. Tu să rămâi în lucrurile pe care le-ai învăţat şi de care 
eşti deplin încredinţat, căci ştii de la cine le-ai învăţat, din pruncie cunoşti Sfintele 
Scripturi, care pot să-ți dea înțelepciunea care duce la mântuire, prin credința în 
Cristos Isus Q Timotei 3:13-15). 


Apostolul Pavel I-a prevenit pe Timotei că în zilele de pe urmă înşelătorii vor merge 
din rău în mai rău. În contrast cu aceştia, Timotei trebuie să rămână în Cuvântul lui 
Dumnezeu — Sfânta Scriptură, care-l poate face pe cineva înţelept pentru mântuirea prin 
credinţa în Cristos. Aceasta este mântuirea ca o experienţă la timpul trecut, pe care Timotei 
şi-o asumase deja. Expresia: „care pot să-ți dea înțelepciunea care duce la mântuire” cu 
siguranță, nu poate să însemne că Timotei nu ar fi fost deja mântuit, după cum nu poate 
însemna că mântuirea lui depindea de credinţa sa continuă. Este, pur şi simplu, o propozi- 
ție adjectivală [în engleză], cum am spune noi: „Scripturile care-pot-să-te-facă-înţelept- 
spre-mântuire”. Aceasta e una din multiplele puteri ale Cuvântului lui Dumnezeu. 

31 
Disciplină sau distrugere? 


1 Fraților, nu vreau să nu ştiţi că părinții noştri toți au fost sub nor, toți au trecut 

prin mare, 2 toți au fost botezați în nor şi în mare, pentru Moise; 3 toți au mâncat 
aceeaşi mâncare duhovnicească 4 şi toți au băut aceeaşi băutură duhovnicească, 
pentru că bedu dintr-o stâncă duhovnicească ce venea după ei; şi stânca era 
Cristos. 5 Totuşi, cei mai mulţi dintre ei n-au fost plăcuți lui Dumnezeu, căci au 
pierit în pustie. 6 Şi aceste lucruri S-au întâmplat ca să ne slujească nouă drept 
pilde, pentru ca Să nu poftim după lucruri rele, cum au poftit ei. 1 Să nu fiţi închi- 
nători la idoli, ca unii dintre ei, după cum este scris: „Poporul a șezut să mănân- 
ce şi să bea; şi s-au sculat să joace”. 8 Să nu curvim, cum au făcut unii dintre ei, 
încât într-o singură zi au căzut douăzeci şi trei de mii. 9 Să nu ispitim pe Domnul, 
cum L-au ispitit unii din ei, care au pierit prin şerpi. 10 Să nu cârtiți, cum au câr- 
tit unii din ei, care au fost nimiciţi de Nimicitorul. 11 Aceste lucruri li s-au întâm- 
plat ca să ne slujească drept pilde şi au fost scrise pentru învăţătura noastră, 
peste care au venit sfârşiturile veacurilor. 12 Astfel dar, cine crede că stă în 
picioare să ia seama să nu cadă. 13 Nu v-a ajuns nicio ispită care să nu fi fost 
potrivită cu puterea omenească. Şi Dumnezeu, care este credincios, nu va îngădui 
Să fiţi ispitiți peste puterile voastre, ci, împreună cu ispita, a pregătit şi mijlocul să 
ieşiţi din ea, ca s-o puteţi răbda. 14 De aceea, preaiubiţii mei, fugiţi de închinarea 
la idoli. 15 Vă vorbesc ca unor oameni cu judecată: judecaţi voi singuri ce spun. 
16 Paharul binecuvântat, pe care-l binecuvântăm nu este el împărtăşirea cu sân- 
gele lui Cristos? Pâinea pe care o frângem nu este ea împărtăşirea cu trupul lui 
Cristos? 17 Având în vedere că este o pâine, noi, care suntem mulți, suntem un 
trup, căci toți luăm o parte din aceeaşi pâine. 18 Uitaţi-vă la Israelul după trup: 
cei ce mănâncă jertfele nu sunt ei în împărtăşire cu altarul? 19 Deci ce zic eu? Că 
un lucru jertfit idolilor este ceva? Sau că un idol este ceva? 20 Dimpotrivă, eu zic 
că ce jerfesc Neamurile jertfesc dracilor, şi nu lui Dumnezeu! Și eu nu vreau ca 
voi să fiţi în împărtăşire cu dracii. 21 Nu puteţi bea paharul Domnului, şi paharul 
dracilor; nu puteți lua parte la masa Domnului, şi la masa dracilor (1 Corinteni 
10:1-21). 

Ce fericit câmp de vânătoare este acest pasaj pentru cei care încearcă să combată siguran- 
ţa eternă a mântuirii! Căci argumentul lor pare simplu: textul a fost scris pentru credincioşi, 
spunându-le cât de grav au păcătuit copiii lui Dumnezeu în pustie. Prin urmare, Dumnezeu 
i-a nimicit. Ca atare, credincioşii de azi pot să-şi piardă mântuirea prin păcătuire! 

Numai că eroarea argumentului acestuia constă în eşecul de a distinge între disciplina- 
rea de către Dumnezeu a copiilor Săi în viața de acum şi pedepsirea de către EI a celor răi 
în lumea viitoare. Să trecem din nou în revistă pasajul, ținând cont de aceasta. 

Primele patru versete vorbesc despre privilegiile de care s-au bucurat israeliții — călău- 
zire şi protecție divină, un conducător ales de Dumnezeu, provizii de hrană şi de apă, care 
n-au încetat niciodată. Dar privilegiul incumbă respondabilitate! Toţi ostaşii de vârsta de 
20 de ani şi peste aceasta, care au ieşit din Egipt, au murit în pustie, cu excepția lui losua şi 
Caleb. Dar asta nu înseamnă că toţi cei care au pierit au pierit pe vecie! Cu siguranță nu a 
fost cazul lui Moise, Aaron şi Miriam. Disciplina lui Dumnezeu 1-a împiedicat să intre în 
Canaan, dar nu şi în Cer! 

Păcatele israeliților sunt enumerate în versetele 6-10 — poftirea după carne şi după 
„bunătăţile” Egiptului, idolatria, imoralitatea sexuală, ispitirea Domnului şi veşnica văică- 
reală! Faptul că această istorie este scrisă ca pilde şi avertismente ridică întrebarea: „Poate 
un creştin adevărat să săvârşească aceste păcate?” 

Din păcate, răspunsul este „Da, poate!” Un credincios poate comite oricare din păcate- 
le despre care este prevenit în Noul Testament. Iar dacă oricare din aceste păcate rămâne 
nemărturisit, va atrage disciplina Domnului, împiedicând persoana în cauză să aibă parte 
de binecuvântare. Dacă viaţa cuiva este dominată de păcat, dacă stilul său de viaţă este în 
mod obişnuiat şi caracteristic păcătos, este o dovadă că viaţa acelei persoane nu a fost nici- 
odată ocupată de prezenţa Duhului Sfânt. Omul acela nu s-a născut niciodată din nou. Un 
creştin poate fi împresurat de păcat, fapt pentru care este în agonie şi în chin, dar asta e cu 
totul altceva decât o viaţă de păcătuire cu bună ştiinţă, cu consimțământul deplin al voinţei 
sale. 

Nimeni să nu creadă că a atins culmea sfințeniei sau că este imun la căderea în păcat! 
EI nu va fi la adăpost de a cădea în ispită până când va ajunge acasă, în Cer. Fiecare credin- 
c1os este supus pericolelor de a fi ispitit dinăuntru şi din afară. Dar el nu este o victimă lip- 
sită de ajutor. Dumnezeul nostru, Cel plin de credincioşie, limitează intensitatea ispitei şi-i 
pune la dispoziţie calea de scăpare. 

Restul capitolului se ocupă de nepăsarea noilor convertiți în chestiunea ruperii legătu- 
rilor cu trecutul lor idolatru. După ce-i îndeamnă să fugă de idolatrie, apostolul le oferă 
motive puternice pentru care trebuie să facă aceasta. 

E important să nu uităm că este o deosebire între modul în care îl judecă Dumnezeu pe 
credincios şi felul în care osândeşte EI lumea. Pavel scoate în evidenţă această deosebire în 
1 Corinteni 11:31-32. 


Dacă ne-am judeca singuri, n-am fi judecaţi. Dar când suntem judecaţi, suntem 
pedepsiţi de Domnul, ca să nu fim osândiţi odată cu lumea. 

Înainte de a lua parte la Cina Domnului, noi trebuie să judecăm, să osândim orice păcat 
ştiut din viaţa noastră, mărturisindu-l şi primind iertarea lui Dumnezeu. Dacă vom face 
aceasta, nu vom fi judecaţi de Domnul. Natura acestei judecăţi este redată în versetul 30 — 
boală, ba chiar moarte. Lucrul acesta este descris drept o disciplinare, o purificare prin 
suferinţă, o formă de disciplină părintească. Mai bine să îndurăm disciplinarea Domnului, 
decât să fim printre cei care vor suferi osândă veşnică. Dacă nu experimentăm disciplina- 
rea Lui, nu suntem fiii Lui, ci copii nelegitimi (Ev. 12:7-8). Versetul 32 nu dă de înţeles că 
un credincios ar putea vreodată să fie osândit odată cu lumea. Mai degrabă, el spune că 
sunt doar două posibilităţi: disciplinarea în vremea de acum, de care au parte adevărații 
credincioşi, sau osândirea odată cu lumea, de care au parte cei nemântuiţi. 


ii 74 


32 
Pasaje suplimentare folosite în 
sprijinul mântuirii condiţionate 


În acest capitol vom examina diversersele pasaje care uneori par să dea credit mântu- 
irii condiționate. Majoritatea acestora nu sunt centrale argumentului formulat de ei; totuşi, 
ne va fi util să le examinăm şi să vedem dacă, într-adevăr, conţin vreun adevăr în privinţa 
punctului lor de vedere. 

Primul se găseşte la Romani 11:22: 


Uită-te dar la bunătatea şi asprimea lui Dumnezeu: asprime faţă de cei ce au 
căzut, şi bunătate faţă de tine, dacă nu încetezi să rămâi în bunătatea aceasta; 
altminteri, vei fi tăiat şi tu. 


Ultimele cuvinte ale acestui verset: „vei fi tăiat şi tu”, scoase din context, par să ofere 
o dovadă conclusivă că un credincios îşi poate pierde ulterior mântuirea. Dar dacă vom 
studia Biblia cu atenţie, atunci vom interpreta textul în contextul dat: Cui se adresează el 
ŞI ce se înţelege prin „tăiat” (în engleză: cur off, n.tr.)? 

Să vedem desfăşurarea ideii din acest capitol Subiectul este viitorul Israelului. În pri- 
mele nouă versete, Pavel propovăduieşte că Dumnezeu I-a dat la o parte pe Israel, dar nu 
de tot. Însuşi apostolul este o dovadă că Dumnezeu şi-a păstrat o rămăşiţă de israeliți cre- 
dincioșşi. 

Versetele 11 şi 12 confirmă căderea Israelului, dar subliniază că nu este definitivă. 
Națiunea va fi restabilită. Între timp, Neamurile au fost aduse la un loc de binecuvântare. 

E important să nu uităm contextul. Aceste versete nu au fost scrise unor creştini indi- 
viduali, nici Bisericii. Pavel arată clar lucrul acesta în versetul 13: „V-o spun vouă, 
Neamurilor....” Spunând aceasta, el face distincţie [între trei entități separate]: Neamuri, 
evrei şi Biserica lui Dumnezeu (| Cor. 10:32). 

În continuare, el foloseşte comparaţia cu măslinul, cu ramurile naturale, iar apoi cu 
măslinul cu ramuri sălbatice. Trunchiul pomului este: spița privilegiată a lui Dumnezeu 

de-a lungul veacurilor. E foarte important să nu scăpăm acest amănunt. Trunchiul nu este 
Israel, ci este un Joc privilegiat în relaţiile lui Dumnezeu cu oamenii. Israel, ramurile natu- 
rale, inițial au deținut acel loc ca popor ales al lui Dumnezeu, popor pământesc. Dar, din 
pricina necredinţei, națiunea respectivă a fost „aruncată” sau „smulsă” din poziţia sa privi- 
legiată, iar Neamurile (mlădiţele sălbatice ale măslinului) au fost altoite în locul lor. Ele au 
devenit ceea ce am numi noi națiunea Sa favorizată. Cristos găseşte mai multă credință 
între Neamuri decât în rândurile poporul Său, Israel (Matei 8:10; 15:28). În sensul acesta, 
Neamurile stau prin credință. Deoarece poporul Său, evreii, s-au considerat nevrednici de 
viaţa veşnică (Fapte 13:46), Dumnezeu a trimis mântuirea Sa Neamurilor (Fapte 28:28). 

Dar Neamurile nu au voie să ia această poziţie privilegiată de-a gata. Dacă nu vor con- 
tinua să manifeste o relativă deschidere față de Cuvântul Domnului, ele vor fi tăiate. Asta 
nu înseamnă că Neamurile mântuite îşi vor pierde mântuirea, ci, mai degrabă, că Neamurile 
în totalitate îşi vor pierde poziţia privilegiată înaintea lui Dumnezeu. 

În continuare, ne vom îndrepta atenţia spre un pasaj în care confuzia se iveşte într-alt 
fel. Am văzut anterior în cuprinsul cărții că verbul a mântui are o gamă variată de sensuri, 
că nu întotdeauna înseamnă mântuirea sufletului de iad. Cuvântul a nimici (a distruge) 
poate avea, de asemenea, mai multe sensuri, cum reiese din următoarele versete: 


Dar dacă faci ca fratele tău să se mâhnească din pricina unei mâncări, nu mai 
umbli în dragoste! Nu nimici prin mâncarea ta pe acela pentru care a murit 
Cristos! Nu faceţi ca binele vostru să fie grăit de rău. Căci Împărăţia lui Dumnezeu 
nu este mâncare şi băutură, ci neprihănire, pace şi bucurie în Duhul Sfânt. Cine 
slujeşte lui Cristos în felul acesta este plăcut lui Dumnezeu şi cinstit de oameni. 
Aşadar, să urmărim lucrurile care duc la pacea şi zidirea noastră. Să nu nimiceşti, 
pentru o mâncare, lucrul lui Dumnezeu. Drept vorbind, toate lucrurile sunt curate. 
Totuşi, a mânca din ele, când faptul acesta ajunge pentru altul un prilej de cădere, 
este rău. Bine este să nu mănânci carne, să nu bei vin şi să te fereşti de orice lucru 
care poate fi pentru fratele tău un prilej de cădere, de păcătuire sau de slăbire. 
Încredințarea pe care o ai păstrează-o pentru tine, înaintea lui Dumnezeu. Ferice 
de cel ce nu se osândeşte singur în ce găseşte bine. Dar cine se îndoieşte şi mănân- 
Că este osindit, pentru că nu mănâncă din încredințare. Tot ce nu vine din încredin- 
țare e păcat (Rom. 14:15-23). 


Mai întâi de toate, învățătura generală a pasajului: Pavel se ocupă de chestiuni care nu 
au imporanță morală, cum ar fi consumul diferitelor feluri de carne şi respectarea unor zile 
speciale. Exista potenţialul unui conflict între credincioşii dintre evrei şi credincioşii dintre 
Neamuri în privința acestor chestiuni. Astfel, apostolul spune că, deşi o persoană poate 
avea libertatea creştină în aceste domenii, el sau ea nu trebuie s-o folosească, dacă prin 
aceasta va face pe altcineva să se poticnească. Iar dacă pe un frate îl mustră conştiinţa să 
consume carne de porc, şi totuşi mănâncă, acea persoană a păcătuit, deoarece tot ce nu 
vine din credinţă este păcat. 

Problema se iveşte din pricina verbului a nimici din versetele 15 şi 20. „Nu nimici prin 

mâncarea ta pe acela pentru care a murit Cristos!” (v. 15) şi „Să nu nimiceşti, pentru o 
mâncare, lucrul lui Dumnezeu” (v. 20). Asta nu înseamnă a aduce pierzare veşnică, ci 
înseamnă a-l face să se poticnească, a-i încetini progresul său spiritual. Înseamnă a ruina 
lucrarea pe care Dumnezeu o face în viața acelei persoane. Omul cu o conştiinţă slabă 
nu-şi pierde mântuirea, ci bunăstarea lui spirituală va fi afectată. 

Să luăm acum în considerare încă un verset folosit uneori de arminieni în sprijinul 
argumentului lor. 


Nu doar că am avea stăpânire peste credinţa voastră, dar vrem să lucrăm şi noi 
împreună la bucuria voastră, căci staţi tari în credință (2 Cor. 1:24). 


Acest verset, şi în special ultimele cinci cuvinte, se foloseşte pentru a popovădui că 
rămânerea în mântuire este condiționată de rămânerea în credință. Cu alte cuvinte, noi 
suntem mântuiți doar atunci când nu încetăm să credem. 

Pavel însă spune ceva cu totul diferit. Vorbindu-le cu francheţe corintenilor, el nu 
încerca să le controleze viaţa, ci urmărea bucuria lor. Cât priveşte credinţa lor, ei se ţineau 
tare. Nu doctrina lor o corecta el, ci comportarea lor. Vedem mai multe despre aceasta în 
următorul nostru pasaj: 


Mă tem ca, la venirea mea la voi, să mă smerească din nou Dumnezeul meu cu 
privire la voi şi să trebuiască să plâng pe mulți din cei ce au păcătuit mai înainte şi 
nu S-au pocăit de necurăţia, curvia şi spurcăciunile pe care le-au făcut. Vin la voi 
pentru a treia oară. „Orice vorbă să fie sprijinită pe mărturia a doi sau trei mar- 
tori”. Cum am spus când am fost de faţă a doua oară, tot aşa şi azi, când nu sunt 
de faţă, spun iarăşi mai dinainte celor ce au păcătuit mai înainte şi tuturor celor- 
lalți, că, dacă mă voi întoarce la voi, n-am să cruţ deloc, căci căutați o dovadă că 
Cristos vorbeşte în mine: EI, care nu este slab faţă de voi, ci este plin de putere 
între voi. În adevăr. EL a fost răstignit prin slăbiciune, dar trăieşte prin puterea lui 
Dumnezeu. Tot astfel şi noi suntem slabi în El, dar, prin puterea lui Dumnezeu, 
vom fi plini de viaţă cu EI faţă de voi. Pe voi înşivă încercați-vă dacă sunteți în 
credinţă. Pe voi înşivă cercaţi-vă. Nu recunoaşteți voi că Isus Cristos este în voi? 
Afară numai dacă nu sunteți descalificaţi (2 Cor. 12:21-13:5). 


Trist dar adevărat, credincioşii pot comite cele trei păcate menţionate în 2 Cor.12:21. 
Apostolul nu spune că ei sunt osândiți să petreacă veşnicia în iad. Dar îi înştiinţează totuşi 
că atunci când va veni la Corint, nu-i va cruța, ci îi va disciplina pe baza mărturiei a doi sau 
trei martori. 

Spunând aceasta, Pavel era conştient că anumiţi învățători reuşiseră să-i convingă pe 
unii dintre corinteni că el nu era apostol adevărat. Prin urmare, el spune: „Întrucât voi cău- 
taţi o dovadă a faptului că Cristos vorbeşte prin mine..., cercetaţi-vă pe voi înşivă dacă 
sunteți în credință”. (Ultima parte a versetului 3 şi întreg versetul 4 formează o paranteză.) 
Corintenii înşişi erau dovada că el era apostol. EI a fost acela care i-a condus la Mielul lui 

Dumnezeu (1 Cor. 9:2) şi tot el a fost cel care i-a slujit ca părinte spiritual. De aceea, el 
zice: „Dovediţi voi înşivă. Nu ştiţi voi înşivă că Isus Cristos este în voi? — afară doar dacă 
nu sunteți descalificaţi! Dar am încredere că voi veţi şti că noi nu suntem descalificaţi” 
(versetele 5b-6). Dacă Cristos nu era în ei, atunci ei nu treceau proba de a fi credincioşi. 
Dar ei ştiau că Cristos era în ei, fapt care s-a întâmplat prin propovăduirea lui Pavel. Aşadar, 
el nu era, la urma urmelor, descalificat ca apostol. 

În continuare, ne vom ocupa de scrisoarea lui Pavel către Galateni. În ea el se ocupă de 
îndreptarea unei probleme diferite: erezia de a crede că mântuirea este prin fapte: 


Voi, care voiți să fiţi socotiți neprihăniţi prin Lege, v-aţi despărțit de Cristos; aţi 
căzut din har (Gal. 5:4). 


Acesta este de multă vreme textul favorit al celor care încearcă să demonstreze că 
mântuirea este condiţionată. Ei îl citează ca să arate că atunci când un creştin păcătuieşte, 
cade din har, prin urmare, nemaifiind mântuit.! Dar oare asta spune pasajul? 

Este limpede că apostolul nu se adresează aici creştinilor. Expresia „voi, care voiţi să 
fiți socotiți neprinăniţi prin Lege” dovedeşte că ei n-au fost niciodată îndreptățiți. Ei căutau 
încă să fie socotiți neprihăniţi de către Dumnezeu. Dar căutau în mod greşit, într-un fel în 
care n-aveau să găsească niciodată, căci este imposibil să fim îndreptățiți prin păzirea legii. 
„Căci nimeni nu va fi socotit neprihănit [îndreptăţit] înaintea Lui, prin faptele legii...” 
(Rom. 3:20). 

Cei care se străduiesc să fie îndreptățiți prin respectarea procedurilor legale s-au înstră- 
inat de Cristos. Asta nu înseamnă însă că ei erau odată în Cristos, pentru ca după aceea să 
fie despărțiți de EI. Mai degrabă, înseamnă că s-au izolat de orice binefacere ar fi putut 
primi de la Cristos. Ei aveau de ales: Domnul sau legea! A-l alege pe unu înseamnă a se 
izola de celălalt. Ori una, ori alta — nu ambii. Cristos trebuie să fie totul sau nimic. 

Unii poate se întreabă de ce se adresează Pavel unor oameni nemântuiţi într-o epistolă 
care, evident, a fost adresată creştinilor. Apostolul a fost un realist. EI ştia că în multe din 
adunări, dacă nu chiar în majoritatea lor, era o „mulțime de oameni de tot soiul”, credin- 
Cioşi adevăraţi şi oameni care nu s-au născut niciodată din nou. Asta era mai cu seamă 
adevărat în bisericile din Galatia; ei fuseseră dați peste cap de învățătorii falşi, care promo- 
vau o evanghelie falsă. Aşa se face că el n-a avut nici o ezitare să-i includă pe necredincioşi 
printre cititorii sal. 

Versetul următor de care ne vom ocupa, Efeseni 3:17, este folosit de adepţii mântuirii 
condiționate în mare măsură ca şi 2 Corinteni 1:24, pe care l-am discutat mai sus: 


Aşa încât Cristos să locuiască în inimile voastre prin credinţă... (E£. 3:1'7a). 


Acest text este greşit interpretat în sensul că Cristos ar locui în inimile noastre doar 
atâta timp cât noi am continua să credem. Or, această afirmaţie e greşită în două puncte 
importante. 

Mai întâi, odată ce Cristos Şi-a stabilit reşedinţa? în viața credinciosului, El nu mai 

pleacă. EI a promis: „Nicidecum n-am să te las, cu nici un chip nu te voi părăsi” (Ev. 
13:5b). Şi din nou: „Şi iată că Eu sunt cu voi în toate zilele, până la sfârşitul veacului” 
(Matei 28:20). 

În al doilea rând, ideea după care un creştin adevărat s-ar decide să înceteze să mai 
creadă este străină Scripturii. Noi suntem mântuiți prin credință şi trăim prin credință (Gal. 
2:20). Cel care ne dă viaţa veşnică, în dar gratuit, garantează că ne va păzi în veci. 

Dacă mântuirea noastră ar depinde de rămânerea noastră, cu credincioşie, ar însemna 
o valoare negativă. Dar când este doar de la Dumnezeu, atunci este absolut sigură. 

În epistolele lui Pavel către Timotei, se ivesc mai multe pasaje în care Pavel l-a instruit 
pe Timotei cu privire la pericolele trăirii greşite şi ale învăţăturii false. Care anume erau 
aceste pericole? Să vedem: 


Dacă nu poartă cineva grijă de ai lui, şi mai ales de cei din casa lui, s-a lepădat de 
credinţă şi este mai rău decât un necredincios (| Tim. 5:8). 


Când sunt în adunare văduve care au nevoie de cineva să le îngrijească, responsabilita- 
tea cade mai întâi pe umerii membrilor casei lor sau al altor rude. Dacă cineva refuză să-şi 
întreţină o văduvă rudă, acela s-a lepădat de credință, fiind mai rău decât un necredincios. 

În ce sens s-a lepădat de credință? A acţionat într-o manieră ce e în totală contradicţie 
cu tot ce ne învaţă credinţa creştină. Nu se spune că şi-a răsturnat credința, ci s-a purtat 
într-o manieră lipsită de dragoste, nepăsătoare şi egoistă. 

În ce sens este el mai rău decât un necredincios? În această privinţă anumită: în gene- 
ral, necredincioşii au grijă de cei dragi ai lor, care sunt lipsiţi de mijloace de întreținere. Ei 
dau dovadă de o atitudine mai umanitară decât acest creştin lipsit de responsabilitate. 

Acest verset nu are nimic de a face cu mântuirea credinciosului. Nu se sugerează deloc 
că el şi-ar putea pierde mântuirea prin faptul că nu-şi întreține mama văduvă. Dar, ustură- 
toarea mustrare a lui Pavel are darul de a-l trezi la realitate, să-şi pună viaţa în ordine: 


Cei ce vor să se îmbogăţească, dimpotrivă, cad în ispită, în laţ şi în multe pofte 
nesăbuite şi vătămătoare, care cufundă pe oameni în prăpăd şi pierzare. Căci 
iubirea de bani este rădăcina tuturor relelor, şi unii, care au umblat după ea, au 
rătăcit de la credință şi s-au străpuns singuri cu o mulțime de chinuri. lar tu, om al 
lui Dumnezeu, fugi de aceste lucruri şi caută neprihănirea, evlavia, credința, dra- 
gostea, răbdarea, blândeţea. Luptă-te lupta cea bună a credinţei; apucă viaţa veş- 
nică la care ai fost chemat şi pentru care ai făcut acea frumoasă mărturisire înain- 
tea multor martori (| Tim. 6:9-12). 


Avertizându-l pe Timotei împotriva iubirii banilor, Pavel spune că cei care doresc să se 
îmbogăţească vor cădea în diverse pofte, care-i îneacă pe oameni în nimicire şi pierzare. 
Aceste ultime cuvinte nu înseamnă pierderea stării lor, ci pierderea bunăstării lor. Ele indi- 
că o ruinare în ce priveşte scopul creației. Pentru un credincios, ele ar putea însemna pier- 
derea familiei, a banilor, a căminului şi a mărturiei sale. Ar putea include şi închisoare 

pentru mită, corupţie, delapidare sau furt. 

Dragostea de bani îi face pe unii să se îndepărteze de la credinţă. Astfel, ei devin nişte 
„alunecați”, părăsind calea sfințeniei şi rătăcind în păcat. Deşi ei nu tăgăduiesc elementele 
de bază ale credinţei creştine, trăiesc, totuşi, într-o manieră nevrednică de evanghelie. 
S-ar putea ca ei încă să aibă credință, dar să nu trăiască prin credință, cum ar trebui s-o 
facă. 

Tânărul Timotei însă nu trebuie să fie o atare contradicţie [în termeni], ci să împodo- 
bească învăţătura. El trebuie să apuce viaţa veşnică prin însuşirea practică a tuturor bene- 
ficiilor, privilegiilor şi responsabilităților pe care le implică posedarea ei” (W. E. Vine). 

Nu găsim nimic în versetul 12 care să sugereze că Timotei ar putea apuca viaţa veşni- 
că prin intermediul caracterului sau al faptelor sale. El avea deja viaţa veşnică; prin urma- 
re, este îndemnat să se bucure la maximum de această viaţă, chiar de pe-acum. 


Porunceşte-le bogaţilor veacului acestuia să nu se îngâmfe, nici Să nu-şi pună 
încrederea în bogăţiile nestatornice, ci în Dumnezeul cel viu, care ne dă toate 
lucrurile din belşug, ca să ne bucurăm de ele. Îndeamnă-i să facă bine, să fie 
bogați în fapte bune, să fie darnici, gata să împartă cu alții, în aşa fel, încât să-şi 
strângă pentru vremea viitoare drept comoară o bună temelie pentru ca să apuce 
viața veşnică (| Tim. 6:17-19). 


Aici creştinii bogaţi sunt învăţaţi să apuce viaţa veşnică, neadunându-şi banii, ci 
făcând binele şi fiind bogaţi în fapte bune, ca roadă a mântuirii. 


O Timotei! Păzeşte ce ţi s-a încredinţat, fereşte-te de flecăriile lumeşti şi de împo- 
trivirile ştiinţei, pe nedrept numite astfel, pe care au mărturisit-o unii şi au rătăcit 
cu privire la credinţă (| Tim. 6:20-21a). 


Iarăşi, Pavel recurge la imaginea rătăcirii de la credință. Unii din credincioşii de la 
Efes au înghiţit „bolboroseli profane şi flecării şi contradicții a ceea ce se numeşte fals 
cunoştinţă”. A se ocupa cu sporovăieli rele şi cu învățături contradictorii, ce pozează drept 
cunoştinţe, înseamnă a scăpa ţinta sau a da greş în ce priveşte credinţa. Din nou, aici nu se 
pune problema mântuirii veşnice, ci a pericolului de a deraia de la ceea ce este central 
înspre fleacuri şi întrebări insidioase. 


Fugi de poftele tinereții şi urmăreşte neprihănirea, credinţa, dragostea, pacea, 
împreună cu cei ce cheamă pe Domnul dintr-o inimă curată. Fereşte-te de între- 
bările nebune şi nefolositoare, căci ştii că dau naştere la certuri. Şi robul 
Domnului nu trebuie să se certe, ci să fie blând cu toți, în stare să înveţe pe toți, 
plin de îngăduință răbdătoare, să îndrepte cu blândeţe pe potrivnici, în nădejdea 
că Dumnezeu le va da pocăinţa, ca să ajungă la cunoştinţa adevărului; şi, venin- 
du-şi în fire, să se desprindă din cursa diavolului, de care au fost prinşi ca să-i 
facă voia 2 Tim. 2:22-26). 

Versetele 25 şi 26 ar demonstra, chipurile, că cei mântuiţi pot să-şi piardă mântui- 
rea prin căderea în cursa diavolului. Asta spune oare textul? Pasajul îi spune lui Timotei 
cum să se poarte cu cei care promovează dipute ridicole şi ignorante în adunare. Aceştia 
sunt pioni în mâna Satanei, puşi pe certuri şi dezbinări. Timotei trebuie să se poarte cu ei 
smerit, răbdător şi binevoitor. Există speranţa ca ei să se pocăiască de nebunia lor înfigă- 
reaţă, recunoscând adevărul pricinilor care au constituit obiectul disputei. Atunci ei îşi vor 
da seama că s-au pus în slujba diavolului, dându-i o mână de ajutor în lucrătura sa de a crea 
dezbinare între copiii lui Dumnezeu. 

Din nou, pasajul nu dovedeşte că cei mântuiți îşi pot pierde mântuirea, ci arată că adep- 
ţii căderii din har pot provoca multe certuri cu privire la chestiuni mărunte, promovând 
agenda Satanei. 

Iacov şi-a adresat epistola unui auditoriu de credincioşi mărturisitori. Din nefericire, 
mulți dintre ei trăiau o viaţă care punea sub semnul întrebării mântuirea lor. Prin urmare, să 
nu ne mirăm Că scrisoarea sa conţine câteva avertismente rostite pe un ton ascuţit: 


Ferice de cel ce rabdă ispita, căci, după ce a fost aprobat, va primi cununa vieţii 
pe care a făgăduit-o Dumnezeu celor ce-L iubesc. Nimeni când este ispitit să nu 
zică: „Sunt ispitit de Dumnezeu ”. Căci Dumnezeu nu poate fi ispitit ca să facă rău, 
şi E Însuşi nu ispiteşte pe nimeni. Ci fiecare este ispitit, când este atras de pofia lui 
însuşi şi momit. Apoi pofia, când a zămislit, dă naştere păcatului; iar păcatul, 
odată făptuit, aduce moartea (lacov 1:12-15). 


În versetul 12, Iacov se referă, probabil, atât la încercările sfinte, cât şi la ispitele nesfin- 
te. În limba originală [greaca] este folosit acelaşi cuvânt. Cel care îndură aceste încercări 
va fi răsplătit cu cununa vieții, nu cu viaţa veşnică. Este o chestiune de răsplăți, nu de mân- 
tuire. 

Versetele 13-15 în mod neîndoios vorbesc despre ispite nesfinte, care nu provin de la 
Dumnezeu, ci purced din natura decăzută a omului. 

Iacov aseamănă cursul păcatului cu viața omenească — zămislire, naştere, creştere şi, în 
final, moarte. El nu lasă să se înțeleagă că, ori de câte ori păcătuieşte un creştin, el moare. 
Oare n-a promis Isus că cel care mănâncă pâinea ce se pogoară din cer nu va muri (loan 
6:50), că oricine trăieşte şi crede în EI nu va muri niciodată (loan 11:26)? 

lacov ştia foarte bine că o persoană poate fi un credincios, şi totuşi să păcătuiască. 
Atunci de ce a avertizat el că păcatul duce, în cele din urmă, la moarte? A făcut-o pentru a 
le aminti cititorilor săi de enormitatea păcatului. În cazul adevăraţilor credincioşi, păcatele 
lor au dus la moartea Substitutului lor Divin. În clipa în care s-au încrezut în Cristos, ei au 
murit în EI. În cazul celor care mor în afara lui Cristos, păcatele lor duc la moarte veşnică. 
Aşadar, moartea este întotdeauna plata păcatului (Rom. 6:23), fie moartea unui Substitut, 
fie moartea păcătosului. 

Dacă pretinde cineva că este mântuit, dar viaţa sa este dominată de păcat, el demon- 
strează prin aceasta că mărturia lui este mincinoasă. Niciodată el nu a fost credincios şi, 
dacă nu se pocăieşte şi nu crede în Cristos, pierzarea lui e pecetluită. 

Suflete preacurvare! Nu ştiţi că prietenia lumii este vrăjmăşie cu Dumnezeu? Aşa 
că cine vrea să fie prieten cu lumea se face vrăjmaş cu Dumnezeu. Credeţi că 
degeaba vorbeşte Scriptura? Duhul, pe care L-a pus Dumnezeu să locuiască în 
noi ne vrea cu gelozie pentru Sine. Dar, în schimb, ne dă un har şi mai mare. De 
aceea zice Scriptura: „Dumnezeu stă împotriva celor mândri, dar dă har celor 
smeriţi ”. Supuneţi-vă dar lui Dumnezeu. Împotriviţi-vă diavolului, şi el va fagi de 
la voi. Apropiaţi-vă de Dumnezeu, şi EI Se va apropia de voi. Curăţiți-vă mâinile, 
păcătoşilor; curăţiți-vă inima, oameni cu inima împărțită! Simţiţi-vă ticăloşia; 
tânguiți-vă şi plângeți! Râsul vostru să se prefacă în tânguire, şi bucuria voastră 
în întristare: Smeriţi-vă înaintea Domnului, şi El vă va înălța (lacov 4:4-10). 


Natural, se naşte întrebarea: „Cui se adresează Iacov în aceste versete — creştinilor sau 
necreştinilor?” Răspunsul: Iacov este în mod intenţionat ambiguu. Este un ucenic de tipul 
„arată-mi”. E vrea dovezi care să sprijine pretenția cuiva că are credință, deoarece „cre- 
dința fără fapte este moartă” (2:26). 

S-ar adresa el oare credincioşilor adevăraţi cu termenul de „adulteri” [suflete preacur- 
vare]”? S-ar prea putea. Uneori este nevoie să folosim un limbaj dur, pentru a-i face pe 
oameni să se trezească. Îmi amintesc odată, cum, pe când Dr. Donald Grey Barnhouse se 
adresa unor creştini din Chicago pe tema condițiilor existente în acea mare metropolă, 
deodată a „tunat şi a fulgerat”: „Şi a cui e greşeala? A voastră, fundamentalişti păgâni ce 
sunteţi!” Desigur, folosea o hiperbolă, un fel de exagerare intentionată, cu scopul de a-i 
şoca pe creştini să treacă la acțiune. 

Tot aşa şi lacov îi avertizează pe oameni împotriva prieteniei cu lumea, care este vrăj- 
măşie împotriva lui Dumnezeu. Dacă ţi se potriveşte pantoful, poartă-l! (Sau, cum am 
spune noi în româneşte: „bate şaua să priceapă iapa”, n.tr.) 

Versetul 5 este dificil. Să redau două interpretări dintre cele mai obişnuite. 

1. Credeţi că Duhul Sfânt, care locuieşte în credincios, ar putea cauza sau tolera dorin- 
ţa după prietenie cu lumea? 

2. Credeţi că Scriptura vorbeşte în van când spune că Duhul Sfânt tânjeşte cu gelozie 
pentru devotamentul nostru neîmpărţit pentru Domnul? (Niciun verset din Biblie nu spune 
asta în exact aceste cuvinte, dar, în orice caz, acesta e tonul general al Scripturilor.) 

Niciuna din explicaţii nu este relevantă pentru dicuția noastră despre siguranţa veşnică 
a credinciosului. Realitatea e că noi, ca şi credincioşi, suntem atraşi şi influenţaţi de lume 
într-o măsură mai mare decât suntem pregătiți s-o recunoaştem. Undeva se află o linie, pe 
care dacă o treci, devii un iubitor al lumii. Nimeni nu ştie unde se află acea linie. Creştinii 
ar trebui să stea cât mai departe posibil de ea. 

În cadrul bătăliilor spirituale ale vieții, Dumnezeu dăruieşte har celor care nu sunt 
încrezători în ei înşişi sau aroganţi. Deci, ar trebui să ne supunem lui Dumnezeu şi să-i 
spunem un hotărât „Nu!” diavolului. Când umblăm în părtăşie cu Domnul, putem fi siguri 
de apropierea Sa specială față de noi. 

În versetul 8b, lacov se adresează cititorilor săi ca păcătoşi şi oameni cu două feţe. Ar 
putea fi aceste epitete adevărate cu privire la copiii lui Dumnezeu? Sigur că da! Păcătoşii 

de aici sunt oameni ale căror mâini au nevoie să fie curăţite, iar cei cu două feţe sunt cei ale 
căror inimi trebuie să fie purificate. Pot creştinii să fie vinovaţi de fapte necurate şi de moti- 
ve impure? Da, pot. Ei bine atunci, eticheta se lipeşte! 

Ultimele două versete descriu pocăinţa şi smerenia autentice. Ele constituie drumul 
spre refacere spirituală. 

În continuare, ne vom îndrepta atenţia spre Prima Epistolă a lui Petru. EI descrie cre- 
dincioşia Domnului față de noi şi responsabilitatea noastră față de EI, în felul următor: 


Voi sunteti păziti de puterea lui Dumnezeu, prin credintă, pentru mântuirea gata 
sa fie descoperită în vremurile de apoi. În ea voi vă bucurați mult, măcar că acum, 
dacă trebuie, sunteți întristaţi pentru puţină vreme, prin felurite încercări, pentru 
ca încercarea credinţei voastre, cu mult mai scumpă decât aurul care piere şi care 
totuşi este încercat prin foc, să aibă ca urmare lauda, slava si cinstea, la arătarea 
lui Isus Cristos, pe care voi Îl iubiţi fără să-L fi vazut, credeți în EL, fără sa-L 
vedeți, şi vă bucurați cu o bucurie negrăită şi strălucită, pentru că veţi dobândi, ca 
sfârşit al credinţei voastre, mântuirea sufletelor voastre... De aceea, încingeți-vă 
coapsele minții voastre, fiţi treji şi puneţi-vă toată nădejdea în harul care vă va fi 
adus la arătarea lui Isus Cristos (1 Petru 1:5-9. 13). 


Acesta este un puternic pasaj pentru siguranța veşnică a credinciosului. În el suntem 
asiguraţi, fără niciun fel de condiţii, de faptul că o moştenire glorioasă ne este păstrată, iar 
noi suntem păstraţi pentru acea moştenire. Dar cei care cred în mântuirea condiționată scot 
în evidenţă expresia „păziți de puterea lui Dumnezeu, prin credinţă, pentru mântuire” şi 
argumentează că suntem păziți numai atâta timp cât continuăm să credem. Care e răspun- 
sul? 

Ideea după care un credincios adevărat încetează să creadă este pură fantezie. Biblia 
nu cunoaşte nimic despre aceasta. Este de neconceput ca cineva, în care locuieşte Cristos, 
ar putea sau ar vrea să-L dea afară! 

Odată ce e mântuit cineva, el devine responsabilitatea deplină a Mântuitorului, care 
garantează că el nu va pieri niciodată. În vremuri de depresie sau de surmenaj mental, un 
copil al Domnului poate ajunge să se îndoiască de mântuirea lui, dar ce mângâiere este să 
ştie că încă este ţinut de puternicele Lui braţe! 

Noi nu contibuim la mântuirea noastră prin credința noastră. Credinţa nu e decât mâna 
goală care primeşte ce ne dă Dumnezeu. Noi suntem mântuiţi prin credință şi trăim prin 
credință (Gal. 2:20). Nu este nimic meritoriu în credință. Tot meritul e în Cristos, obiectul 
credinţei noastre. Astfel, noi acceptăm prin credință faptul că suntem păziți prin puterea lui 
Dumnezeu pentru mântuire la timpul viitor, adică în Cer, de însăşi prezenţa păcatului. 

Între timp, întâmpinăm încercări, care probează autenticitatea credinţei noastre. 
Credinţa noastră, nu noi înşine, este încercată (testată) prin foc. Şi, dovedită autentică, are 
ca rezultat lauda, onoarea şi slava Domnului Isus, precum şi a noastră. 

Noi nu L-am văzut încă, dar credinţa ni-L face real, iar noi ÎL iubim. De asemenea, sun- 
tem şi vom fi umpluţi de o slăvită bucurie când vom primi, ca rezultat al credinţei noastre, 

mântuirea sufletelor noastre. 

În versetul 13, cuvântul nădejde este folosit de arminieni pentru a crea nesiguranţă cu 
privire la mântuirea noastră finală. Aici este un alt loc în care definițiile joacă un rol de o 
importanță crucială. Nădejdea creştinului este harul care-i va fi arătat la revelaţia lui Isus 
Cristos, cu alte cuvinte „în starea proslăvită”. Nădejdea acestei consumări nu implică nicio 
îndoială sau nesiguranță. Ea se întemeiază pe Cuvântul infailibil al lui Dumnezeu şi, prin 
urmare, este tot atât de sigură ca şi cum ar fi avut deja loc. 

În fine, ultimele două pasaje sunt ambele avertismente cu privire la cei dedaţi la falsifi- 
carea Cuvântului lui Dumnezeu: 


„„.Ca şi în toate epistolele lui [ale lui Pavel], când vorbeşte despre lucrurile acestea. 
În ele sunt unele lucruri grele de înţeles, pe care cei neştiutori şi nestatornici le 
răstălmăcesc ca şi pe celelalte Scripturi, spre pierzarea lor. Voi deci, preaiubiților, 
ştiind mai dinainte aceste lucuri, păziţi-vă ca nu cumva să vă lăsaţi târâţi de rătă- 
cirea acestor nelegiuiți şi să vă pierdeţi tăria (2 Petru 3:16-17). 


Petru îi descrie pe acei oameni care iau Scripturile ce au de a face cu doctrine biblice 
importante, şi apoi le răstălmăcesc, făcându-le să spună ceea ce vor ei să spună! Este o 
denaturare voită a Cuvântului, care are menirea să propovăduiască o rătăcire, având ca 
rezultat nimicirea lor. 

Credincioşii sunt avertizaţi împotriva tuturor celor care mânuiesc Scripturile în felul 
acesta, pentru ca nu cumva temelia lor fermă în credință să fie zdruncinată şi ei să fie înti- 
nați de aceste învățături false. Nu este nici un gând aici că creştinii îşi pot pierde mântuirea. 
Este posibil să fie credinţa cuiva falsificată, fără a tăgădui acea credință. 


Mărturisesc oricui aude cuvintele proorociei din cartea aceasta că, dacă va adău- 
ga cineva ceva la ele, Dumnezeu îi va adăuga urgiile scrise în cartea aceasta. Şi 
dacă scoate cineva ceva din cuvintele cărţii acestei proorocii, îi va scoate 
Dumnezeu partea lui de la pomul vieții şi din cetatea sfântă, scrise în cartea aceas- 
ta (Apocalipsa 22:18-19). 


Este un lucru grav a strâmba Cuvântul lui Dumnezeu, fie adăugând cu premeditare la 
el, fie scoțând din el pasaje. Persoana care face acest lucru afirmă că ştie mai bine decât 
Dumnezeu. E] este un necredincios arogant. 

Pedeapsa pentru adăugarea la Scripturi este să-i fie adăugate toate urgiile scrise în ele, 
iar pedeapsa pentru scoaterea din Cuvânt este să i se ia partea la pomul vieții din cetatea 
sfântă şi de la binecuvântările care sunt scrise în Biblic. 

Oricine poate avea parte la pomul vieţii, pocăindu-se de păcatele sale şi primindu-L pe 
Cristos ca Domn şi Mântuitor al său, dar necredinţa crasă, care caută să rescrie Biblia, îi va 
bara accesul la acea parte. EI nu-ş poate asuma acea parte. Este luată de la el. Versetul 19 
nu descrie un creştin ipotetic care încetează să creadă, ci un necredincios sadea, care res- 
pinge inspirația şi infailibilitatea Bibliei. 


148 


PASAJE SUPLIMENTARE ÎN SPRIJINUL MÂNTUIRII CONDIȚIONATE 


NOTE FINALE 
Invăţătura lor este binecunoscută sub denumirea de „doctrina căderii de la credinţă”. 


Este demn de remarcat că verbul a /ocui de aici este forma întărită a verbului din origi- 
nal. Poartă în ea conotaţia de „a se stabili” sau de „a se simţi acasă”. 


Cele mai multe manuscrise conțin aici varianta „pomul vieţii”, în loc de „cartea vieţii”, 
dar asta nu afectează material subiectul de care ne ocupăm. 

33 
Care e răspunsul? 


Există un lucru asupra căruia ambele părți în chestiunea siguranței sunt de acord: ei 
împărtăşesc o preocupare comună pentru numeroşii oameni care pretind că sunt creştini, 
dar trăiesc în păcat. Îi doare să vadă Numele Domnului Isus dezonorat prin vieţile celor 
care sunt /ibels, mai degrabă decât Bibles [în engleză: joc de cuvinte bazat pe rima /ibe/s 
(„calomnii”) şi Bibles, adică Biblii, n.tr.]. Ei văd rodul fenomenului „easy believism” (în 
engleză: credinţă facilă), al celor care mărturisesc doar cu buzele, dar n-au în inimă o cre- 
dință adevărată, şi al celor care propagă ceea ce s-a numit un „har ieftin” (în engleză: 
cheap grace). 

Se exercită presiuni emoţionale asupra copiilor să „deschidă uşa inimii lor lui Isus”, 
dar mai târziu în viață aceştia se implică în droguri, alcool şi imoralitate sexuală. Cu toate 
acestea, părinții lor creştini îi asigură că au fost mântuiţi la acea vârstă fragedă! lar unii din 
părinţii aceştia reacționează cu vehemenţă la orice sugestii că nu au avut copiii lor o con- 
vertire autentică. 

Gangsterii sunt „mântuiţi”, dar apoi se întorc la viaţa lor din lumea interlopă. Mediile 
de informare publică relatează convertirea unor actori şi actriţe, dar aceste staruri nu o rup 
niciodată cu lumea filmelor pline de violență şi imoralitate. Numele „teleevangheliştilor” 
apar în presă, cu litere de o şchioapă, când sunt daţi în vileag şi prinşi că au umblat după 
femei sau s-au implicat în scandaluri financiare. Evanghelicii sunt încântați când un poli- 
tician se declară „born again” (născut din nou), numai că, pe urmă vine dezamăgirea când 
asistă la declaraţii publice ale acestora pline de un limbaj indecent. 

Întreaga Americă a fost cuprinsă de un val uriaş de mărturisitori doar cu buzele. 
Adesea e chiar la modă să fii cunoscut drept creştin, ba uneori este avantajos să fii etiche- 
tat aşa în lumea afacerilor. Şi, bineînţeles, pe plan politic este o situaţie deosebit de atrăgă- 
toare, deoarece [a fi creştin] îți aduce voturi, nu-i aşa?! Creştinătatea a devenit o împărăție 
a confuziei religioase. Toţi cei care sunt geloşi pentru onoarea lui Cristos se simt penibili 
şi ruşinaţi de aceste manifestări. 

Deşi cei care cred în siguranţa eternă a credinciosului, pe de o parte, şi cei care susțin 
poziţia siguranţei condiționate, pe de alta, îşi dau mâna în a deplânge traiul dubios al celor 
care-şi zic „creştini”, ei se deosebesc în felul în care analizează situația. Adepții mântuirii 

condiționate afirmă că oamenii aceştia au fost mântuiţi, dar, mai pe urmă, şi-au piedut mân- 
tuirea. Cei din tabăra cealaltă spun că aceştia nu au fost nciodată mântuiți, că asta nu e decât 
o spoială, o mărturie falsă. 
Scopul acestei cărți a fost să arate că un credincios adevărat are mântuirea veşnică, iar 
părerea contrară este greşită, din următoarele motive: 


* Este nebiblică. Nu găsim în Biblie nimic care, dacă e înțeles cum se cuvine, să sugere- 
ze măcar o singură dată că o oiță autentică a lui Cristos îşi poate pierde mântuirea. Absolut 
niciun verset nu ne învaţă că o persoană îndreptățită ar putea, în cele din urmă, să nu fie pro- 
slăvită. Mărturia constantă a Cuvântului lui Dumnezeu este că toți cei născuţi cu adevărat din 
nou sunt mântuiți pe vecie. 

+ Redefineşte termenul etern, dându-i un alt înţeles decât acela de etern sau veşnic. 

+ Trădează o înţelegere defectuoasă a sensului cuvântului har. Aceştia nu-şi dau seama 
că mântuirea este în întregime nemeritată, că este un dar gratuit şi că, odată ce a fost dăruit, 
darul acesta nu mai poate fi retras niciodată. 

* Insistă în afirmaţia că lucrarea lui Cristos de pe Cruce nu ar fi îndeajuns, ci omul trebu- 
ie să-şi facă partea sa, perseverând, răbdând sau biruind. Astfel, face ca mântuirea, în cele din 
urmă, să depindă de puterea omului, precum şi de a lui Cristos. Cu alte cuvinte, îl face pe om 
co-mântuitor. Aceasta este o eroare fatală. Domnul Isus este singurul Mântuitor, iar El nu va 
împărți acea onoare cu nici o creatură! 

* Încearcă să amestece harul cu faptele, ceea ce Dumnezeu Însuşi spune că e cu neputin- 
ță de realizat. 

* Pare să uite faptul că omul e cu totul neputincios în a se mântui pe sine, după cum a fost 
să se mântuie pe sine de la bun început. 

+ Permite ca cineva să se nască din nou de repetate ori. Aceasta e o ficțiune, străină de 
Biblie. 

+ Neagă faptul că mântuirea finală are loc la un moment dat, bineprecizat în timp, insis- 
tând că ar fi un proces condiţionat de împlinire de către om a anumitor cerinţe. Dar asta se 
bate cap în cap cu declaraţiile lui Isus de la loan 10:9: „Eu sunt uşa. Dacă intră cineva prin 
Mine, va fi mântuit şi va intra şi va găsi păşune”. Nu trebuie să intrăm pe uşă decât o singură 
dată. Nu e o teologie de tipul unei uşi batante. 

* Face imposibil ca cineva să aibă asigurarea finală a mântuirii şi să uite că apostolii au 
avut-o, după cum au avut-o credincioşii cărora le-au scris aceştia. 

* I-arpermite cuiva să se laude în Cer. Oamenii s-ar mândri, în acest caz, cu credincioşia 
şi perseverenţa lor. Dar mântuirea prin har, prin credință exclude lauda. 


Siguranţa condiționată [a mântuirii] a fost cântărită şi găsită lipsă la cântar. Mărturia 
permanentă a Bibliei este: Odată în Cristos, pe veci în Cristos! 

EVANGHELIA 


CREDINŢA 


PĂCATUL 


FAPTELE 
ASIGURAREA 


ANEXA | 


SIGURANȚA VEŞNICĂ 
Crede în Domnul Isus Cristos, şi vei 
fi mântuit (Fapte 16:31). 
O lucrare instantanee şi completă a lui 
Dumnezeu, care e eternă ca rezultat, 
când păcătosul se pocăieşte şi crede. 
Odată ce crede cu adevărat în Cristos, 


el nu mai încetează să creadă. 


Orice păcat întrerupe părtăşia cu 
Dumnezeu, dar nu şi relația. Dacă pă- 
catul dominează viața cuiva, este un 
indiciu că nu a fost niciodată mântuit. 
Moartea lui Cristos a ispăşit pentru toate 
păcatele unui credincios — trecute, pre- 
zente şi viitoare. 

Faptele nu joacă nici un rol în obținerea 
mântuirii. Faptele sunt roada mântuirii, 


nu rădăcina. 


Mântuirea este sigură, deoarece este un 
dar, deoarece Cristos a isprăvit lucrarea 
de răscumpărare şi deoarece credincio- 
sul este acceptat în Preaiubitul şi 


complet în EI. 


Când e mântuit cineva, el nu vrea să 
păcătuiască. Dumnezeu a eliminat 
acea dorinţă din viaţa lui, înlocuind-o 
cu dorinţa de a-l fi plăcut Domnului în 
în toate lucrurile. Motivația sa este să-L 
iubească pe Domnul, care a murit 
pentru el — un motiv mult mai 


temeinic decât frica. 


1.53 


SIGURANȚA CONDIȚIONATĂ 


Crede în Domnul Isus Cristos, şi vei 

fi mântuit (Fapte 16:31). 

Nu un act de moment, ci un proces con- 
tinuu de a crede de către creştin şi de a se 
păzi de păcat. 

Un credincios poate decide că nu mai 


vrea să creadă. 


Păcatul poate întrerupe părtăşia, dacă e 
destul de grav şi prelungit. Un creştin 
care păcătuieşte îşi pierde mântuirea (Na- 
tura/gradul de păcătuire nu sunt definite,) 
Pare să spună că moartea lui Cristos a 
ispăşit pentru păcatele unui credincios 
până în prezent. 

Mântuirea nu e prin fapte, dar un credin- 
cios trebuie să rămână statornic,să îndure, 
să persevereze, să rămână şi să asculte de 
poruncile Domnului. EI trebuie să-L re- 
cunoască pe Cristos ca Domn în toate 
compartimentele vieții. 

Asigurarea deplină nu este posibilă, 
deoarece nu ştie niciodată dacă va con- 


tinua până la sfârşit. 


Dacă un credincios ar fi sigur pe vecie, 
atunci ar putea să păcătuiască la nesfârşit. 
Dar această doctrină conduce la o trăire 
nepăsătoare. Credincioşii trebuie ținuți 
în frâu prin frica de a nu-şi pierde 


mântuirea. 


CE TEMELIE TARE! 


Ce temelie tare, voi, sfinți ai Domnului, 

E pusă la temelia credinţei voastre în excelentul Său Cuvânt! 
Ce-ar mai putea EI spune decât ce v-a spus, 

Vouă, care în Isus ați găsit adăpost? 


„Nu te teme, căci Eu sunt cu tine, o, nu fi descurajat, 
Căci Eu sunt Dumnezeul tău şi-ţi voi veni în ajutor; 

Te voi întări, te voi ajuta şi te voi face să stai în picioare, 
Sprijinit de atotuputernicul, îndurătorul Meu braţ. 


Când prin încercări de foc te va purta cărarea, 
Harul Meu îţi va fi îndeajuns în toate; 
Flacăra nu te va atinge, căci Eu am lăsat-o 
Zeura să ţi-o mistuie, aurul purificându-l. 
Sufletul ce în Isus s-a rezemat 
Eu nicicând nu-l voi lăsa pe mâna vrăjmaşilor lui; 
Sufletul acela, iadul întreg de s-ar sili să-l clatine, 


Eu niciodată, niciodată, da, niciodată nu-l voi părăsi!” 


—de K în Selection of Hlymns a lui Rippon, 1787 

SUVERANUL HAR ASUPRA PĂCATULUI ABUNDÂND 


Suveranul Har asupra păcatului abundând, 

Sufletelor răscumpărate, vestea bună aducând, 
E un adânc ce nu cunoaşte margini, 

Cine poate lățimea ori lungimea să i-o cuprindă? 
În ale sale glorii, în ale sale glorii, 

Sufletu-mi pe veci să locuiască! 


Ce-ar putea de Cristos sufletul să mi-l despartă, 
Legat fiind cu veşnicele legături? 

Odată în EI, pe veci în EI, 
Aşa stă neclintit veşnicul legământ. 

Nu te va smulge nimeni, nu te va smulge nimeni 
Din ale Mântuirului puternice braţe. 


Moştenitori ai lui Dumnezeu, co-moştenitori cu Isus, 
De mult, de foarte mult, din veşnicie a-nceput 
a noastră unire cu Domnul Slăvit. 
Numelui Său celui sfânt veşnice laude să-l fie aduse, 
O, ce sfinte, minunate comori dragostea Ta ne-a adus! 
Una cu Isus, una cu Isus, 
Prin eterne legături de EI suntem legaţi. 


De-o iubire-aşa măreaţă, sufletu-mi uimit pe veci va fi, 
Dragoste atăt de mare, atât de bogată şi fără plată! 
O, spune-mi, cuprins de sfântă-nfiorare, 
O, Doamne, oare cum de M-ai iubit? 
Aleluia! Aleluia! 
Etern domni-va Harul Tău. 


-John Kent 

